muslim-brothers-participate-brahmin-uncle-s-cremation | ബ്രാഹ്മണ വൃദ്ധന്റെ മരണാനന്തര ചടങ്ങുകൾ നടത്തിയത് മൂന്ന് മുസ്ലിം യുവാക്കൾ; ഹിന്ദു ആചാരപ്രകാരമുള്ള വസ്ത്രങ്ങൾ ധരിച്ച് ചടങ്ങുകൾ പൂർത്തിയാക്കിയ അബുവും നസീറും സുബേറും പ്രകടിപ്പിച്ചത് അച്ഛന്റെ ആത്മസുഹൃത്തിനോടുള്ള ആദരവ്; മാനവസ്‌നേഹത്തിന്റെ ചിത്രങ്ങൾ പുറത്തുവരുന്നത് മതവെറിയുടെ പേരിൽ മനുഷ്യരുടെ കണ്ണുനീർ വീണ് കുതിർന്ന ഗുജറാത്തിലെ മണ്ണിൽ നിന്നും - MarunadanMalayali.com\nSeptember 16, 2019 | 12:46 PM IST | Permalink\nഅഹമ്മദാബാദ്: മതവെറിയുടെ പേരിൽ ആയിരങ്ങളുടെ കണ്ണീരുവീണ മണ്ണിൽ മതസൗഹാർദ്ദത്തിന്റെ വേറിട്ട കാഴ്‌ച്ചകൾ. ബ്രാഹ്മണ വൃദ്ധന്റെ മരണാനന്തര ചടങ്ങുകൾ നടത്തി മൂന്ന് മുസ്ലിം യുവാക്കളാണ് രാജ്യത്തിന്റെ ശ്രദ്ധാകേന്ദ്രമായി മാറുന്നത്. ഗുജറാത്തിലെ അമ്രേലി ജില്ലയിലെ സവർകുണ്ട്‌ല സ്വദേശിയായ ഭാനുശങ്കർ പാണ്ഡ്യ എന്ന ബ്രാഹ്മണന്റെ മരണാനന്തര ചടങ്ങുകളാണ് അബു ഖുറേഷി, നസീർ ഖുറേഷി, സുബേർ ഖുറേഷി എന്നീ യുവാക്കൾ നടത്തിയത്.\nയുവാക്കളുടെ പിതാവായ ഭിക്കു ഖുറേഷിയും മരിച്ച ഭാനുശങ്കറും അടുത്ത സുഹൃത്തുക്കളായിരുന്നു. 40 വർഷത്തോളം ഇവർ സുുഹൃത്തുക്കളായി തുടർന്നു. ഭാര്യയും കുട്ടികളുമില്ലാത്ത ഭാനു ശങ്കർ ഖുറേഷിയുടെ വീട്ടിലായിരുന്നു താമസവും. ഒരു വീട്ടിലായിരുന്നെങ്കിലും ഒരു മനസ്സായിരുന്നെങ്കിലും മതത്തിന്റെയും വിശ്വാസത്തിന്റെയും കാര്യത്തിൽ ഇരുവരും കണിശത പുലർത്തിയിരുന്നു. തന്റെ ബ്രാഹ്മണ സുഹൃത്തിനായി പ്രത്യേകം സസ്യാഹാരവും വീട്ടിൽ പാചകം ചെയ്തിരുന്നു.\nമൂന്ന് വർഷം മുമ്പാണ് ഭിക്കു ഖുറേഷി മരിച്ചത്. അദ്ദേഹത്തിന്റെ മരണം ഭാനുശങ്കറെ മാനസികമായി തളർത്തി. മൂന്ന് വർഷത്തിന് ശേഷം ഭാനുശങ്കറും മരിച്ചു. ഭാനു ശങ്കറിന്റെ മരണാനന്തര ചടങ്ങ് മക്കളുടെ സ്ഥാനത്തുനിന്ന് നടത്തണമെന്ന ആഗ്രഹം ഭിക്കു ഖുറേഷിയുടെ മക്കൾ പ്രദേശത്തെ മതനേതൃത്വത്തെ അറിയിച്ചു. ഇതിനായി ഗംഗാ ജലം കൊണ്ടുവന്നിട്ടുണ്ടെന്നും തങ്ങൾ ജനനം മുതൽ അങ്കിൾ എന്നു വിളിക്കുന്ന ആളുടെ സംസ്‌കാര ചടങ്ങിൽ പങ്കെടുക്കണം എന്നായിരുന്നു മൂന്ന് പേരുടെയും ആഗ്രഹം.\nഇവരുടെ ആഗ്രഹത്തിന് ആരും എതിരുനിന്നില്ല. തുടർന്ന് ഹിന്ദു മതാചാര പ്രകാരമുള്ള ചടങ്ങിൽ അബു ഖുറേഷി, നസീർ ഖുറേഷി, സുബേർ ഖുറേഷി എന്നിവരും പങ്കെടുത്തു. ഹിന്ദു മതാചാര പ്രകാരമുള്ള വസ്ത്രങ്ങൾ ധരിച്ച് ഭാനുശങ്കറിന്റെ മൃതദേഹം ചുമന്നതും ഇവർ തന്നെ. കൂലിപ്പണിക്കാരായ മൂന്ന് പേരും ഇസ്ലാം മതാചാര പ്രകാരമാണ് ജീവിക്കുന്നത്. എന്നാൽ, സ്‌നേഹത്തിന് പിന്നിലാണ് എല്ലാ വിശ്വാസവുമെന്ന് മൂന്ന് പേരും പറയുന്നു.\n40 വർഷമായി ഇരുവരും അടുത്ത സുഹൃത്തുക്കളായിരുന്നു എന്ന് ചെറുപ്പക്കാർ പറയുന്നു. എപ്പോഴും ഒരുമിച്ചായിരുന്നു ജീവിതം. എല്ലാ ആഘോഷത്തിലും അവർ ഒരുമിച്ചുണ്ടാകും. അങ്കിൾ എന്നാണ് വിളിച്ചിരുന്നത്. ഭാനു അങ്കിളിന് കുടുംബമുണ്ടായിരുന്നില്ല. തനിച്ചായിരുന്നു താമസം. ഒടുവിൽ കാലിന് പരിക്കേറ്റപ്പോൾ ഞങ്ങളുടെ വീട്ടിലേക്ക് വന്നു. പിന്നീട് ഞങ്ങളുടെ കുടുംബാംഗമായി. ഞങ്ങളുടെ കുട്ടികൾ ദാദ എന്നാണ് അങ്കിളിനെ വിളിക്കുക. ഞങ്ങളുടെ മതപരമായ എല്ലാ ആഘോഷത്തിലും അദ്ദേഹം പങ്കെടുക്കും. അദ്ദേഹത്തിനായി ബാപ്പു സസ്യാഹാരം ഒരുക്കുമെന്നും അബു ഖുറേഷി പറയുന്നു. നല്ല സുഹൃത്തുക്കൾ പോലും മതാചാരത്തിന്റെ പേരിൽ മുഖം തിരിച്ച് നിൽക്കുന്ന കാലത്താണ് ഗുജറാത്തിൽ നിന്നും മാനവ സ്‌നേഹത്തിന് മതത്തേക്കാൾ പ്രാധാന്യം നൽകുന്ന റിപ്പോർട്ടുകൾ പുറത്ത് വരുന്നത്.


സി വി മാത്യുവിന് ജോർജ് മത്തായി സി പി എ മീഡിയ എക്സലെൻസി പുരസ്‌കാരം – Christian Live\nതിരുവല്ല : പ്രഥമ ജോർജ് മത്തായി സി പി എ മീഡിയ എക്സലെൻസി പുരസ്‌കാരത്തിന് ഗുഡ്ന്യൂസ് ചീഫ് എഡിറ്റർ സി.വി. മാത്യു അർഹനായി. ക്രൈസ്തവ മാധ്യമ , സാഹിത്യ രംഗത്തെ സമഗ്ര സംഭാവനകളെ പരിഗണിച്ചാണ് പുരസ്‌കാരം നൽകുന്നത്. സഭാ ഭേദമെന്യേ ലോകമെങ്ങും ചിതറി പാർക്കുന്ന മലയാളീ പെന്തക്കൊസ്തു മാധ്യമ പ്രവർത്തകരുടെയും എഴുത്തുകാരുടെയും കൂട്ടായ്മയായ ഗ്ലോബൽ\nമലയാളി പെന്തക്കോസ്ത് മീഡിയ അസോസിയേഷനാണ്\n20000 രൂപയും ഫലകവും അടങ്ങുന്ന പുരസ്‌കാരം ഏർപ്പെടുത്തിയത്. 2021 സെപ്റ്റംബറിൽ കർത്തൃ സന്നിധിയിൽ ചേർക്കപ്പെട്ട ബ്രദർ ജോർജ് മത്തായി സി പി എ യുടെ സ്മരണാർത്ഥം നൽകുന്ന പുരസ്‌കാരം ഫെബ്രുവരി ആദ്യവാരം സി വി മാത്യുവിന് സമ്മാനിക്കും. പാസ്റ്റർ സാമുവേൽ ജോൺ ന്യൂയോർക്ക്, പാസ്റ്റർ ഫിന്നി ജോർജ് പുനലൂർ , ജോൺസൺ എബ്രഹാം ഡാളസ്, പാസ്റ്റർ പി ജി മാത്യൂസ്, ഷിബു മുള്ളംകാട്ടിൽ എന്നിവർ ജൂറി അംഗങ്ങളായി പ്രവർത്തിച്ചു.\nഅര നൂറ്റാണ്ടിലേറെയായി പെന്തെക്കോസ്ത് പത്ര പ്രവർത്തന രംഗത്ത് നിറ സാന്നിധ്യമായ സി.വി. മാത്യു ഇന്ത്യ എവരിഹോം ക്രൂസേഡിൽ പ്രസിദ്ധീകരണ വിഭാഗത്തിന്റെ എഡിറ്റർ, യുവജനകാഹളം എഡിറ്റർ, പി വൈ പി എ സിൽവർ ജൂബിലി സുവനീർ എഡിറ്റർ തുടങ്ങിയ ചുമതലകൾ നിർവഹിച്ചു. ഗുഡ്‌ന്യൂസ് വാരികയുടെ സ്ഥാപക പത്രാധിപരായ സി വി നിരവധി എഴുത്തുകാരെ വളർത്തിയെടുത്തവരിൽ പ്രധാനിയാണ്. കേരളത്തിലെ പെന്തെക്കോസ്ത് സഭകളുടെ ഐക്യത്തിനും സഹകരണത്തിനും നിരന്തരം എഴുതുകയും പ്രവർത്തിക്കുകയും ചെയ്ത അദ്ദേഹം ഐക്യ പെന്തെക്കോസ്ത് സംരംഭങ്ങൾക്ക് നേതൃത്വം വഹിച്ചു. കാലാകാലങ്ങളിൽ സഭയിൽ കടന്നു കൂടിയ ജീർണതകൾക്ക് എതിരെ പത്രാധിപ ലേഖനങ്ങളിലൂടെ ശക്തമായ താക്കീത് നൽകി. പരിമിത വാക്കുകൾ കൊണ്ട് തനതായ ശൈലി സൃഷ്ടിച്ചെടുക്കുന്ന സി.വി യുടെ ലേഖനങ്ങളും കുറിപ്പുകളും ചിന്താ വിഷയങ്ങളും ശ്രദ്ധേയമാണ്. ദീർഘ വർഷങ്ങൾ ഐപിസി ജനറൽ , സ്റ്റേറ്റ് കൗൺസിൽ അംഗമായി പ്രവർത്തിച്ചു. നിലവിൽ ഐപിസി കേരള സ്റ്റേറ്റ് കൗൺസിൽ അംഗവും ഐപിസി ഗ്ലോബൽ മീഡിയ അസോസിയേഷൻ ചെയർമാനുമാണ്. നിരവധി പുരസ്‌കാരങ്ങൾ ലഭിച്ചിട്ടുള്ള സി വി മാത്യു തൃശ്ശൂർ ആൽപ്പാറ ഐപിസി അംഗമാണ്.\nഐ.പി.സി ചെന്നൈ സെൻട്രൽ ഡിസ്ട്രിക്ട് സിൽവർ ജൂബിലി…\nഡൽഹിയിൽ പോലീസിനു നേരെ വെടിവയ്പ്\nകർണാടകയിൽ ക്രിസ്ത്യൻ പള്ളിക്ക് നേരെ വീണ്ടും…\nകൊവിഡ്: കേരളം ആശങ്കപ്പെടേണ്ട സംസ്ഥാനമെന്ന് ഐസിഎംആർ\nമനുഷ്യാവകാശ ലംഘനങ്ങൾ യുഎസ് നിരീക്ഷിക്കുന്നു: ബ്ലിങ്കെൻ


'ഫെഡറര്‍ക്കെതിരേ ഒരു സെറ്റ് നേടിയിട്ടും മാറ്റമുണ്ടായില്ല; ഇപ്പോഴും സഹായിക്കാന് ആരുമില്ല' | Sumit Nagal Tennis\n'ഫെഡറര്‍ക്കെതിരേ ഒരു സെറ്റ് നേടിയിട്ടും മാറ്റമുണ്ടായില്ല; ഇപ്പോഴും സഹായിക്കാന് ആരുമില്ല'\nSep 30, 2019, 05:51 PM IST\nഅര്‍ജന്റീനയില് ടൂര്‍ണമെന്റില് പങ്കെടുക്കാന് ഫിസിയോയോ കോച്ചോ ഇല്ലാതെയാണ് സുമിത് എത്തിയത്. എന്നിട്ടും ടൂര്‍ണമെന്റില് വിജയിച്ചു.\nSumit Nagal Photo Courtesy: Twitter/US Open\nമുംബൈ: ഗ്രാന്‍സ്ലാം പോലുള്ള ടൂര്‍ണമെന്റുകളില് മികച്ച പ്രകടനം പുറത്തെടുത്തിട്ടും തനിക്ക് വേണ്ടത്ര പിന്തുണ ലഭിക്കുന്നില്ലെന്ന് ഇന്ത്യയുടെ യുവ ടെന്നീസ് താരം സുമിത് നാഗല്. ഈ വര്‍ഷം ഓഗസ്റ്റില് നടന്ന യു.എസ് ഓപ്പണിന് സുമിത് യോഗ്യത നേടിയിരുന്നു. ആദ്യ റൗണ്ടില് റോജര് ഫെഡറര്‍ക്കെതിരേ ഒരു സെറ്റ് നേടുകയും ചെയ്തു. എടിപി ചലഞ്ചര് ടൂര്‍ണമെന്റുകളില് രണ്ടു തവണ ഫൈനലിലെത്തുകയും ചെയ്തു ഈ 22-കാരന്.\nകഴിഞ്ഞ ദിവസം ബ്യൂണസ് അയേഴ്‌സ് ചലഞ്ചേഴ്‌സില് സുമിത് വിജയിച്ചിരുന്നു. ഇതോടെ കരിയറിലെ ഏറ്റവും മികച്ച റാങ്കിലെത്താനും ഇന്ത്യന് താരത്തിന് കഴിഞ്ഞു. 135-ാം റാങ്കിലാണ് സുമിത് ഇപ്പോഴുള്ളത്. അര്‍ജന്റീനയില് ടൂര്‍ണമെന്റില് പങ്കെടുക്കാന് ഫിസിയോയോ കോച്ചോ ഇല്ലാതെയാണ് സുമിത് എത്തിയത്. എന്നിട്ടും ടൂര്‍ണമെന്റില് വിജയിച്ചു. ഇതിനുശേഷമാണ് ഇന്ത്യന് താരം ആരും പിന്തുണ നല്‍കുന്നില്ലെന്ന പ്രതികരണവുമായി എത്തിയത്.\n'ഞാന് അവിടെ ഒറ്റയ്ക്കായിരുന്നു. ഒന്നു സഹായിക്കാന് പോലും ആരുമുണ്ടായിരുന്നില്ല. മികച്ച രീതിയില് കളിക്കാനായതില് എനിക്ക് സന്തോഷമുണ്ട്. പക്ഷേ അത് എളുപ്പമായിരുന്നില്ല. അതില് എനിക്ക് സങ്കടമുണ്ട്.' ബ്യൂണസ് ഐറിസില് നിന്ന് സുമിത് പി.ടി.ഐയോട് പ്രതികരിച്ചു.\nയു.എസ് ഓപ്പണില് മികച്ച രീതിയില് കളിച്ചതിന് ശേഷവും യാത്ര ഒറ്റയ്ക്ക് തന്നെയായിരുന്നു. 22-ാം വയസ്സില് ഞാന് യു.എസ് ഓപ്പണിന് യോഗ്യത നേടി. ഫെഡറര്‍ക്കെതിരേ ഒരു സെറ്റും നേടി. പക്ഷേ അതിനുശേഷവും ഒരു മാറ്റവും സംഭവിച്ചില്ല. ആരും സഹായിക്കാന് വരുന്നില്ല എന്നത് വളരെ നിരാശയുണ്ടാക്കുന്ന കാര്യമാണ്. സുമിത് ചൂണ്ടിക്കാട്ടി.\nഗവണ്‍മെന്റിന്റെ പദ്ധതിയായ ടാര്‍ഗറ്റ് ഒളിമ്പിക് പോഡിയം സ്‌കീമില് ആദ്യം സുമിതിന്റെ പേരുമുണ്ടായിരുന്നു. എന്നാല് പിന്നീട് തഴയപ്പെട്ടു. ഈ പദ്ധതി പ്രകാരം ഓരോ താരത്തിനും മാസത്തില് 50,000 രൂപ ലഭിക്കും. എന്നാല് പദ്ധതിയില് നിന്ന് ഒഴിവാക്കപ്പെട്ടതോടെ സുമിതിന് ആ സഹായവും നിലച്ചു.\nContent Highlights: Sumit Nagal Tennis\nതുടര്‍ച്ചായ രണ്ടാം ഫൈനലിലും പരാജയപ്പെട്ട് പ്രജ്‌നേഷ് ഗുണേശ്വരന്\nഒര്‍ലന്‍ഡോ: ഇന്ത്യയുടെ ഒന്നാം നമ്പര് ടെന്നീസ് താരം പ്രജ്‌നേഷ് ഗുണേശ്വരന് ..\nഫ്രഞ്ച് ഓപ്പണില് സോഫിയ കെനിന്- ഇഗ സ്വിയാറ്റെക് ഫൈനല്\nരണ്ടാം സീഡ് പ്ലിസ്‌കോവയെ അട്ടിമറിച്ച് ഒസ്റ്റപെങ്കോ മൂന്നാം റൗണ്ടില്\nടെന്നീസ് ലോകത്തെ വല്യേട്ടന്മാരെ തോല്‍പ്പിച്ച് എ.ടി.പി ഫൈനല്‍സ് കിരീടം ചൂടി മെദ്വെദെവ്\nഒര്‍ലാന്‍ഡോ ചലഞ്ചര് ടൂര്‍ണമെന്റില് പ്രജ്‌നേഷ് സെമിഫൈനലില്\nസ്വെരേവിനെ കീഴടക്കി ജോക്കോവിച്ച് എ.ടി.പി സെമി ഫൈനലില്\nഒര്‍ലാന്‍ഡോ ചലഞ്ചര് ടൂര്‍ണമെന്റില് പ്രജ്‌നേഷ് ക്വാര്‍ട്ടര്‍ഫൈനലില്


tiger | മണിയൻ വാതിൽ തുറന്നിറങ്ങിയപ്പോൾ കണ്ടത് കടുവയെ; കൊവിഡിനും കൊടുംമഴയ്ക്കും പുറകെ കടുവാഭീഷണിയും; കണ്ണൂരിലെ മലയോര കർഷകർ ഭീതിയിൽ - MarunadanMalayalee.com\nMay 18, 202110:36 AM IST Permalink\nചെറുപുഴ:കൊടുംമഴയ്ക്കും കൊവിഡിനും പുറകെ കണ്ണൂരിലെ മലയോരത്ത് കടുവഭീഷണിയും. ചെറുപുഴ പഞ്ചായത്തിലെ കാനംവയലിൽ കടുവയിറങ്ങി. രണ്ട് നായകളെ ആക്രമിച്ചു. ഇതിലൊന്നിനെ കടിച്ചിഴച്ച് വനത്തിലേക്ക് കൊണ്ടുപോയതായി കർഷകർ പറഞ്ഞു.\nകഴിഞ്ഞ ദിവസം രാത്രിയാണ് സംഭവം. കർണാടക വനാതിർത്തിയോട് ചേർന്നുകിടക്കുന്ന കാനംവയലിലെ കായമ്മാക്കൽ സണ്ണിയുടെ കൃഷിയിടത്തിൽ നിന്നും 200 മീറ്റർ ദൂരത്തിലാണ് കടുവിയിറങ്ങിയത്. ഇവിടെ 10 ഏക്കർ സ്ഥലം പാട്ടത്തിനെടുത്ത് കൃഷി ചെയ്യുന്ന മണിയന്റെ വളർത്തുനായകളെയാണ് കടുവ ആക്രമിച്ചത്.\nഅർധരാത്രി 12 മണിയോടെ നായകൾ പ്രത്യേക ശബ്ദത്തിൽ കരഞ്ഞപ്പോൾ മണിയൻ വാതിൽ തുറന്ന് പുറത്തിറങ്ങി നോക്കുമ്പോഴാണ് മുറ്റത്ത് കടുവ നിൽക്കുന്നത് കണ്ടത്. മണിയൻ ഉടൻ തന്നെ അകത്തുകയറി. മറ്റുള്ളവരെ ഫോൺ വിളിച്ച് വിവരമറിയിച്ചു. 12 തൊഴിലാളികൾ മണിയനൊപ്പം ജോലി ചെയ്യുന്നുണ്ട്. എന്നാൽ വൈകുന്നേരത്തോടെ ഇവർ മടങ്ങിപ്പോകും. മണിയൻ വീട്ടിൽ ഒറ്റയ്ക്കാണ് താമസം.\nവനംവകുപ്പ് അധികൃതരെ വിവരമറിയിച്ചു. കാട്ടാന ശല്യം രൂക്ഷമായ സ്ഥലമാണിത്. എന്നാൽ കടുവ ഇറങ്ങുന്നത് അപൂർവ്വമാണെന്നാണ് പ്രദേശവാസികൾ പറയുന്നത്.വനം വകുപ്പ് ഉദ്യോഗസ്ഥർ സ്ഥലത്തെത്തി കടുവയുടെ കാൽപാടുകൾ ശേഖരിച്ചിട്ടുണ്ട്. വേണ്ടി വന്നാൽ കൂടൊരുക്കാനാണ് ഇവരുടെ തീരുമാനം.\nഏറ്റവും അപകടകാരിയായ നരഭോജി കരടിയെ കടന്നാക്രമിച്ച് കടുവ\nകാലിമെയ്‌ക്കാൻ പോയ ആദിവാസി സ്ത്രീയെ കടുവ പിടിച്ചു കൊണ്ടു പോയി കൊന്നു\nഒരു മാസം വയനാടിനെ വിറപ്പിച്ച കടുവ ഒടുവിൽ കെണിയിൽ


കിഫ്ബിയുടെ മസാല ബോണ്ടിൽ പണം മുടക്കിയത് ലാവ്‍ലിന്‍റെ കമ്പനി : ചെന്നിത്തല – malayalam daily\nകിഫ്ബിയുടെ മസാല ബോണ്ടിൽ പണം മുടക്കിയത് ലാവ്‍ലിന്‍റെ കമ്പനി : ചെന്നിത്തല\nകൊച്ചി: സംസ്ഥാനസർക്കാരിന്‍റെ അഭിമാനപദ്ധതിയായ കിഫ്ബിയുടെ മസാല ബോണ്ടുകൾക്കെതിരെ അഴിമതിയാരോപണവുമായി പ്രതിപക്ഷനേതാവ് രമേശ് ചെന്നിത്തല. വിവാദകമ്പനിയായ എസ്എൻസി ലാവ്‍ലിനുമായി ബന്ധപ്പെട്ട സി ഡി പി ക്യൂ എന്ന കമ്പനിയാണ് കിഫ്ബിയുടെ മസാല ബോണ്ടിൽ പ്രധാനമായും നിക്ഷേപം നടത്തിയതെന്നാണ് ചെന്നിത്തല ആരോപിക്കുന്നത്. അഴിമതിയാരോപണങ്ങളെത്തുടർന്ന് സംസ്ഥാനസർക്കാർ കരിമ്പട്ടികയിൽ പെടുത്തിയ എസ്എൻസി ലാവ്‍ലിനുമായി ബന്ധപ്പെട്ട കമ്പനി എങ്ങനെ സർക്കാരിന്‍റെ തന്നെ മസാല ബോണ്ടുകളിൽ നിക്ഷേപം നടത്തുമെന്നാണ് ചെന്നിത്തല ചോദിക്കുന്നത്.\nഇതിന് പിന്നിൽ വലിയ ഒത്തുകളിയുണ്ടെന്നും ലാവ്‍ലിൻ കമ്പനിയെ സഹായിക്കാൻ വലിയ അഴിമതി നടക്കുകയാണെന്നും ചെന്നിത്തല ആരോപിക്കുന്നു. 20 ശതമാനം ഓഹരിയാണ് സി ഡി പി ക്യൂ കമ്പനിക്ക് മസാല ബോണ്ടുകളിലുള്ളതെന്നാണ് മനസ്സിലാകുന്നത്. വിവാദകമ്പനിയായ ലാവ്‍ലിനുമായി ബന്ധപ്പെട്ട് സംസ്ഥാനസർക്കാർ എന്തിനാണ് ഇടപാട് നടത്തുന്നതെന്ന് ധനമന്ത്രി തോമസ് ഐസകും ലാവ്‍ലിൻ കമ്പനിയുമായി ബന്ധപ്പെട്ട് മുമ്പ് ആരോപണവിധേയനായ മുഖ്യമന്ത്രി പിണറായി വിജയനും വ്യക്തമാക്കണം – ചെന്നിത്തല ആവശ്യപ്പെട്ടു.\nകിഫ്ബിയിലെ മസാല ബോണ്ട് സംബന്ധിച്ച് മുഴുവൻ വിവരങ്ങളും പുറത്ത് വിടണമെന്നാണ് ചെന്നിത്തലയുടെ ആവശ്യം. സി ഡി പി ക്യൂ കമ്പനിയുമായി ലാവ്‍ലിനുള്ള ബന്ധമെന്തെന്ന് സർക്കാർ വ്യക്തമാക്കണം. 9.8 ശതമാനം പലിശ നൽകിയാണ് മസാല ബോണ്ടുകൾ വിറ്റഴിച്ചത്. പിണറായി മുഖ്യമന്ത്രിയായിരിക്കുമ്പോൾ ഇത് സംഭവിക്കുന്നത് യാദൃശ്ചികമാണോയെന്ന് വ്യക്തമാക്കണം – ചെന്നിത്തല പറഞ്ഞു.\nനേരത്തേ കിഫ്ബിയിലൂടെ മസാല ബോണ്ടുകൾ വഴി കേരളം 2150 കോടി രൂപ ലഭിച്ചതായി സംസ്ഥാനസർക്കാർ വ്യക്തമാക്കിയിരുന്നു. ഇതാദ്യമായാണ് ഒരു സംസ്ഥാനം മസാല ബോണ്ട് വഴി വികസന പ്രവര്‍ത്തനങ്ങള്‍ക്ക് ഫണ്ട് സമാഹരിക്കുന്നത്. സാധാരണ കോർപ്പറേറ്റ് കമ്പനികളാണ് മസാല ബോണ്ടുകൾ വഴി ഫണ്ട് സമാഹരിക്കാറുള്ളത്. കിഫ്ബി വഴി സമാഹരിച്ച പണം ഉപയോഗിച്ച് നിരവധി വികസനപ്രവർത്തനങ്ങൾക്ക് തുടക്കമിട്ടതിനെക്കുറിച്ചും സംസ്ഥാനസർക്കാർ വിശദാംശങ്ങൾ പുറത്തുവിട്ടിരുന്നു.\nമഹാപ്രളയത്തിന് ശേഷം വിദേശസഹായമടക്കം നിഷേധിക്കപ്പെട്ട സാഹചര്യത്തിൽ വികസന പദ്ധതികൾക്ക് ഫണ്ട് ലഭിക്കാൻ ഇതാണ് ഏറ്റവും നല്ല വഴിയെന്ന് സംസ്ഥാനസർക്കാർ വ്യക്തമാക്കിയിരുന്നു. റിസർവ് ബാങ്കിന്‍റേതുൾപ്പടെ പ്രത്യേക അനുമതി നേടിയാണ് ധനമന്ത്രിയുടെ മേൽനോട്ടത്തിൽ കേരളം മസാല ബോണ്ടുകൾ പുറത്തിറക്കിയത്. നേരത്തേ മസാല ബോണ്ടുകൾ ‘ഉഡായിപ്പാണെ’ന്ന് ചെന്നിത്തല ആരോപിച്ചിരുന്നു.\nരാജ്യാന്തര വിപണിയില് ഇന്ത്യന് രൂപയില് തന്നെ ബോണ്ട് ഇറക്കി പണം സമാഹരിക്കുന്നതാണ് മസാല ബോണ്ടുകള്. രൂപയില് ബോണ്ട് ഇറക്കുന്നതിനാല് പണം സ്വീകരിക്കുന്നവരെ വിനിമയ നിരക്കിലെ വ്യത്യാസം ബാധിക്കില്ല. ഇന്ത്യയിലെ അടിസ്ഥാന സൗകര്യ വികസന മേഖലയിലെ നിക്ഷേപങ്ങള്‍ക്കാണ് മുഖ്യമായും മസാല ബോണ്ട് വഴി കടമെടുക്കുന്നത്. രൂപയുടെ മൂല്യമിടിഞ്ഞാലുള്ള നഷ്ടം കിഫ്ബി പോലെ ബോണ്ട് ഇറക്കുന്നവരെ ബാധിക്കില്ല. നിക്ഷേപകരാണ് നഷ്ടം സഹിക്കേണ്ടി വരിക. എന്നാൽ നല്ല റേറ്റിംഗുള്ള ഏജൻസികൾ മസാല ബോണ്ട് ഇറക്കിയാൽ സാധാരണ ലാഭസാധ്യത മുന്നിൽ കണ്ട് കമ്പനികൾ നിക്ഷേപം നടത്താറുണ്ട്. ഇന്ത്യയിൽ ലഭിക്കാവുന്ന ഏറ്റവും മികച്ച റേറ്റിംഗോടെയാണ് കിഫ്ബി മസാല ബോണ്ടുകൾ പുറത്തിറക്കിയത്. ഇത് വഴി 2150 കോടി രൂപ സമാഹരിക്കുകയും ചെയ്തു.\nഇടുക്കിയിലെ ജലവൈദ്യുത പദ്ധതികളുടെ പുനരുദ്ധാരണത്തിന് കനേഡിയൻ കമ്പനിയായ എസ്‍എൻസി ലാവ്‍ലിനുമായി പിണറായി വിജയൻ വൈദ്യുതിമന്ത്രിയായിരുന്ന കാലത്ത് കരാർ ഒപ്പുവച്ചതിലാണ് കോടികളുടെ അഴിമതി ആരോപണമുയർന്നത്. പ്രസ്തുത കരാർ ലാവലിൻ കമ്പനിക്ക് നൽകുന്നതിന് പ്രത്യേക താല്പര്യം കാണിക്കുക വഴി സംസ്ഥാനത്തിന് 374 കോടി രൂപയുടെ നഷ്ടം സംഭവിച്ചിട്ടുണ്ടായിരിക്കാമെന്നാണ് ലാവലിൻ കേസിലെ പ്രധാന ആരോപണം. എന്നാൽ പിന്നീട് കേസിൽ നിന്ന് പിണറായി വിജയനുൾപ്പടെയുള്ളവരെ കുറ്റവിമുക്തരാക്കിയിരുന്നു.\nജീവ ഗുരുവായൂർ പുരസ്‌കാരം ശരവണൻ പോണ്ടിച്ചേരിക്ക്


കേരളത്തിലെ `ബംഗാളി´കളെന്താ ബംഗാളിലേക്ക് പോകാത്തത്? - ഇ വാർത്ത | evartha kerala migrant workers and west bengal\nകേരളത്തിലെ `ബംഗാളി´കളെന്താ ബംഗാളിലേക്ക് പോകാത്തത്?\nPrahlad Ratheesh Thilakan3May 2020\nജോലിതേടി വിദേശരാജ്യങ്ങളിലെത്തുന്ന ഇന്ത്യക്കാർ അവിടെ വിദേശ തൊഴിലാളികളാണ്. ഒരു മലയാളി ജോലിതേടി മറ്റു സംസ്ഥാനങ്ങളിലെത്തിയാൽ അവനവിടെ അന്യസംസ്ഥാന തൊഴിലാളിയാകും. ഇന്ത്യാമഹാരാജ്യത്ത് ഒരു സംസ്ഥാനത്തു നിന്ന് മറ്റൊരു സംസ്ഥാനത്തേക്ക് ജോലിക്കെത്തുന്ന തൊഴിലാളികളെല്ലാം എല്ലാം അന്യസംസ്ഥാന തൊഴിലാളികൾ അല്ലെങ്കിൽ ഇതര സംസ്ഥാന തൊഴിലാളിയാണ്. പക്ഷേ കേരളത്തിൽ മാത്രം ആ വിശേഷണത്തിനൊരു വ്യത്യാസമുണ്ട്. ഒരു തൊഴിലിനു വേണ്ടി കേരളത്തിലെത്തുന്ന മറ്റു സംസ്ഥാനങ്ങളിൽ നിന്നുള്ളവർ ഇവിടെ അന്യസംസ്ഥാന തൊഴിലാളികളല്ല. അവർ അതിഥി തൊഴിലാളികളാണ്. ഈ രാജ്യത്ത് കേരളത്തിൽ മാത്രമുള്ള പ്രത്യേകത.\nഅതിഥി തൊഴിലാളികൾ എന്ന പദം സംസ്ഥാന മുഖ്യമന്ത്രി പിണറായി വിജയൻ സംഭാവന നൽകുന്നതിനു മുൻപ് കേരളത്തിലെ ഒരു വിഭാഗം ആൾക്കാർ അവരെ വിളിച്ചിരുന്നൊരു പേരുണ്ട്- ബംഗാളികൾ. വിന്ധ്യാപർവത ത്തിനപ്പുറത്തുനിന്ന് ഏതൊരു വ്യക്തി കേരളത്തിലെത്തിയാലും അവൻ ബംഗാളിയായിരിക്കും. 2011ലെ നിയമസഭാ തിരഞ്ഞെടുപ്പിനു ശേഷമുണ്ടായ അലിഖിതമായ ഒരു നിയമമാണിത്. ആ തൊഴിലാളി രാജസ്ഥാൻകാരനായിരുന്നാലും ഉത്തർപ്രദേശുകാരനായിരുന്നാലും അസംകാരനായിരുന്നാലും ഒരുവിഭാഗം മലയാളികളെ സംബന്ധിച്ച് അവർ ബംഗാളികളാണ്. പറഞ്ഞു പറഞ്ഞു പരിചയിച്ച് ഒടുവിൽ സാധാരണക്കാരായ മലയാളികൾക്കും ആ പദമാണ് ഉത്തരേന്ത്യക്കാരായ തൊഴിലാളികളെ കാണുമ്പോൾ മനസ്സിലെത്തുന്നത്. കാലങ്ങളായി തുടർന്നുവരുന്ന പ്രചരണങ്ങൾ ഒരു തലമുറ തന്നെ വിശ്വസിക്കുന്ന കാഴ്ച. .\nഉത്തരേന്ത്യയിൽ നിന്നും വടക്കുകിഴക്കൻ ഇന്ത്യയിൽ നിന്നും വരുന്നവർ എങ്ങനെയാണ് ബംഗാളികളാകുന്നത്? അറിയാത്തതുകൊണ്ടു സംഭവിച്ചുപോയ ഒന്നല്ല അത്. ബംഗാളിൽ പതിറ്റാണ്ടുകൾ ഭരണം നടത്തുകയും ഒടുവിൽ കോൺഗ്രസും ബിജെപിയും കൈകോർത്ത് തൃണമൂൽ കോൺഗ്രസിനെ മുന്നിൽനിർത്തി കളിച്ച് പുറത്താക്കുകയും ചെയ്ത കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റ് എന്ന രാഷ്ട്രീയ പാർട്ടിയെ താഴ്ത്തി കാട്ടുവാൻ സിപിഎം വിരുദ്ധർ ചെയ്ത കളിയുടെ ബാക്കിപത്രമാണ് ഈ ബംഗാളി വിളിയും. സിപിഎമ്മിനോടുള്ള വിരോധം കൊണ്ട് എതിര് പാര്‍ട്ടിക്കാരും അവരുടെ അനുഭാവികളും എല്ലാ കുടിയേറ്റ തൊഴിലാളികളെയും ബംഗാളികളെന്നു വിളിച്ചു. പശ്ചിമ ബംഗാൾ സിപിഎം ഭരിച്ച മുടിക്കുകയായിരുന്നുവെന്ന ഒരു ധ്വനി ആ വിളിയിൽ പ്രതിധ്വനിച്ചു. ഇതിന്‍റെ പിറകിലെ രാഷ്ട്രീയമറിയാതെ സാധാരണക്കാരായ കേരളീയരും അങ്ങനെ വിളിച്ചു ശീലിച്ചുപോകുകയും ചെയ്തു.\nകഴിഞ്ഞ ദിവസങ്ങളിലായി ലോക് ഡൗൺ മൂലം കേരളത്തിൽ കുടുങ്ങിയ അതിഥി തൊഴിലാളികളെയും വഹിച്ചുകൊണ്ട് ട്രെയിനുകൾ അവരുടെ നാടകളിലേക്കു പോയിരുന്നു. ഒറീസയുടെ തലസ്ഥാനമായ ഭുവനേശ്വറിലേക്കാണ് ആദ്യ ദിവസം ട്രയിൻ പോയത്.ജാർഖണ്ഡിലെ ഫാതിയിലേക്കു ഇന്നലെ ഉച്ചക്ക് ട്രയിൻ പുറപ്പെട്ടു. ആലുവയിൽനിന്നും തിരൂരിൽനിന്നും ബിഹാറിൻ്റെ തലസ്ഥാനമായ പാട്നയിലേക്കും എറണാകുളം സൗത്തിൽനിന്ന് ഒഡീഷയിലെ ഭുവനേശ്വറിലേക്കുമാണ് കഴിഞ്ഞ ദിവസങ്ങളിൽ ട്രയിൻ സഞ്ചരിച്ചത്. സ്വാഭാവികമായും ഇവിടെ ഉയരുന്ന സംശയം ഇതാണ്, പിന്നെ ആരാണ് ബംഗാളികൾ? നാല് അഞ്ച് ട്രെയിനുകൾ ഉത്തരേന്ത്യയിലേക്കു പോയിട്ടും അതിലൊന്നുപോലും പശ്ചിമബംഗാളിലേക്കു പോയിട്ടില്ല. അപ്പോൾ ബംഗാളികൾ എന്ന ഓമനപ്പേരിൽ ഈ കേരളത്തിൽ നിങ്ങൾ വിളിച്ചു കൊണ്ടിരുന്നത് ബംഗാളികളെ അല്ല. അവർ ബീഹാറികളോ ഉത്തർപ്രദേശുകാരോ അസംകാരോ ഒറീസക്കാരോ ആയിരുന്നു.\nഇതിനർത്ഥം കേരളത്തിൽ ബംഗാളികൾ ജോലി ചെയ്യുന്നില്ല എന്നല്ല. കേരളത്തിൽ ജോലി ചെയ്യുന്ന അന്യസംസ്ഥാന തൊഴിലാളികളിൽ നല്ലൊരു പങ്ക് ബംഗാളികൾ തന്നെയാണ്. പക്ഷേ തൊഴിലാളികളിൽ എല്ലാപേരും ബംഗാളികളല്ലെന്നുള്ളതാണ് യാഥാർത്ഥ്യം. പക്ഷേ അങ്ങനെയാണെന്നാണ് ചിലർ പ്രചരിപ്പിച്ചിരുന്നത്. അവരോട് സംസാരിക്കുവാൻ ഭാഷയറിയാത്ത സാധാരണക്കാർ അവർ ബംഗാളികൾ തന്നെ എന്നുറപ്പിച്ചു. സിപിഎം ഭരിച്ചു മുടിച്ച ബംഗാളിൽ നിന്നും ജോലിക്കായി ബംഗാളികൾ കേരളത്തെ ആശ്രയിക്കുന്നുവെന്ന പ്രചരണത്തിന് വലിയ സാധ്യതയാണ് ഇക്കൂട്ടർ കണ്ടത്. കോൺഗ്രസ് പാർട്ടി ഒന്നോടുകൂടി ബിജെപിയിലേക്ക് ലയിച്ച് ത്രിപുരയിലും സിപിഎം അധികാരത്തിൻ്റെ പടിയിറങ്ങിയപ്പോൾ ബംഗാളി വാദം ഒന്നുകൂടി കൊഴുത്തു.\nകേരളത്തിൽ കഴിയുന്ന അതിഥി തൊഴിലാളികളെ സംബന്ധിച്ച് 2019ൽ പുറത്തുവന്ന വിവരങ്ങൾ ഇങ്ങനെയാണ്:അതിഥി തൊഴിലാളികളിൽ 20.28 ശതമാനം പേർ അസംകാരാണ്. ബിഹാറിൽ നിന്നുള്ളവർ 18.1 ശതമാനം ആൾക്കാർ. 15 ശതമാനം പേരാണ് ബംഗാളിൽ നിന്നും കേരളത്തിലെത്തി ജോലി ചെയ്യുന്നത്. അതേസമയം 14.83 ശതമാനം ഉത്തർപ്രദേശുകാരും കേരളത്തിലുണ്ട്. മറ്റു സംസ്ഥാനക്കാർ എല്ലാം കൂടിച്ചേർത്ത് 23.13 ശതമാനം പേരാണ് കേരളത്തിൽ പണിയെടുക്കുന്നത്.\nഅതേസമയം ഇവിടെ വന്നു ജീവിക്കുന്ന ഭൂരിപക്ഷം തൊഴിലാളികളും പശ്ചിമബംഗാളിൽ നിന്നുള്ളവരല്ലെന്നുള്ളത് കേരളത്തിൽ പലർക്കും പുതിയ അറിവാണെന്നുള്ളതാണ് രസകരം. അത്രയ്ക്ക് തരംതാഴ്ന്ന വസ്തുതകളാണ് വിലകുറഞ്ഞ രാഷ്ട്രീയത്തിൻ്റെ പേരിൽ ഇക്കൂട്ടർ സാധാരണ ജനങ്ങളിലേക്ക് കുത്തിവച്ചത്. ഈ വാദങ്ങൾ മുന്നോട്ടുവയ്ക്കുന്ന ബിജെപിയും കോൺഗ്രസും ഒരു കാര്യം ഓർക്കുന്നത് നല്ലതാണ്. അവർ ഭരിക്കുന്ന അല്ലെങ്കിൽ അവർ സഖ്യകക്ഷികൾക്കൊപ്പം ചേർന്നു ഭരിക്കുന്ന സംസ്ഥാനത്തുനിന്നുള്ളവർ കഴിഞ്ഞേയുള്ളു പശ്ചിമ ബംഗാളിൽ നിന്നുള്ള തൊഴിലാളികളുടെ എണ്ണം.\nഒരുകാലത്ത് സിപിഎം കോട്ടയായിരുന്ന ബംഗാൾ പോലെയുള്ള ഒരു സംസ്ഥാനത്തു നിന്നും ആണ് തൊഴിലാളികൾ ജോലിക്കുവേണ്ടി ഇവിടേക്ക് വരുന്നത് എന്നു പറഞ്ഞാൽ ആർക്കാണ് കുറച്ചിൽ. സിപിഎമ്മിനു തന്നെ. കേരളം ഭരിക്കുന്നത് സിപിഎം ആണെങ്കിലും അതേ സിപിഎം ഭരിച്ച ബംഗാളിൽ നിന്നുള്ളവരാണ് ഇവിടെ ജോലി ചെയ്യുന്നതെന്നു പറയുന്നത് വല്ലാത്തൊരു സുഖമാണ് ഇക്കൂട്ടർക്ക് നൽകുന്നത്. അതുകൊണ്ടുതന്നെ ഉത്തരേന്ത്യയിൽ നിന്നും കേരളം കാണാനെത്തുന്നവർ പോലും ഇവർക്ക് ബംഗാളികൾ തന്നെയാണ്.\nTopics: Bengalis Jarhand Utarpraes West Bengal


12/05/2021 12:24:22 pm\nകുവൈത്ത് സിറ്റി: കുവൈത്തിൽ വിവിധ പ്രദേശങ്ങളിലായി 30 കേന്ദ്രങ്ങളിൽ ഈദ്ഗാഹിന് സൗകര്യമൊരുക്കി ഔഖഫ് മന്ത്രാലയം. വിവിധ സ്പോർട്സ് കേന്ദ്രങ്ങളിലും യൂത്ത് സെൻററുകളിലുമാണ് ഈദ്ഗാഹ് സൗകര്യമൊരുക്കുന്നത്. 1500ലേറെ പള്ളികളിൽ പെരുന്നാൾ നമസ്കാരം നടക്കും. കോവിഡ് മാർഗനിർദേശങ്ങൾ കർശനമായി പാലിച്ചാകണം പള്ളികളിലും ഈദ്ഗാഹുകളിലും പ്രാർഥനക്കെത്തേണ്ടതെന്ന് അധികൃതർ നിർദേശിച്ചു. പള്ളികളിൽ പുരുഷന്മാർക്ക് മാത്രമാണ് പ്രവേശനം. പ്രായമേറിയവരും കുട്ടികളും പള്ളികളിൽ വരേണ്ടതില്ല.\nഎന്നാൽ, ഈദ്ഗാഹുകളിൽ സ്ത്രീകൾക്കും കുട്ടികൾക്കും പ്രവേശനം അനുവദിക്കും. പുലർച്ച 5.12നായിരിക്കും ഈദ് നമസ്കാരം. പ്രാർഥനകൾ 15 മിനിറ്റിൽ ഒതുക്കണമെന്ന് പ്രത്യേക നിർദേശമുണ്ട്. പ്രാർഥനക്കെത്തുന്നവർ കോവിഡ് മാനദണ്ഡങ്ങൾ കൃത്യമായി പാലിച്ചിരിക്കണം. വീട്ടിൽനിന്ന് അംഗശുദ്ധി വരുത്തി വിരിപ്പുമായാണ് നമസ്കാരത്തിന് എത്തേണ്ടത്. നമസ്‍കാരത്തിനായി അണിനിൽക്കുമ്പോൾ സാമൂഹിക അകലം പാലിച്ചിരിക്കണം. മാസ്ക് ധരിക്കാത്തവരെ പ്രാർഥനാഹാളിലേക്ക് പ്രവേശിപ്പിക്കില്ല. ദുരിതമനുഭവിക്കുന്ന ഫലസ്തീൻ ജനതക്ക് വേണ്ടി പ്രത്യക പ്രാർഥന നടത്തണമെന്നും ഇമാമുമാർക്ക് ഔഖാഫ് മന്ത്രാലയം നിർദേശം നൽകിയിട്ടുണ്ട്.\nഈദുൽ ഫിത്ർ: വ്യാഴാഴ്ച എംബസി അവധി\nകുവൈത്ത് സിറ്റി: ഈദുൽ ഫിത്ർ പ്രമാണിച്ച് കുവൈത്തിലെ ഇന്ത്യൻ എംബസി വ്യാഴാഴ്ച അവധിയായിരിക്കും.അത്യാവശ്യ സേവനങ്ങൾ കോൺസുലർ സർവിസിലൂടെ ലഭ്യമാവുമെന്ന് അധികൃതർ വാർത്താക്കുറിപ്പിൽ അറിയിച്ചു.\nകോവിഡ് പരിചരണ പ്രൈം അസസ്മെന്റ് സെന്ററുകളുടെ പ്രവർത്തന സമയം നീട്ടി\n12 വയസിന് മുകളില് പ്രായമുള്ള എല്ലാവര്‍ക്കും യുഎഇയില് ഡ്രൈവ് ത്രൂ സെന്ററുകളിലൂടെ വാക്സിന്


ജില്ലാ ട്രഷറികള് കരാറുകാര് ഉപരോധിച്ചു | Contractors blocks district treasury offices - Malayalam Oneindia\nജില്ലാ ട്രഷറികള് കരാറുകാര് ഉപരോധിച്ചു\nതിരുവനന്തപുരം: ചെക്കുമാറാന് കഴിയാത്തതില് പ്രതിഷേധിച്ച് ഏപ്രില് 24 ചൊവാഴ്ച കരാറുകാര് ജില്ലാ ട്രഷറികള് ഉപരോധിച്ചു. തിരുവനന്തപുരം, എറണാകുളം, കോഴിക്കോട് ജില്ലകളില് ട്രഷറിക്ക് മുന്നില് പ്രകടനവും ധര്‍ണയും നടത്തിയാണ് കരാറുകാര് ഉപരോധിച്ചത്.\nകരാറുകാര്‍ക്ക് 135 കോടി രൂപ കുടിശികയുണ്ടെന്ന് ഉപരോധത്തിന് നേതൃത്വം നല്‍കിയ കേരള ഗവണ്‍മെന്റ് കോണ്‍ട്രാക്ടേഴ്സ് അസോസിയേഷന് ചൂണ്ടിക്കാട്ടി. കൂടാതെ ട്രഷറി നിയന്ത്രണം മൂലം 15 കോടിയോളം രൂപയുടെ ചെക്കുകള് മാറാതെ കിടക്കുകയും ചെയ്യുന്നു. രാവിലെത്തന്നെ ചെക്കുകളുമായി ട്രഷറികള്‍ക്ക് മുമ്പില് തടിച്ചുകൂടിയ കരാറുകാരോട് ഏപ്രില് 30ന് ശേഷം മാത്രമേ ചെക്ക് മാറാനാകൂ എന്ന് ട്രഷറി ഓഫീസര്‍മാര് അറിയിച്ചു. ഇതിനെത്തുടര്‍ന്നായിരുന്നു ഉപരോധം.\nഅതിനിടെ തിരുവനന്തപുരം ട്രഷറിക്ക് മുന്നിലെ ഉപരോധം സംഘര്‍ഷത്തിന് വഴിവച്ചു. പൊലീസ് വലയം ഭേദിച്ച് കരാറുകാര് ട്രഷറിക്കുള്ളിലേക്ക് കടക്കാന് ശ്രമിച്ചതാണ് സംഘര്‍ഷത്തിന് കാരണമായത്. കന്റോണ്‍മെന്ന് പൊലീസ് ഏഴോളം പേരെ കസ്റഡിയിലെടുത്തു.


രൂപയുടെ മൂല്യത്തകര്‍ച്ച; കേന്ദ്ര സര്‍ക്കാര് സമ്മര്‍ദ്ദത്തില്: പ്രവാസികള്‍ക്കായി പ്രത്യേക നിക്ഷേപ പദ്ധതി തുടങ്ങിയേക്കും•ഇ വാർത്ത | evartha\nരൂപയുടെ മൂല്യത്തകര്‍ച്ച; കേന്ദ്ര സര്‍ക്കാര് സമ്മര്‍ദ്ദത്തില്: പ്രവാസികള്‍ക്കായി പ്രത്യേക നിക്ഷേപ പദ്ധതി തുടങ്ങിയേക്കും\nരൂപയുടെ മൂല്യത്തകര്‍ച്ച നിയന്ത്രിക്കാന് അടിയന്തര ഇടപടല് വേണമെന്ന് റിസര്‍വ് ബാങ്കിനോട് കേന്ദ്ര സര്‍ക്കാര് ആവശ്യപ്പെട്ടതായി റിപ്പോര്‍ട്ട്. രൂപയുടെ മൂല്യം ഇടിയാതെ നിലനിര്‍ത്താന് വേണ്ട നടപടി സ്വീകരിക്കാനാണ് ആവശ്യപ്പെട്ടിരിക്കുന്നതെന്ന് സര്‍ക്കാര് വൃത്തങ്ങളെ ഉദ്ധരിച്ച് ബ്ലൂംബര്‍ഗ് റിപ്പോര്‍ട്ട് ചെയ്തു.\nഡോളറുമായുള്ള രൂപയുടെ വിനിമയ തോതില് ചരിത്രത്തിലെ ഏറ്റവും വലിയ ഇടിവാണ് തുടരുന്നത്. ഈ വര്‍ഷം 11%ത്തോളം മൂല്യം ഇടിഞ്ഞു. 72 രൂപയിലധികം നല്‍കണം ഒരു ഡോളറിനിപ്പോള്. ഈ നില തുടര്‍ന്നാല് സമ്പദ് വ്യവസ്ഥയുടെ അടിത്തറയിളകുമെന്ന് സാമ്പത്തിക വിദഗ്ദ്ധര് ചൂണ്ടിക്കാട്ടുന്നു.\nനിലവില് അസംസ്‌കൃത എണ്ണക്ക് അധിക വില നില്‍കേണ്ടി വരുന്നതിന് പുറമെ, ഇന്ത്യയെടുത്ത വിദേശ വായ്പകളില് 68500 കോടിയുടെ അധിക ബാധ്യത വരുമെന്നും കണക്കാക്കപ്പെടുന്നു. ഈ സാഹചര്യത്തിലാണ് രൂപയുടെ മുല്യത്തകര്‍ച്ച നിയന്ത്രിക്കാന് ശക്തവും അടിയന്തരവുമായ ഇടപെടല് വേണമെന്ന് കേന്ദ്ര സര്‍ക്കാര് റിസര്‍വ് ബാങ്കിനോട് ആവശ്യപ്പെട്ടത്.\nരൂപയുടെ തകര്‍ച്ച ആനുകൂല്യം മുതലാക്കി പ്രവാസികള് കൂടുതല് പണം നാട്ടിലേക്ക് അയക്കുന്നതും തുടരുന്നുണ്ട്. ഈ സാഹചര്യത്തില് പ്രവാസികള്‍ക്കായി പ്രത്യേക നിക്ഷേപ പദ്ധതി ആരംഭിക്കുന്നത് സംബന്ധിച്ച് ആലോചിക്കാനും കേന്ദ്രം ആര്.ബി.ഐക്ക് നിര്‍ദ്ദേശം നല്‍കിയിട്ടുണ്ട്.\nഈ മാസം എല്ലാ ദിവസവും രൂപയുടെ മൂല്യം ഇടിയുന്ന പ്രവണത തുടരുകയാണ്. രൂപയുടെ രക്ഷയ്ക്കായി മെയ് മാസത്തില് 5.8 ബില്യണും ജൂണില് 6.18 ബില്യണും വിദേശ കറന്‍സി ആര്‍ബിഐ വിറ്റഴിച്ചിരുന്നു.\nNextതെലങ്കാനയില് ബസ് മറിഞ്ഞ് ആറു കുട്ടികള് ഉള്‍പ്പെടെ 30 പേര് മരിച്ചു »\nPrevious « കൂടെ കിടക്കാന് വിസമ്മതിച്ചതിന് ബിഷപ്പ് അച്ചടക്ക നടപടിയെടുത്തെന്ന് കന്യാസ്ത്രീ: അടിയന്തര ഇടപെടല് ആവശ്യപ്പെട്ട് കന്യാസ്ത്രീ വത്തിക്കാന് അയച്ച കത്ത് പുറത്ത്\nട്രെയിനിലെ ചായക്കും കാപ്പിക്കും വില കൂടുമെന്ന് റിപ്പോര്‍ട്ടുകള്. നിലവിലെ ഏഴു രൂപയില്‍നിന്ന് പത്ത് രൂപയാക്കാനാണ് ഐആര്‍സിടിസി ലക്ഷ്യമിടുന്നതെന്നാണ് വിവരം. ഇതോടൊപ്പം…\nന്യൂഡല്‍ഹി: പ്രധാനമന്ത്രി നരേന്ദ്ര മോദിക്കെതിരെ രൂക്ഷ വിമര്‍ശനവുമായി കോണ്‍ഗ്രസ് ദേശീയ അദ്ധ്യക്ഷന് രാഹുല് ഗാന്ധി രംഗത്ത്. രാജ്യത്തിന്റെ കാവല്‍ക്കാരന് കള്ളനായി…\nദുബായില് കൂടെ താമസിച്ചിരുന്ന കുടുംബത്തിലെ അഞ്ച് സ്ത്രീകളുടെ നൂറോളം നഗ്നദൃശ്യങ്ങൾ ഒളിക്യാമറയിലൂടെ പകർത്തിയ പ്രവാസി അറസ്റ്റില്. സംഭവവുമായി ബന്ധപ്പെട്ട് ഏഷ്യൻ പൗരനായ ഇയാളെ കോടതിയിൽ ഹാജരാക്കി. ബാത്ത്…\nറഫാൽ കരാറുമായി ബന്ധപ്പെട്ട് പ്രതിപക്ഷ പാര്‍ട്ടികള് കേന്ദ്ര സര്‍ക്കാരിനെതിരെ ആക്രമണം അഴിച്ചുവിടുന്നതിനിടെ മുന് ഫ്രഞ്ച് പ്രസിഡന്‍റ് ഫ്രാന്‍സ്വ ഒളാന്ദിന്‍റെ നിര്‍ണായക വെളിപ്പെടുത്തല്. അനില് അംബാനിയുടെ റിലയന്‍സ് ഡിഫന്‍സിനെ…\nകോട്ടയം: കന്യാസ്ത്രീയെ ബലാത്സംഗം ചെയ്ത കേസില് ബിഷപ്പ് ഫ്രാങ്കോ മുളയ്ക്കലിനെ പൊലീസ് അറസ്റ്റ് ചെയ്തു. മൂന്ന് ദിവസത്തെ ചോദ്യം ചെയ്യലിന് ശേഷം രാത്രി ഒന്‍പത് മണിയോടെയാണ് അന്വേഷണ…


Tuesday 26 July 2011 4:18 pm IST\nന്യൂദല്‍ഹി: വോട്ടിനു കോഴ വിവാദത്തില് സമാജ് വാദി പാര്‍ട്ടി നേതാവും എം.പിയുമായ രേവതി രമണ്‍സിങ്ങിനെ ചോദ്യം ചെയ്തു. ചോദ്യം ചെയ്യലിനു വിധേയനാകാന് രമണ്‍സിങ് ദക്ഷിണ ദല്‍ഹിയിലെ ക്രൈബ്രാഞ്ച് ഓഫിസില് എത്തുകയായിരുന്നു. ജൂലായ് 29നു ക്രൈംബ്രാഞ്ച് അന്വേഷണ റിപ്പോര്‍ട്ട് സമര്‍പ്പിക്കുമെന്നാണ് സൂചന. 2008ലെ വിശ്വാസവോട്ടെടുപ്പില് യു.പി.എ സര്‍ക്കാരിന് അനുകൂലമായി വോട്ട് ചെയ്യാന് ബി.ജെ.പി എം.പിമാര്‍ക്കു കോഴ നല്‍കിയെന്നാണ് ആരോപണം.\nബാര് കോഴ : മാണിയെ വിജിലന്‍സ് ചോദ്യം ചെയ്യും\nസ്റ്റാര് പദവി: ചാക്ക് രാധാകൃഷ്ണനെ സി.ബി.ഐ ചോദ്യം ചെയ്തു


കെപിസിസി പുനസംഘടനയിൽ പരമാവധി 50 ഭാരവാഹികൾ | Malayali Manasu\nHome Kerala കെപിസിസി പുനസംഘടനയിൽ പരമാവധി 50 ഭാരവാഹികൾ\nകെപിസിസി പുനസംഘടനയിൽ പരമാവധി 50 ഭാരവാഹികൾ\nകെ സുധാകരൻ അധ്യക്ഷപദവിയിലേക്ക് എത്തിയപ്പോൾ തന്നെ ജംബോ കമ്മറ്റികൾ ഉണ്ടാകില്ലെന്ന് സൂചിപ്പിച്ചിരുന്നു. അധ്യക്ഷനുൾപ്പെടെ പരമാവധി 51 അംഗ കെപിസിസി കമ്മറ്റിക്കാണ് ഇത്തവണ സാധ്യത.\n25 ജനറൽ സെക്രട്ടറിമാരെയും, 20 സെക്രട്ടറിമാരെയുമാണ് നിയമിക്കാൻ സാധ്യത.\nജംബോ കമ്മറ്റിയും, വൈസ് പ്രസിഡന്റ് പദവിയും ഉണ്ടാകില്ലെന്നും സൂചനയുണ്ട്.\nമുല്ലപ്പള്ളി രാമചന്ദ്രൻ അധ്യക്ഷനായിരുന്നപ്പോൾ 300 അംഗ ഭാരവാഹികളാണ് ഉണ്ടായിരുന്നത്. 140 കെപിസിസി എക്‌സിക്യുട്ടീവ് അംഗങ്ങളും 96 സെക്രട്ടറിമാരും വൈസ് പ്രസിഡന്റുമാരും ജനറൽ സെക്രട്ടറിമാരുമായി 46 ഭാരവാഹികളുമാണ് ഉണ്ടായിരുന്നു. ഈ ജംബോ കമ്മറ്റിക്കെതിരെ വലിയ എതിർപ്പായിരുന്നു കോൺഗ്രസിനുള്ളിലും അണികൾക്കിടയിലും ഉണ്ടായിരുന്നത്.\nകെപിസിസി ഭാരവാഹികളെ തെരഞ്ഞെടുക്കുന്നതിൽ ഗ്രൂപ്പ് പരിഗണിക്കില്ല പകരം പ്രവർത്തന മികവ് ആയിരിക്കും മാനദണ്ഡം എന്നും നേരത്തേ വ്യക്തമാക്കിയിരുന്നു.\nPrevious articleപിക്കപ്പ് വാൻ സ്കൂട്ടറിലിടിച്ച് സ്കൂട്ടർ യാത്രക്കാരൻ മരിച്ചു.\nNext articleബ്ലാക്ക് ഫംഗസ് കേസുകളില് വന് വര്‍ധന.


india needs big financial packages like US says abhijith banerjee | 'താത്കാലിക റേഷൻ കാർഡ്, അമേരിക്കൻ മോഡൽ സാമ്പത്തിക പാക്കേജ്'; അഭിജിത്ത് ബാനർജി-രാഹുൽ ഗാന്ധി സംവാദം - Malayalam Oneindia\n6 min ago റിപ്പബ്ലിക് ദിനാഘോഷം:പത്തനംതിട്ടയിൽ മന്ത്രി കെ രാജു മുഖ്യാതിഥി,ചടങ്ങ് കോവിഡ് മാനദണ്ഡങ്ങള് പാലിച്ച്\n17 min ago സ്വന്തം ഭൂമിക്ക് അവകാശരേഖകള്;വയനാട് 2923 പട്ടയങ്ങള് വിതരണം ചെയ്തു..250 പുതിയ പട്ടയങ്ങള് ഉടന്\n18 min ago ഇന്ത്യയുടെ ലോക സഹായം കണ്ട് നേതാജി അഭിമാനിച്ചേനെ, നേട്ടങ്ങള് എണ്ണിപ്പറഞ്ഞ് പ്രധാനമന്ത്രി!!\n'താത്കാലിക റേഷൻ കാർഡ്, അമേരിക്കൻ മോഡൽ സാമ്പത്തിക പാക്കേജ്'; അഭിജിത്ത് ബാനർജി-രാഹുൽ ഗാന്ധി സംവാദം\nPublished: May52020, 10:39 [IST]\nദില്ലി; കൊവിഡ് കാലത്ത് വിദഗ്ദരുമായുള്ള ചർച്ച തുടരുകയാണ് കോൺഗ്രസ് മുൻ അധ്യക്ഷൻ രാഹുൽ ഗാന്ധി. ആർബിഐ മുൻ ഗവർണർ രഘുറാം രാജനുമായുള്ള രാഹുലിന്റെ ചർച്ച വലിയ ശ്രദ്ധ നേടിയിരുന്നു. ഇപ്പോഴിതാ നോബല് സമ്മാന ജേതാവ് പ്രൊഫ. അഭിജിത് ബാനര്‍ജിയുമായി ചർച്ച നടത്തിയിരിക്കുകയാണ് രാഹുൽ.\nഅഭിജിത്ത് ബാനർജി-രാഹുൽ ഗാന്ധി സംവാദം | Oneindia Malayalam\nകൊറോണ വൈറസ് ബാധയുമായി ബന്ധപ്പെട്ടുള്ള പ്രധാനപ്പെട്ട വിഷയങ്ങളും ഇതിനെ തുടര്‍ന്ന് സമ്പദ്‌മേഖല നേരിട്ട ആഘാതവും ഇത് മറികടക്കാനുള്ള നിർദ്ദേശങ്ങളുമാണ് ഇരുവരും ചർച്ച ചെയ്യത്. വിശദാംശങ്ങളിലേക്ക്\nനേരിട്ട് പണം എത്തിക്കണം\nവീഡിയോ കോൺഫറൻസ് ചാറ്റ് വഴിയാണ് ഇരുവരും ചർച്ച നടത്തിയത്. കൊവിഡിന്റെ പശ്ചാത്തലത്തിൽ പ്രഖ്യാപിച്ച ലോക്ക് ഡൗണിൽ ദുരിതം അനുഭവിക്കുന്ന എല്ലാ ജനങ്ങളിലേക്കും നേരിട്ട് പണം എത്തിക്കുകയാണ് അടിയന്തരമായി ചെയ്യേണ്ടതെന്ന് അഭിജിത്ത് ബാനർജി പറഞ്ഞു. ദരിദ്രരിലേക്ക് എത്താൻ കേന്ദ്രം സംസ്ഥാന സർക്കാരുകൾക്ക് പണം കൈമാറുന്ന ഒരു സംവിധാനം സർക്കാരിന് ആവശ്യമാണെന്നും അദ്ദേഹം ആവശ്യപ്പെട്ടു.\nസാമൂഹ്യ സുരക്ഷാ പദ്ധതികളുടെ പരിധിയിൽ വരാത്ത ആളുകളാണ് വലിയ വെല്ലുവിളി നേരിടുന്നത്. കുടിയേറ്റ തൊഴിലാളികളെപ്പോലെ ഒരു വലിയ ജനസംഖ്യയ്ക്ക് അത്തരം സുരക്ഷാ പരിരക്ഷകളൊന്നുമില്ലെന്ന് അദ്ദേഹം ചൂണ്ടിക്കാട്ടി. ആവശ്യമുള്ളവർക്ക് താൽക്കാലിക റേഷൻ സംവിധാനം കൊണ്ടുവരണമെന്നും അഭിജിത്ത് ആവശ്യപ്പെട്ടു.\nഇപ്പോഴുള്ള റേഷൻ കാർഡുകളും താൽക്കാലികമായി നിർത്തിവയ്ക്കാനും സർക്കാർ തയ്യാറാകണം.നമുക്ക് ആവശ്യത്തിന് അരിയും ഗോതമ്പും ഉണ്ട്. റാബി വിള വിളവെടുപ്പും ഉടൻ നടക്കും. ആവശ്യമുള്ള ആർക്കും ഭക്ഷണം നൽകുന്നത് തുടരേണ്ടതുണ്ട്, അഭിജിത്ത് പറഞ്ഞു.\nചെറുകിട വ്യാപാരികൾ കടുത്ത പ്രതിസന്ധി നേരിടുന്നതായി രാഹുൽ ഗാന്ധി ചർച്ചയിൽ ചൂണ്ടിക്കാട്ടി. ചെറുകിട-വ്യാപാര മേഖലയ്ക്ക് ഒരു ലക്ഷം കോടി പ്രഖ്യാപിക്കണമെന്നാണ് കോൺഗ്രസിന്റെ ആവശ്യം. ഇക്കാര്യം ചൂണ്ടിക്കാട്ടി നേരത്തേ കോൺഗ്രസ് അധ്യക്ഷ സോണിയ ഗാന്ധി പ്രധാനമന്ത്രിക്ക് കത്തയച്ചിരുന്നു.\nജിഡിപിയുടെ ഒരു ശതമാനം\nഅതേസമയം യുഎസിലേത് പോലുള്ള വലിയ ഉത്തേജക പാക്കേജ് ആണ് ഇപ്പോൾ ഇന്ത്യയ്ക്ക് ആവശ്യമെന്ന് അദ്ദേഹം ചൂണ്ടിക്കാട്ടി. ജിഡിപിയുടെ 1% വരുന്ന ഒരു പാക്കേജ് മാത്രമാണ് ഇന്ത്യ പ്രഖ്യാപിച്ചത്.അതേസമയം ജിഡിപിയുടെ 10% ആണ് യുഎസ് പാക്കേജെന്നും അഭിജിത്ത് പറഞ്ഞു.\nകുടിയേറ്റ തൊഴിലാളി പ്രശ്നങ്ങൾ\nഈ സമയങ്ങളിൽ ആളുകൾ വാങ്ങുന്നില്ല, സമ്പദ്‌വ്യവസ്ഥയെ പുനരുജ്ജീവിപ്പിക്കാനുള്ള എളുപ്പവഴിയാണ് ചെലവ്. ഹോട്ട് സ്പോട്ടിൽ തുടരുന്നുവെന്നതിനാൽ ചില്ലറ വിൽപന മേഖല ഏറെ നാളത്തേക്ക് അടച്ചിടാനാകില്ലെന്നും അദ്ദേഹം ചൂണ്ടിക്കാട്ടി.കൂടിയേറ്റ തൊഴിലാളികളുടെ പ്രശ്നവും ഇരുവരും ചർച്ച ചെയ്തു.\nകുടിയേറ്റ പ്രശ്‌നം സംസ്ഥാന സർക്കാരിന് മാത്രം കൈകാര്യം ചെയ്യാൻ കഴിയില്ലെന്ന് അദ്ദേഹം പറ‍ഞ്ഞു. കേന്ദ്രം ഇത് കൈകാര്യം ചെയ്യേണ്ടതുണ്ട്. ലോക്ക്ഡൗൺ കൈകാര്യം ചെയ്യാൻ സംസ്ഥാനങ്ങൾക്ക് സ്വാതന്ത്ര്യം നൽകണമെന്നും എന്നാൽ കേന്ദ്രസർക്കാരാണ് കാര്യങ്ങൾ നിയന്ത്രിക്കുന്നതെന്ന് ചർച്ചയിൽ രാഹുൽ കുറ്റപ്പെടുത്തി.\ncongress rahul gandhi politics\nindia needs big financial packages like US says abhijith banerjee\nStory first published: Tuesday, May 5, 2020, 10:39 [IST]


fastest 50 lakhs collection movies in kochin multiplexes - Malayalam Filmibeat\n33 min ago ഗർഭിണിയായ പേളി മാണിയെ കാണാനുള്ള ആവേശത്തിലാണ്, ബേബി ബമ്പ് ഞാൻ കണ്ടിട്ടില്ല...\n52 min ago എന്നെക്കാള് നന്നായി ഡാന്‍സ് കളിക്കുന്ന താരങ്ങള് വേറെയുണ്ട്;നായകന്മാരെ കുറിച്ച് പറഞ്ഞ് ചാക്കോച്ചന്\n| Updated: Friday, September 28, 2018, 12:51 [IST]\nശ്രദ്ധേയ സിനിമകളായിരുന്നു മലയാളത്തില് ഈ വര്‍ഷവും പുറത്തിറങ്ങിയിരുന്നത്. സൂപ്പര്‍താരങ്ങളുടെത് അടക്കമുളള ചിത്രങ്ങള്‍ക്കെല്ലാം മികച്ച സ്വീകാര്യതയായിരുന്നു പ്രേക്ഷകര് നല്‍കിയിരുന്നത്. നവാഗതരുടെ സിനിമകള്‍ക്കും തിയ്യേറ്ററുകളില് സ്വീകാര്യത ലഭിച്ചൊരു വര്‍ഷം കൂടിയായിരുന്നു 2018. പുലിമുരുകന് ശേഷം മലയാളത്തില് എറ്റവും കൂടുതല് കളക്ഷന് നേടിയ രണ്ടാമത്തെ ചിത്രമായി അബ്രഹാമിന്റെ സന്തതികള് മാറിയിരുന്നു.\nഅബ്രഹാമിന്റെ സന്തതികള്‍ക്കൊപ്പം തന്നെ മലയാളത്തിലെ യുവതാരങ്ങളുടെ ചിത്രങ്ങള്‍ക്കും മികച്ച വരവേല്‍പ്പ് പ്രേക്ഷകര് നല്‍കിയിരുന്നു. പൃഥ്വിരാജ്, ഫഹദ്, ടൊവിനോ തോമസ് തുടങ്ങിയവരുടെ ചിത്രങ്ങളാണ് വലിയ നേട്ടമുണ്ടാക്കിയിരുന്നത്. മികച്ച പ്രേക്ഷകാഭിപ്രായങ്ങള്‍ക്കൊപ്പം മോശമില്ലാത്ത കളക്ഷനും നേടിയ ചിത്രങ്ങളായിരുന്നു ഇവരുടെതായി പുറത്തിറങ്ങിയിരുന്നത്. മലയാള സിനിമകളുടെ കൊച്ചി മള്‍ട്ടിപ്ലക്‌സുകളിലെ കളക്ഷനും എല്ലാവരും ഉറ്റുനോക്കുന്നൊരു കാര്യമാണ്. ഈ വര്‍ഷമിറങ്ങിയ കുറച്ചധികം ചിത്രങ്ങള് കൊച്ചിയിലെ മള്‍ട്ടിപ്ലക്‌സുകളില് നിന്നും നേട്ടമുണ്ടാക്കിയിരുന്നു. മള്‍ട്ടിപ്ലക്‌സുകളില് ഈ വര്‍ഷം വേഗത്തില് അമ്പത് ലക്ഷം കടന്ന ചിത്രങ്ങളെക്കുറിച്ചറിയാം...\nഫഹദ് ഫാസിലിന്റെതായി പുറത്തിറങ്ങിയ വരത്തന് എന്ന ചിത്രമാണ് ഈ വര്‍ഷം കൊച്ചി മള്‍ട്ടിപ്ലക്‌സുകളില് നിന്നും എറ്റവും വേഗത്തില്\nഅമ്പത് ലക്ഷം കടന്നത്. ഇയ്യോബിന്റെ പുസ്തകത്തിനു ശേഷം ഫഹദിനെ നായകനാക്കി അമല്‍നീരദ് സംവിധാനം ചെയ്ത ചിത്രമാണ് വരത്തന്. ഐശ്വര്യ ലക്ഷ്മി നായികയായി എത്തിയ ചിത്രം മേക്കിങ്ങ് കൊണ്ടായിരുന്നു ഏറെ ശ്രദ്ധിക്കപ്പെട്ടിരുന്നത്. പഴകി പറഞ്ഞ പ്രമേയമാണെങ്കിലും അവതരണത്തിലെ പുതുമ കൊണ്ടായിരുന്നു ചിത്രത്തിന് മികച്ച വരവേല്‍പ്പ് ലഭിച്ചത്. ഫഹദ് ഫാസിലിന്റെ കരിയറിലെ വലിയ വിജയമായി മാറുമെന്ന് പ്രേക്ഷകര് വിധിയെഴുതിയ ചിത്രമായിരുന്നു വരത്തന്. ഏഴു ദിവസം കൊണ്ടായിരുന്നു ചിത്രം കൊച്ചിന് മള്‍ട്ടിപ്ലക്‌സുകളില് നിന്നും 53.42 ലക്ഷം നേടിയിരുന്നത്.\nഏട്ടു ദിവസം കൊണ്ടായിരുന്നു ടൊവിനോയുടെ തീവണ്ടി കൊച്ചിന് മള്‍ട്ടിപ്ലക്‌സുകളില് നിന്നും അമ്പത് ലക്ഷം നേടിയത്. നവാഗതനായ ഫെലിനി ടിപി സംവിധാനം ചെയ്ത ചിത്രം ഇപ്പോഴും വിജയകരമായാണ് തിയ്യേറ്ററുകളില് മുന്നേറുന്നത്. സംയുക്താ മേനോനായിരുന്നു ചിത്രത്തില് ടൊവിനോയുടെ നായികയായി എത്തിയിരുന്നത്. എട്ടുദിവസം കൊണ്ട് 53.96 ലക്ഷമായിരുന്നു ചിത്രം മള്‍ട്ടിപ്ലക്‌സുകളില് നിന്നും നേടിയത്.\nമമ്മൂട്ടിയുടെ അബ്രഹാമിന്‌റെ സന്തതികള്9ദിവസങ്ങള് കൊണ്ടായിരുന്നു അമ്പത് ലക്ഷത്തിലെത്തിയത്. അടുത്തിടെയായിരുന്നു ചിത്രം തിയ്യേറ്ററുകളില് നൂറ് ദിവസം പൂര്‍ത്തിയാക്കിയിരുന്നത്. മമ്മൂക്കയുടെ കരിയറിലിറങ്ങിയ വലിയ വിജയ ചിത്രങ്ങളിലൊന്നായി അബ്രഹാമിന്റെ സന്തതികള് നേരത്തെ മാറിയിരുന്നു. ഷാജി പാടൂര് സംവിധാനം ചെയ്ത ചിത്രത്തിന് ഹനീ്ഫ് അദേനിയായിരുന്നു തിരക്കഥയെഴുതിയിരുന്നത്. മമ്മൂക്കയ്‌ക്കൊപ്പം അന്‍സണ് പോള്, കനിഹ, സിദ്ധിഖ്,കലാഭവന് ഷാജോണ് തുടങ്ങിയവരും ശ്രദ്ധേയ വേഷത്തിലെത്തിയ ചിത്രമായിരുന്നു അബ്രഹാമിന്റെ സന്തതികള്.\nപ്രണവ് മോഹന്‍ലാലിന്റെ അരങ്ങേറ്റ ചിത്രം ആദിയും കൊച്ചി മള്‍ട്ടിപ്ലക്‌സില് നിന്നും നേട്ടമുണ്ടാക്കിയിരുന്നു. ഒമ്പത് ദിവസങ്ങള്‍കൊണ്ടായിരുന്നു ചിത്രം അമ്പത് ലക്ഷത്തിലെത്തിയിരുന്നത്. ഒമ്പത് ദിനങ്ങള് കൊണ്ട് 54.5 ലക്ഷം രൂപ ചിത്രം കൊച്ചിന് മള്‍ട്ടിപ്ലക്‌സുകളില് നിന്നും നേടിയിരുന്നു. ബോക്‌സ് ഓഫീസില് വലിയ നേട്ടമുണ്ടാക്കിയ ചിത്രങ്ങളിലൊന്നു കൂടിയായിരുന്നു ആദി. അരങ്ങേറ്റത്തില് തന്നെ അമ്പത് കോടി ക്ലബിലെത്തിയായിരുന്നു പ്രണവ് നേട്ടമുണ്ടാക്കിയിരുന്നത്.\nഅഞ്ജലി മേനോന്റെ സംവിധാനത്തില് പുറത്തിറങ്ങിയ പൃഥ്വിരാജ് ചിത്രമായിരുന്നു കൂടെ. ഒമ്പത് ദിവസങ്ങള് കൊണ്ട് 53.46 ലക്ഷം കളക്ഷനായിരുന്നു ചിത്രം നേടിയിരുന്നത്. പൃഥ്വിരാജിനൊപ്പം നസ്രിയ, പാര്‍വതി, രഞ്ജിത്ത്,റോഷന് മാത്യു,സിദ്ധാര്‍ത്ഥ് മേനോന് തുടങ്ങിയവരും ഒന്നിച്ച ചിത്രമായിരുന്നു കൂടെ. ബാംഗ്ലൂര് ഡേയ്‌സിനു ശേഷമിറങ്ങിയ അഞ്ജലി മേനോന് ചിത്രം ബോക്‌സ് ഓഫീസുകളില് നിന്നും വലിയ നേട്ടമുണ്ടാക്കിയിരുന്നു.\nRead more about: mammootty fahad fazil tovino thomas prithviraj pranav mohanlal പ്രണവ് മോഹന്‍ലാല് മമ്മൂട്ടി പൃഥ്വിരാജ് ഫഹദ് ഫാസില്\nfastest 50 lakhs collection movies in kochin multiplexes


SAVE KERALA: സുപ്രീം കോടതി നിർദ്ദേശം ലംഘിച്ചു.\nസുപ്രീം കോടതി നിർദ്ദേശം ലംഘിച്ചു.\n2011 ഡിസംബർ 20, ദീപിക.\n▼ December (424)\nലൈഫ് ജാക്കറ്റ് വിവാദം\nസഹിഷ്ണുത കാണാതിരിക്കരുത് - പ്രേമചന്ദ്രൻ\nസുപ്രീം കോടതി വിധി നടപ്പാക്കണം\nതമിഴർ സുരക്ഷിതർ - മുഖ്യമന്ത്രി\nദുർബ്ബലമല്ല - തമിഴ്‌നാട്\nഒറ്റപ്പെട്ട അക്രമങ്ങൾ തൂടരുന്നു.\nസാംസ്ക്കാരിക പ്രവർത്തകർ പറയുന്നത്\nകോൺഗ്രസ്സിന്റേത് കള്ളക്കളി - പിണറായി.\nചോർച്ചകൾ മണ്ണിട്ട് നിരത്തി.\nഡാം ബ്രേക്ക് അനാലിസിസ് തുടങ്ങി\nതമിഴ് നാട് കർഷകർക്ക് വിനയായി.\nപുതിയ ഡാം വേണ്ട - ശാസ്ത്ര സാഹിത്യ പരിഷത്ത്\nമാർ ക്രിസോസ്റ്റം മെത്രപ്പോലീത്ത പറയുന്നത്.\nടൂറിസ്റ്റ് ബസ്സ് ഉടമകൾ പ്രതിസന്ധിയിൽ\nഡാം ബ്രേക്ക് അനാലിസിസ് റിപ്പോർട്ട് ജനുവരി 15ന്.\nഡോ: നയൻ ശർമ്മ പറയുന്നത്.\nമുല്ലപ്പെരിയാർ: ചർച്ച ചെയ്തു.\nലോകബാങ്ക് പദ്ധതിയിൽ മുല്ലപ്പെരിയാർ ഒഴിവായി.\nപഠനറിപ്പോർട്ടിന്റെ ആദ്യഭാഗം ജനുവരി 15ന്\nകേന്ദ്ര നിലപാട് കേരളത്തിന് അനുകൂലമല്ല - എം.എം. ഹസ്...\nപുതിയ ഡാം പരിഹരമല്ല - പ്രൊഫ: സി.പി.റോയ്\nഅലയടിക്കുന്നത് രാഷ്ട്രീയ ദാരിദ്ര്യം\nപുതിയ ഡാം പരിഹാരമല്ല - പ്രൊ:സി.പി,റോയി\nനാടുകാണിയിൽ വഴി തടഞ്ഞു\nഡാം സുരക്ഷിതമല്ലെന്ന് ശാസ്ത്രജ്ഞർ\nസമിതി തീരുമാനം മരവിപ്പിച്ചു - ജയലളിത\nജയലാൽ എം.എൽ.എ.യെ അറസ്റ്റ് ചെയ്തു.\nവിദഗ്ദ്ധ സമിതിയുടെ പ്രവർത്തനം മരവിപ്പിച്ചു.\nഅന്റണിയുടെ പ്രസ്ഥാവന കുറ്റസമ്മതം - പി.സി.തോമസ്\nസുപ്രീം കോടതിയെ സമീപിക്കും.\nസി ഡി തട്ടേക്കെതിരെ പരാതി നൽകും.\nകന്യാകുമാരിയിൽ ചരക്ക് നീക്കം തടസ്സപ്പെട്ടു.\nകരാർ നിലവിലില്ല - ബാലകൃഷ്ണപ്പിള്ള.\n5 ജില്ലകളിൽ ഹർത്താൽ പൂർണ്ണം\nപരിശോധനയ്ക്ക് സാങ്കേതിക വിദഗ്ദ്ധരെത്തി.\nആന്റണി വീണ്ടും പ്രധാനമന്ത്രിയെ കണ്ടു.\nസമവായത്തിലൂടെ പരിഹാരം - ഉന്നതാധികാര സമിതി.\nജയലളിതയ്ക്ക് ഇരട്ടസമീപനം - ഉമ്മൻ ചാണ്ടി\nഅക്രമം അവസാനിപ്പിക്കണം - ഉണ്ണിയാടൻ\nചപ്പാത്ത് സമരം5വർഷം തികയും.\nമര്യാദയില്ലാത്ത സമീപനം - ബാലകൃഷ്ണപ്പിള്ള\nവാളയാർ ചരക്ക് കടത്ത് പുനഃരാരംഭിച്ചു.\nപൊട്ടും പൊട്ടില്ല - വാദപ്രതിവാദങ്ങൾ\nആന്റണി പ്രധാനമന്ത്രിയെ കണ്ടു.\nഡി.എം.കെ. യുടെ ഉപരോധം\nഅതിർത്തിയിൽ ചരക്ക് നീക്കം നിലച്ചു.\nആറായിരം പേരെ അറസ്റ്റ് ചെയ്തു.\nപൊള്ളാച്ചിയിൽ 2246 പേർ അറസ്റ്റിൽ\nഈറോഡിൽ കടകൾ അടച്ചിടും.\nസമിതി ഇടപെടേണ്ട - ജയലളിത.\nദുഃഖം തോന്നുന്നു - ഓ.എൻ.വി.\nവൈക്കോയും നെടുമാരനും അറസ്റ്റിൽ\nജയറാം ഭയക്കുന്നതെന്തിന് ?\nസുരേഷ് ഗോപി മുതലെടുക്കാൻ ശ്രമിക്കുന്നു.\nപ്രധാനമന്ത്രിക്കെതിരെ കരിങ്കൊടി - വിജയകാന്ത്\nവ്യാപാരികൾ കൂട്ടത്തോടെ മടങ്ങുന്നു\nപ്രധാനമന്ത്രി ഇടപെടണം - ആന്റണി\nപുതിയ ഡാം വേണ്ട - മലയാളി സംഘടനകൾ\nമുഖ്യമന്ത്രിക്ക് ശുഭാപ്തി വിശ്വാസം.\nവഷളാക്കുന്നു - പിള്ള\nആത്മസംയമനം പാലിക്കണം - സ്പീക്കർ\nഡി.എം.കെ. എം.പി.മാർ പ്രധാനമന്ത്രിയെ കാണും.\nഗ്യാസ് സിലിണ്ടർ ലോറിക്ക് കല്ലേറ്\nഇടത് നേതാക്കൻ നിരാഹാരം തുടരുന്നു.\nകെ.എസ്.ആർ.ടി.സി. സർവ്വീസ് നിലച്ചു.\nതമിഴ്‌നാടിന്റെ പിന്മാറ്റം സംശയാസ്പദം\nഅനിഷ്ടസംഭവങ്ങൾ ഉണ്ടാകരുത് - മുഖ്യമന്ത്രി\nസാഹോദര്യത്തിന് കോട്ടം തട്ടരുത് - മുഖ്യമന്ത്രി\nപാട്ടക്കരാർ റദ്ദാക്കണം - ഹോമിയോ ശാസ്ത്രവേദി\nആദ്യം പുതിയ ഡാം\nടൂറിസത്തിന് വൻ നഷ്ടം\nതീവണ്ടികളിൽ വൻ തിരക്ക്\nനാൽ ഭൂചലനങ്ങൾ - കേന്ദ്രം\nഅക്രമങ്ങൾ പാടില്ല - മുഖ്യമന്ത്രി\nചിദംബരത്തിൽ നിന്ന് ആഭ്യന്തരവകുപ്പ് നീക്കണം.\nആസൂത്രിത നീക്കം - പ്രേമചന്ദ്രൻ


റിയല്‍മി U1 സ്മാര്‍ട്‌ഫോണ് വാങ്ങണോ വേണ്ടയോ ? ഈ കാര്യങ്ങള് ശ്രദ്ധിക്കണം | realme u1 smartphone review malayalam\nറിയല്‍മി U1 സ്മാര്‍ട്‌ഫോണ് വാങ്ങണോ വേണ്ടയോ ? ഈ കാര്യങ്ങള് ശ്രദ്ധിക്കണം\nDec 15, 2018, 10:01 PM IST\nവളരെ ഭംഗിയായി രൂപകല്‍പന ചെയ്ത സ്മാര്‍ട്ഫോണ് ആണ് റിയല്‍മി യു വണ്.\nഈ തുമ്പിയെക്കൊണ്ട് ഗൂഗിള് ചൈനയില് കല്ലെടുപ്പിക്കുമോ?\nഇന്റര്‍നെറ്റ് കമ്പനികള്‍ക്ക് ചൈനയില് പ്രവര്‍ത്തിക്കുക എന്നത് എളുപ്പമല്ലെന്ന് ..\nറിയല്‍മി പുറത്തിറക്കിയ ഏറ്റവും പുതിയ സ്മാർട്ട്ഫോൺ ആണ് റിയല്‍മി യു വണ്. റിയല് മി അവതരിപ്പിക്കുന്ന സെല്‍ഫി കേന്ദ്രീകൃത സ്മാർട്ട്ഫോൺ ശ്രേണിയിലെ ആദ്യ ഫോണ് ആണ് യു വണ്. 25 മെഗാപിക്സല് സെല്‍ഫി ക്യാമറയുള്ള ഫോണില് മീഡിയാ ടെക്കിന്റെ ഏറ്റവും പുതിയ ഹീലിയോ പി 70 പ്രൊസസര് ആണ് ഉപയോഗിച്ചിട്ടുള്ളത്.\nവളരെ ഭംഗിയായി രൂപകല്‍പന ചെയ്ത സ്മാർട്ട്ഫോൺ ആണ് റിയല്‍മി യു വണ്. ഡ്യൂഡ്രോപ്പ് നോച്ച് നല്‍കിയിട്ടുള്ള 6.3 ഇഞ്ച് സ്‌ക്രീന് ആണിതിന്. 2340x1080 പിക്സല് റസലൂഷനിലുള്ള ഫുള് എച്ച്ഡി പ്ലസ് ഡിസ്പ്ലേയാണിത്.\nറിയല്‍മി യു വണിന്റെ3ജിബി+32 ജിബി വാരിയന്റിന് 11,999 രൂപയും, 4ജിബി+ 64ജിബി പതിപ്പിന് 14,500 രൂപയുമാണ് വില. റിവ്യു ചെയ്യുന്നതിനായി ഞങ്ങളുടെ കൈവശം ലഭിച്ചത് നാല് ജിബി റാം പതിപ്പാണ്. രണ്ടാഴ്ചയോളം ഫോണ് ഉപയോഗിച്ചു നോക്കിയതിന് ശേഷമുള്ള വിലയിരുത്തലുകളാണ് പറയുന്നത്.\nറിയൽമി യു വൺ സ്മാർട്ഫോണിന് താഴെ സ്ഥാപിച്ചിട്ടുള്ള സ്പീക്കർ\nകഴിഞ്ഞ സെപ്റ്റംബറില് റിയല് മി അവതരിപ്പിച്ച റിയല്‍മി2പ്രോ സ്മാര്‍ട്‌ഫോണിന് സമാനമാണ് റിയല്‍മി യുവണ് സ്മാര്‍ട്‌ഫോണിന്റെ ബാഹ്യ രൂപകല്‍പന. ഡ്യുഡ്രോപ്പ് നോച്ച് ഡിസ്‌പ്ലേയും, ബട്ടനുകളുടെ ക്രമീകരണവുമെല്ലാം അതുപോലെ തന്നെ. ഏറെ മിനുസമുള്ളതാണ് ഫോണിന്റെ കവചമെന്ന് തോന്നുമെങ്കിലും ഉപയോഗിച്ചുതുടങ്ങിയാല് കയ്യില് നിന്നും വഴുതി പോവാതെ നല്ല ഗ്രിപ്പ് കിട്ടുന്നുണ്ട്. ഗ്ലാസ് മാതൃകയിലുള്ള പുറം കവചം കാഴ്ചയില് ആകര്‍ഷണമുള്ളതാണെങ്കിലും ബാക്ക് കവര് ഇല്ലാതെ ഉപയോഗിക്കുമ്പോള് കൈയടയാളങ്ങള് പതിയുന്നുണ്ട്. അത് ആ തിളക്കം മങ്ങുന്നതിന് കാരണമാവുന്നു. ഫോണിന് കീഴിലായാണ് സ്പീക്കര് നല്‍കിയിട്ടുള്ളത്. മികച്ച ഗുണമേന്മയുള്ള ശബ്ദസംവിധാനമാണ് ഈ സ്പീക്കര് ഒരുക്കുന്നതെങ്കിലും ഫുള് സ്‌ക്രീന് മോഡില് വീഡിയോകള് കാണുമ്പോഴും ഫോണിന് ഇരുവശത്തും കൈകള് ചേര്‍ത്ത് പിടിച്ച് ഗെയിം കളിക്കുമ്പോഴും ശ്രദ്ധിച്ചില്ലെങ്കില് കൈകള് കൊണ്ട് ഈ സ്പീക്കര് ഭാഗം മറഞ്ഞു പോവുകയും അതുവഴി ശബ്ദം കുറയുന്നതിനും ഇടയാക്കുന്നുണ്ട്. ഇത് രൂപകല്‍പനയിലെ ചെറിയൊരു കുറവായാണ് തോന്നുന്നത്. 8 മി.മി കനവും 168 ഗ്രാം ഭാരവുമാണ് ഫോണിനുള്ളത്.\nവാട്ടര്‍ഡ്രോപ്പ് നോച്ചിനകത്താണ് സെല്‍ഫി ക്യാമറ സ്ഥാപിച്ചിട്ടുള്ളത്. അതുകൊണ്ടു തന്നെ സ്‌ക്രീനില് കൂടുതല് സ്ഥലം കിട്ടുന്നുണ്ട്. 6.3 ഇഞ്ച് വലിപ്പമുള്ള സ്‌ക്രീന് വീഡിയോ പ്ലേ ചെയ്യുമ്പോഴും ഗെയിം കളിക്കുമ്പോഴുമെല്ലാം മികച്ച അനുഭവം നല്‍കുന്നുണ്ട്. 2340x1080 പിക്‌സലിന്റെ ഭംഗി സ്‌ക്രീനില് തെളിയുന്ന ദൃശ്യങ്ങളിലും കാണാം. 1500:1 കോണ്‍ട്രാസ്റ്റ് അനുമാതവും 450 nit ബ്രൈറ്റ്‌നസും സ്‌ക്രീനിനുണ്ട്. സ്‌ക്രീന് അതുകൊണ്ടുതന്നെ ഏറെ നല്ലതാണ്.\nസെല്‍ഫി ക്യാമറാ ഫോണ് എന്ന നിലയിലാണ് റിയല്‍മി യു വണ് എത്തുന്നത്. അതുകൊണ്ടു തന്നെ ആദ്യം പറയേണ്ടത് സെല്‍ഫി ക്യാമറയെ കുറിച്ചാണ്. 25 മെഗാപിക്‌സലിന്റെ സോണി IMX576 സെന്‍സറാണ് ഫോണിന്. വളരെ വ്യക്തതയോടെ ഏറെ ഡെപ്ത്തുള്ള ചിത്രങ്ങള് പകര്‍ത്താന് ഈ ക്യാമറയില് സാധിക്കുന്നുണ്ട്. ശക്തിയേറിയ ക്യാമറ സെന്‍സറിന്റെ എല്ലാവിധ ഗുണവും ഈ ക്യാമറയ്ക്കുണ്ട്. പകല് വെളിച്ചത്തില് മികച്ച സെല്‍ഫികള് എടുക്കാന് സാധിക്കുന്നുണ്ട്. എന്നാല് രാത്രികളില് ലഭ്യമായ വെളിച്ചം നല്ല രീതിയില് പ്രയോജനപ്പെടുത്തുന്നുണ്ടെങ്കിലും ഒരു സെല്‍ഫി ഫ്ലാഷിന്റെ അഭാവം ചിത്രത്തില് പ്രകടമാണ്. കുറഞ്ഞ വെളിച്ചത്തില് ഉണ്ടാകാവുന്ന നോയ്‌സ് രാത്രികാല ചിത്രങ്ങളില് കുറവാണ്.\n13 മെഗാപിക്‌സലിന്റേയും രണ്ട് മെഗാപിക്‌സലിന്റേയും റിയര് ഡ്യുവല് ക്യാമറ സെന്‍സറുകളാണ് ഫോണിലുള്ളത്. പകല് വെളിച്ചത്തില് മികച്ച ചിത്രങ്ങള് പകര്‍ത്താന് സാധിക്കുന്നുണ്ടെങ്കിലും രാത്രികളിലെ ചിത്രങ്ങള് അത്രത്തോളമില്ല. പോര്‍ട്രെയ്റ്റ്, ടൈംലാപ്‌സ്, എക്‌സ്‌പേര്‍ട്ട് മോഡുകള് മെച്ചപ്പെട്ട രീതിയില് പ്രവര്‍ത്തിക്കുന്നവയാണ്.\nറിയൽമി യുവൺ റിയർ ക്യാമറയിൽ പകർത്തിയ ചിത്രം\nമീഡിയാ ടെക്ക് ഹിലിയോ പി 70 പ്രൊസസര് ആണ് ഫോണില് ഉപയോഗിച്ചിട്ടുള്ളത്. ഫോണിന്റെ അടിസ്ഥാനമായ പ്രവര്‍ത്തനങ്ങള് സുഗമമാക്കുന്നത് കൂടാതെ മെച്ചപ്പെട്ട ഇമേജ് പ്രൊസസിങ്ങും ഹീലിയോ പി 70 പ്രൊസസര് ഒരുക്കുന്നുണ്ട്. മുന്‍ഗാമിയായ ഹീലിയോ പി 60 പ്രൊസസറിനേക്കാള് 13 ശതമാനം വേഗത പുതിയ പ്രൊസസറിനുണ്ട് എന്നാണ് കമ്പനി അവകാശപ്പെടുന്നത്. ഇതില് മെച്ചപ്പെട്ട ആര്‍ട്ടിഫിഷ്യല് ഇന്റലിജന്‍സ് സംവിധാനങ്ങളുണ്ടെന്നും കമ്പനി പറയുന്നു.\nറിയൽമി സെൽഫി ക്യാമറയിൽ രാത്രിയില് പകർത്തിയത്\nകോര്‍പയലറ്റ് 4.0 എന്ന ഇന്റലിജന്റ് ടാസ്‌ക് ഷെഡ്യൂളിങ്. ഹാര്‍ഡ് വെയറിനെ മെച്ചപ്പെട്ടരീതിയില് ഉപയോഗിക്കുകയും ചൂടാകുന്നത് പോലുള്ള പ്രശ്‌നങ്ങള് ഇല്ലാതാക്കുന്നുണ്ട്. റിവ്യുവിന് വേണ്ടി ഉപയോഗിച്ചപ്പൊഴൊന്നും അങ്ങനെ ഒരു പ്രശ്‌നം ഉണ്ടായിട്ടില്ല.\nARM Mali-G72 MP3 ഗ്രാഫിക് പ്രൊസസിങ് യൂണിറ്റാണ് ഫോണില് നല്‍കിയിട്ടുള്ളത്. ഇതിന് 900 MHz വരെ പോവാന് സാധിക്കുമെന്നും ഇന്ന് ജനപ്രിയമായ ഗെയിമുകളെല്ലാം കൈകാര്യം ചെയ്യാന് സാധിക്കുമെന്നുമുള്ള വാഗ്ദാനം കമ്പനി നല്‍കുന്നുണ്ട്. 60 എഫ്പിഎസ് ഫ്രെയിം റേറ്റ് ലഭിക്കുന്നതിനാല് തടസങ്ങളില്ലാതെ ഗെയിമിങ് ദൃശ്യങ്ങള് പ്രവര്‍ത്തിക്കുന്നുണ്ട്.\nഞങ്ങള് ഉപയോഗിച്ചത് നാല് ജിബി റാം പതിപ്പാണ്. 64 ജിബി ഇന്റേണല് സ്റ്റോറേജും ഫോണിലുണ്ട്. ഇത്രയും നാളത്തെ ഉപയോഗത്തിനിടയ്ക്ക് ഫോണിന്റെ സോഫ്റ്റ്വെയര് തലത്തിലുള്ള പ്രവര്‍ത്തനത്തില് യാതൊരു വിധ ദുരനുഭവവും ഉണ്ടായിട്ടില്ല. ആപ്പുകള് തുറക്കുന്നതും. വീഡിയോകള് പ്ലേ ആവുന്നതും, ഇന്റര്‍നെറ്റ് ബ്രൗസിങ്ങും ഗെയിമിങ്ങുമെല്ലാം സുഗമമായി നടക്കുന്നുണ്ട്. അസ്ഫാള്‍ട്ട്, ടെംപിള് റണ്, സബ്വേ സര്‍ഫ് പോലുള്ള ഗെയിമുകള് പ്രവര്‍ത്തിപ്പിച്ചുനോക്കിയിട്ടുണ്ട്.\nറിയർ ക്യാമറയിൽ രാത്രിയില് പകർത്തിയത്\nആന്‍ഡ്രോയിഡ് 8.1 അടിസ്ഥാനമാക്കിയുള്ള കളര് ഓഎസ് 5.2 ആണ് ഫോണില് ഉപയോഗിച്ചിട്ടുള്ളത്. സെക്യൂരിറ്റി പാച്ച് അപ്‌ഡേറ്റുകള് അതിവേഗം വന്നുകൊണ്ടിരിക്കുന്നു എന്നത് ഇതിലെ മികച്ച നേട്ടമായി കാണുന്നു. ഇതുവരെ അടുത്തിടെയാണ് ഏറ്റവും പുതിയ സെക്യൂരിറ്റി അപ്‌ഡേറ്റ് ഫോണിലെത്തിയത്. ആമസോണ്, ഡെയ്‌ലി ഹണ്ട്, യുസി പ്രൗസര്, ഫെയ്‌സ്ബുക്ക് പോലുള്ള ആപ്ലിക്കേഷനുകള് പ്രീ ഇന്‍സ്റ്റാള് ചെയ്തു തന്നെ ഫോണിലുണ്ട്. ഒപ്പം ഗൂഗിള് ആപ്ലിക്കേഷനുകളും ഉണ്ട്. സാധാരണപോലെ ഇവയില് ആവശ്യമുള്ളവ ഉപയോഗിക്കാനും അല്ലാത്തവ അണ് ഇന്‍സ്റ്റാള് ചെയ്യാനും കഴിയും.\n3500 എംഎഎച്ച് ബാറ്ററിയില് നിന്നും പ്രതീക്ഷിക്കാവുന്നതില് അപ്പുറമൊന്നും റിയല്‍മി യുവണില് ഇല്ല. സാധാരണ ഉപയോഗത്തില് ഒന്നര ദിവസത്തോളം ബാറ്ററി കിട്ടുന്നുണ്ട്. ഇന്റര്‍നെറ്റ് ഉപയോഗമാണ് പലപ്പോഴും ബാറ്ററി ദൈര്‍ഘ്യം നിശ്ചയിക്കുന്നത്.\n15000 രൂപയ്ക്ക് താഴെ വിശ്വസിച്ച് വാങ്ങാവുന്ന ഫോണ് ആണ് റിയല്‍മി യു വണ്. മള്‍ട്ടി മീഡിയാ ഉപയോഗം ഇഷ്ടപ്പെടുന്നവരെ ഫോണ് നിരാശപ്പെടുത്തില്ല. അതേസമയം മൂന്ന് ജിബി റാം പതിപ്പില് ഇതില് മാറ്റങ്ങളുണ്ടായേക്കാം. മികച്ച ബ്രൈറ്റ്‌നസും റസലൂഷനും കളറും കോണ്‍ട്രാസ്റ്റും ഉള്ള സ്‌ക്രീന് ആണ് റിയല്‍മി യുവണിനുള്ളത്. ഡ്യൂഡ്രോപ്പ് നോച്ച് സ്‌ക്രീനിന് പരമാവധി വലിപ്പം നല്‍കാന് ശ്രമിക്കുന്നതിനാല് വലിയ സ്‌ക്രീന് അനുഭവം നല്ല രീതിയില് അനുഭവിക്കാന് സാധിക്കുന്നുണ്ട്. നേരത്തെ പറഞ്ഞ പോലെ ഫോണിന് താഴെ സ്പീക്കര് നല്‍കിയിരിക്കുന്നത് ഒരു കല്ലുകടിയാണ്. അത് പക്ഷേ വലിയൊരു പ്രശ്‌നമായി കാണേണ്ടതില്ല.\nContent Highlights: realme u1 smartphone review malayalam realme c1 realme 2pro\nവിലക്കുറവില് ഭംഗിയുള്ള മികച്ച ഫോണ്; റിയല്‍മി സി2റിവ്യൂ\nഇനി അദൃശ്യ ക്യാമറകളുടെ കാലം; അണ്ടര് സ്‌ക്രീന് ക്യാമറ ഫോണുമായി ഷാവോമിയും\nഅദൃശ്യമായ ക്യാമറയുമായി ഒപ്പോ; 'അണ്ടര് ഡിസ്‌പ്ലേ ക്യാമറ' അണിയറയില് ഒരുങ്ങുന്നു\nറിയല്‍മി3പ്രോ വാങ്ങിയാല് ലാഭമോ, നഷ്ടമോ? റിവ്യൂ\nവിലക്കുറവില് കിട്ടും നല്ലൊരു ഫോണ്; റിയല്‍മി യു വണ് സ്മാര്‍ട്‌ഫോണ് അണ്‍ബോക്‌സിങ്\nഐപാഡ് ഓഎസ് എന്ന പുതിയൊരു പേര്; ആപ്പിളിന്റെ തീരുമാനം എന്തിന്? എന്തുകൊണ്ട് ?\nസ്‌പ്രെഡ് ഷീറ്റുകളുടെ ചരിത്രം ചുരുളഴിയുമ്പോൾ...\nജാഗ്രത; നിങ്ങളെ കാത്തുനിൽപ്പുണ്ട് സൈബറിടത്തെ കള്ളന്മാർ


Eranakulam DCC | സൗമിനി ജെയിനിനെ മാറ്റുന്നതിനെ ചൊല്ലി എറണാകുളം ഡിസിസിയിൽ ഇന്ദിര ഗാന്ധി അനുസ്മരണത്തിന് ഇടയിലും കയ്യാങ്കളി; അടി പൊട്ടിയത് കെ വി തോമസ് അടക്കമുള്ള മുതിർന്ന നേതാക്കളുടെ സാന്നിധ്യത്തിൽ - MarunadanMalayalee.com\nസൗമിനി ജെയിനിനെ മാറ്റുന്നതിനെ ചൊല്ലി എറണാകുളം ഡിസിസിയിൽ ഇന്ദിര ഗാന്ധി അനുസ്മരണത്തിന് ഇടയിലും കയ്യാങ്കളി; അടി പൊട്ടിയത് കെ വി തോമസ് അടക്കമുള്ള മുതിർന്ന നേതാക്കളുടെ സാന്നിധ്യത്തിൽ\nOctober 31, 201901:48 PM IST Permalink\nകൊച്ചി: ഇന്ദിര ഗാന്ധി അനുസ്മരണം നടക്കുന്നതിനിടെ എറണാകുളം ഡിസിസിയിൽ കയ്യാങ്കളി. കൊച്ചി മേയർ സൗമിനി ജെയിനെ മാറ്റുന്നതിനെ ചൊല്ലിയാണ് തർക്കമുണ്ടായത്. കെ.വി.തോമസ് അടക്കമുള്ള മുതിർന്ന നേതാക്കളുടെ സാന്നിധ്യത്തിലായിരുന്നു കയ്യാങ്കളി. മേയർ സൗമിനി ജെയിനെ മാറ്റണമെന്ന് ആവശ്യപ്പെട്ട് ബ്ലോക്ക് വൈസ് പ്രസിഡന്റ് നോർമൻ ജോസഫ് രംഗത്തെത്തിയതോടെയാണ് ചടങ്ങ് അലങ്കോലമായത്. ഇന്ദിര ഗാന്ധി അനുസ്മരണ ചടങ്ങിൽ എൻ.വേണുഗോപാൽ സംസാരിച്ച് കഴിഞ്ഞ ഉടനെയാണ് അപ്രതീക്ഷിതമായി നോർമൻ ജോസഫ് മേയറെ മാറ്റണം എന്നാവശ്യപ്പെട്ട് രംഗത്തുവന്നത്.\nഈ മേയറെ വെച്ച് കൊണ്ട് ഇനിയും മുന്നോട്ട് പോകാനാവില്ല എന്നും അദ്ദേഹം പറഞ്ഞു. അപ്രതീക്ഷിതമായി പ്രതിഷേധവുമായി നേതാക്കൾ രംഗത്തെത്തിയതോടെ അനുസ്മരണ സമ്മേളനത്തിനിടെ അപ്രതീക്ഷിത ആവശ്യത്തിൽ ചടങ്ങിൽ പങ്കെടുത്തവരെല്ലാം സ്തബ്ധരായി. കെ.ബാബു, കെ.വി.തോമസ്, ഡൊമനിക് പ്രസന്റേഷൻ തുടങ്ങി മുതിർന്ന നേതാക്കൾ ചടങ്ങിലുണ്ടായിരുന്നു. മേയർ താനടക്കമുള്ള നേതാക്കളോട് പോലും മാന്യമായി പെരുമാറുന്നില്ല എന്നടക്കമുള്ള കാര്യങ്ങൾ നോർമൽ ജോസഫ് ഉന്നയിച്ചു. തുടർന്ന് ഇയാളെ പിടിച്ച് മാറ്റാൻ മറ്റു നേതാക്കൾ ശ്രമിച്ചപ്പോൾ അവരെ തള്ളി മാറ്റുകയായിരുന്നു. തുടർന്ന് ആക്രോശവും ഉന്തും തള്ളുമായി ചടങ്ങ് അലങ്കോലമായി.\nഇതിനിടെ ക്ഷുഭിതനായ നോർമൻ ജോസഫിനെ സമാധാനിപ്പിക്കാൻ ലിനോ ജേക്കബ് എത്തി. എന്നാൽ ലിനോയെ പിടിച്ചു തള്ളിയ നോർമൻ ജോസഫ്, അദ്ദേഹത്തിന് നേരെ അസഭ്യവർഷവും നടത്തിയെന്നാണ് റിപ്പോർട്ട്. താൻ 25 വർഷമായി കോൺഗ്രസിന്റെ ബ്ലോക്ക് വൈസ് പ്രസിഡന്റാണ്. താൻ പറയുന്ന കാര്യങ്ങളെപ്പോലും മേയർ സൗമിനി ജെയിൻ ഗൗനിക്കുന്നില്ല. ഇത്തരത്തിൽ മേയർക്കെതിരെ നിരവദി പരാതികളുണ്ട്. ഈ മേയറുമായി ഇനിയും മുന്നോട്ടുപോകാനാകില്ല. മുമ്പ് കോൺഗ്രസ് നേതൃത്വം ലോക്സഭ തെരഞ്ഞെടുപ്പ്, നിയമസഭ തെരഞ്ഞെടുപ്പ് തുടങ്ങിയ കാര്യങ്ങൾ പറഞ്ഞാണ് മേയർ മാറ്റത്തെ തടഞ്ഞത്. ഇനി എന്താണ് തടസ്സമെന്നും നോർമൻ ജോസഫ് ചോദിച്ചു. തുടർന്ന് ലിഫ്റ്റിന് അടുത്തേക്ക് പോയ നോർമൻ ജോസഫും ബൂത്ത് പ്രസിഡന്റ് ശശികുമാറും തമ്മിൽ ഉന്തും തള്ളും വരെയുണ്ടായി. കയ്യാങ്കളി നടക്കുമ്പോൾ മേയർ സൗമിനി ജെയിൻ ഒരു പ്രതികരണവും നടത്താതെ നിശബ്ദയായി ഇരിക്കുകയായിരുന്നു.\nകൊച്ചി മേയർ സൗമിനി ജെയിനെ മാറ്റുന്നതിനായി നേരത്തെ എറണാകുളത്തെ മുതിർന്ന നേതാക്കൾ കെപിസിസിയെ സമീപിച്ചിരുന്നു. എന്നാൽ കൗൺസിലർമാർ സൗമിനി ജെയിന് അനുകൂലമായി നിലയുറപ്പിച്ചതോടെ തർക്കം രൂക്ഷമായി. ഹൈബി ഈഡൻ എംപിയടക്കമുള്ളവർ സൗമിനി ജെയിനെതിരെ പരസ്യമായി രംഗത്ത് വരികയും ചെയ്തു. മേയർ മുൻ എസ്എഫ്ഐക്കാരിയാണെന്നും കോൺഗ്രസിനെ പഠിക്കാൻ ഒമ്പത് വർഷം മതിയാകില്ലെന്നും ഹൈബി ഈഡൻ ഫേസ്‌ബുക്കിൽ കുറിച്ചിരുന്നു. ഇതിനിടെ കയ്യാങ്കളി നടത്തിയ ബ്ലോക്ക് വൈസ്.പ്രസിഡന്റ് നോർമൻ ജോസഫിനെ ഡിസിസി പ്രസഡിന്റ് സസ്പെൻഡ് ചെയ്തു.\nഇതോടെ മേയർമാറ്റം എറണാകുളത്തെ കോൺഗ്രസിൽ ശക്തമായ ചേരിപ്പോരിലേക്ക് വഴിമാറിയിരിക്കുകയാണ്. മേയർമാറ്റ വിഷയത്തിൽ ഇന്നലെ കെപിസിസി രാഷ്ട്രീയകാര്യസമിതി യോഗത്തിൽ തീരുമാനമെടുക്കാനായിരുന്നില്ല. തുടർന്ന് ഈ വിഷയത്തിൽ തീരുമാനമെടുക്കാൻ കെപിസിസി അധ്യക്ഷനെ യോഗം ചുമതലപ്പെടുത്തുകയായിരുന്നു.


ഇര്‍ഫാന് ഖാനോടുള്ള ആദരസൂചകമായി തെരുവിന് 'ഇർഫാൻ ഖാൻ; എന്ന പേര് നൽകി ഗ്രാമവാസികൾ - metromatinee.com Lifestyle Entertainment & Sports\nഇര്‍ഫാന് ഖാനോടുള്ള ആദരസൂചകമായി തെരുവിന് അദ്ദേഹത്തിന്റെ പേരു നല്‍കി ഗ്രാമവാസികള്. അദ്ദേഹത്തിന്റെ ഫാം ഹൗസ് സ്ഥിതി ചെയ്യുന്ന മഹാരാഷ്ട്രയിലെ ഇഗത്പുരിയിലെ തെരുവിനാണ് ഇര്‍ഫാന് ഖാന് എന്നു പേരിട്ടിരിക്കുന്നത്.\n”നാടിന്റെ രക്ഷകനെ ഞങ്ങള്‍ക്ക് നഷ്ടമായി. അദ്ദേഹം ഞങ്ങള്‍ക്ക് സിനിമാ നടന് മാത്രമായിരുന്നില്ല, അടുത്ത സുഹൃത്തു കൂടിയായിരുന്നു. നാടിന്റെ വികസനത്തിനായി അദ്ദേഹം തന്നാല് കഴിയുന്ന കാര്യങ്ങള് ചെയ്തിരുന്നു. അതുകൊണ്ടു തന്നെ ഈ തെരുവ് ഇനി അദ്ദേഹത്തിന്റെ പേരില് അറിയപ്പെടും” എന്ന് ഗ്രാമവാസികള് പറഞ്ഞതായി ദേശീയ മാധ്യമങ്ങള് റിപ്പോര്‍ട്ട് ചെയ്തു.\nവൻകുടലിലെ അണുബാധയെത്തുടർന്നാണ് മുംബൈ അന്ധേരിയിലെ കോകിലബെൻ ആശുപത്രിയിൽ തീവ്രപരിചരണ വിഭാഗത്തിൽ ചികിത്സയിലിരിക്കെയാണ് ഇർഫാൻ അന്തരിക്കുന്നത്. 2018ൽ ഇർഫാന് ന്യൂറോ എൻഡോക്രൈൻ ട്യൂമർ സ്ഥിരീകരിച്ചിരുന്നു. ഇതെത്തുടർന്ന് അദ്ദേഹം വിദേശത്ത് ചികിത്സ തേടിയിരുന്നു.\nഇതുപോലെയുള്ള മനുഷ്യന്‍മാര്‍ക്ക് ഒരിക്കലും മരണമില്ല; ഇർഫാന്റെ മൃതദേഹം ചുമലിലേറ്റിയ സുഹൃത്തിന്റെ കുറിപ്പ് വൈറൽ


Posted by Sijith_Kadhafactory on 25/12/2018 24/09/2021\nജോണ് അങ്ങനെയൊരാൾ ആണ്. ഏതൊരാളെപ്പറ്റിയും നിഗൂഢതകൾ കണ്ടെത്തുന്ന ഒരാൾ. ജോൺനെ പറ്റി കൂടുതൽ ആർക്കും അറിയില്ല. പെഡ്രോ ആയിരുന്നു അയാളുടെ ഉറ്റ ചങ്ങാതി. പെഡ്രോയെ ജോലിയിൽ നിന്ന് പിരിച്ചു വിട്ടതിനു ശേഷം ജോൺ മറ്റാരുമായി ചങ്ങാത്തം കൂടിയിരുന്നില്ല.\nതാഹിറിനെ കുറിച്ചും ബ്രയാൻ നെ കുറിച്ചും മേഗനെ കുറിച്ചും ജോണിന് ഓരോരോ തിയറികൾ ഉണ്ടായിരുന്നു.താഹിറിനെ കുറിച്ചും ബ്രയാൻ നെ കുറിച്ചും മേഗനെ കുറിച്ചും അവനു ഓരോരോ തിയറികൾ ഉണ്ടായിരുന്നു. ഒരു പക്ഷെ ഈ എന്നെക്കുറിച്ചും ഞാൻ കേൾക്കാതെ അവൻ കഥകൾ മെനയുന്നുണ്ടായിരിക്കാം. മനുഷ്യരെക്കുറിച്ചുള്ള സങ്കൽപ്പങ്ങളിൽ ഏറ്റവും സങ്കീർണ്ണമായ മനുഷ്യ മനസുകൾ ഈ മണ്ണിലേത് ആണെന്ന് എനിക്കെപ്പോഴും തോന്നാറുണ്ടായിരുന്നു.\nഅയാളുടെ ജീവിതത്തിലെ ഏറ്റവും മനോഹരമായ രതിയനുഭവം രുദ്രയോട് ഒപ്പം ആയിരുന്നു. പിന്നിൽ നിന്നും കെട്ടിപ്പുണർന്നവൾ അയാളെ വരിഞ്ഞു മുറുകി, പതുക്കെ തുടങ്ങി, വേഗത്തിലോടി, പിന്നെയും പതുക്കെയമർന്നു, ഒരു റഷ്യൻ ബാലെ നർത്തകിയെ പോലെ കുതിച്ചു ചാടി..അയാളുടെ സ്വപ്നങ്ങളിൽ, ആ രാവുകളെ കുറിച്ചുള്ള ഓർമ്മകൾ പല തവണ നനവ് തന്നു പോയിട്ടുണ്ട്.\nരുദ്രയെക്കുറിച്ചു ജോണ് പറഞ്ഞത് മുഴുവൻ നുണയായിരുന്നു. അവൾ അയാളെ നോക്കി ചിരിച്ചിട്ടുണ്ട് എന്നതല്ലാതെ ഒരിക്കലും മിണ്ടിയിട്ട് കൂടിയും ഇല്ല. എല്ലാം അയാളുടെ ഭാവന മാത്രം ആയിരുന്നു.\nഅയാളൊരു ക്രിമിനൽ ആണെന്ന് ബ്രയാൻ പറഞ്ഞത് വെറുതെയല്ല. രുദ്രയുടെ, എന്റെ, ഞങ്ങളുടെ സന്തോഷം എന്നെന്നേക്കുമായി ഇല്ലാതാക്കിയ മൃഗം ആയിരുന്നു. ജോൺ..


കേരള കോൺഗ്രസ് വീണ്ടും പിളർന്നു വളരുന്നു | Madhyamam\nHomechevron_rightOpinionchevron_rightOpen Forumchevron_rightകേരള കോൺഗ്രസ്...\ndate_range 15 Oct 2020 2:17 AM GMT\nകേരള കോൺഗ്രസ് വീണ്ടും പിളർന്നു വളരുന്നു\nപി.ടി ചാക്കോ, കെ.എം ജോർജ്\nഒരു പ്രമുഖ യു.ഡി.എഫ് നേതാവ് പറഞ്ഞത്, ഇളകിനിന്ന പല്ലു പറിച്ചുകളഞ്ഞ സുഖമാണ് മുന്നണിക്ക് എന്നാണ്. വളെരക്കാലമായി യു.ഡി.എഫിലും പുറത്തും ഇളകിയാടുകയായിരുന്നു മാണിഗ്രൂപ്. അതിെൻറ അസ്വസ്ഥതയിൽ രണ്ടു തെരഞ്ഞെടുപ്പുകളാണ് മുന്നണിക്ക് പിന്നിടേണ്ടിവന്നത്.\nകെ.എം. മാണിയുടെ മരണത്തോടെ അതു കൂടി. കോൺഗ്രസിന് അറുതിവരുത്താനായി പിറവിയെടുത്ത മാണിഗ്രൂപ് പിന്നീട് കോൺഗ്രസിെൻറ വിശ്വസ്ത മിത്രവും ശത്രുവുമായി വിചിത്രവഴികളിലൂടെ അരനൂറ്റാണ്ടിലധികം പ്രയാണം നടത്തി. അങ്ങനെ ഇപ്പോൾ ഇടതുമുന്നണിയിൽ രണ്ടാമൂഴം തേടുന്നു.\nനായർ-ക്രൈസ്തവ സഖ്യത്തിെൻറ പിറവി\nപി.ടി. ചാക്കോയുടെ രാജിയെ തുടർന്ന് കെ.എം. ജോർജിനെ മന്ത്രിയാക്കിയിരുെന്നങ്കിൽ കേരള കോൺഗ്രസ് ഉണ്ടാകുമായിരുന്നില്ലെന്നു കരുതാനാണ്, പഴയ കോൺഗ്രസ് നേതാക്കൾക്കിഷ്ടം. 1960 ൽ ആർ. ശങ്കർ മന്ത്രിസഭ രൂപവത്കരിക്കുേമ്പാൾ കോൺഗ്രസിൽ രണ്ടു ശക്തികേന്ദ്രങ്ങളുണ്ടായി. അവയുടെ വക്താക്കളായി സി.കെ. ഗോവിന്ദൻ നായരും പി.ടി. ചാക്കോയും.\nസംസ്ഥാന പ്രസിഡൻറ് സി.കെ.ജിക്കൊപ്പം നിന്ന ആർ. ശങ്കർ, മന്ത്രിസഭ സന്തുലനത്തിനായി പി.ടി. ചാക്കോയെ ആഭ്യന്തരമന്ത്രിയാക്കിയതും തുടർന്നുണ്ടായ രാഷ്ട്രീയ വടംവലികളും പിന്നീട് പ്രമാദമായ പീച്ചി സംഭവവുമൊക്കെ എെന്നത്തേയും പോലെ കോൺഗ്രസിൽ നിലനിന്നുവന്ന ഗ്രൂപ്പുപോരുകളുടെ ആദിമരൂപങ്ങൾ. പീച്ചി സംഭവത്തെ തുടർന്ന് പി.ടി. ചാക്കോ 1964 ഫെബ്രുവരി 20ന് രാജിെവച്ചപ്പോൾ പകരം മന്ത്രിയാകുമെന്ന് എല്ലാവരും കരുതിയ കെ.എം. ജോർജ് തഴയെപ്പട്ടു. ടി.എ. തൊമ്മൻ മന്ത്രിയായി. ചാക്കോയാകെട്ട, രാഷ്ട്രീയംതന്നെ വിട്ട് വക്കീൽ പണിയിൽ ചേക്കേറി. താമസിയാതെ മരിച്ചു.\nഅതോടെ ചേരിതിരിവ് ശക്തമായി. േജാർജിെൻറ നേതൃത്വത്തിൽ ആർ. ബാലകൃഷ്ണപിള്ള ഉപനേതാവായി, കോൺഗ്രസ് എം.എൽ.എമാരിൽ 15 പേർ ചേരിതിരിഞ്ഞ് പ്രേത്യക ഗ്രൂപ്പായി. അതിന് എൻ.എസ്.എസിെൻറയും സ്ഥാപകൻ മന്നത്ത് പത്മനാഭെൻറയും പിന്തുണയുണ്ടായിരുന്നു. ഒരു പിന്നാക്ക മുഖ്യമന്ത്രിയെ നായർ^ക്രിസ്ത്യൻസഖ്യം താഴെയിറക്കാൻ ഒരുമിച്ചുനിന്നു എന്നു പറഞ്ഞാലും തെറ്റാവില്ല.\nഅങ്ങനെ 1964 ഒക്േടാബർ ഒന്നിന് കോട്ടയം തിരുനക്കര മൈതാനിയിൽ മന്നത്ത് പത്മനാഭൻ, പാർട്ടിയുടെ പേര് പ്രഖ്യാപിച്ചു^കേരള കോൺഗ്രസ്. കോൺഗ്രസിെൻറ ശത്രുവായാണ് കേരള കോൺഗ്രസിെൻറ പിറവി. തുടർന്നു നടന്ന നിയമസഭ തെരഞ്ഞെടുപ്പിൽ ഒറ്റക്ക് മത്സരിച്ച് 23 സീറ്റും നേടി. (പുതുതായുണ്ടായ പാലായിൽനിന്ന് കെ.എം. മാണിയുടെ കന്നിമത്സരം. അന്നുതൊട്ട് മരണംവരെ മാണി തന്നെ, പാലായുടെ മാണിക്യം).\nഎന്നാൽ, മന്ത്രിസഭ രൂപവത്കരണത്തിനുള്ള ഭൂരിപക്ഷം ആർക്കും കിട്ടാതായപ്പോൾ രണ്ടുവർഷം രാഷ്ട്രപതി ഭരണം. 1969 ൽ ഇ.എം.എസ് മന്ത്രിസഭതകർന്ന്, അച്യുതമേനോൻ മന്ത്രിസഭ വന്നപ്പോൾ അതിൽ കെ.എം. ജോർജ് മന്ത്രിയായി. 1970 ൽ വീണ്ടും തെരഞ്ഞെടുപ്പ്. 13 സീറ്റിൽ വിജയിച്ചു. എന്നാൽ ഇ. ജോൺ ജേക്കബിെൻറ നേതൃത്വത്തിൽ പുതിയൊരു വിഭാഗം അപ്പോേഴക്കും രൂപം കൊണ്ടിരുന്നു.\nഅധികാര വീതംവെപ്പിൽ തുടങ്ങിയ പിളർപ്പ്\n'73ൽ ആദ്യപിളർപ്പ് സംഭവിച്ചു. അച്യുതമേനോൻ മന്ത്രിസഭയുട കാലാവധി കഴിയുന്ന സമയത്താണ്, അടിയന്തരാവസ്ഥ വരുന്നത്. അക്കാലത്ത് കോൺഗ്രസിൽനിന്നു പോയവെര തിരിച്ചുകൊണ്ടുവരാനുള്ള ഒരു ശ്രമം ഇന്ദിര ഗാന്ധിയുടെ പക്ഷത്തുനിന്നുണ്ടായി.\nപാർട്ടിയിലേക്കു വന്നിെല്ലങ്കിലും മന്ത്രിസഭയിൽ ചേരാൻ യോഗമുണ്ടായി. 1975ൽ മന്ത്രിസഭയിൽ സാധ്യത തെളിഞ്ഞതോടെ വീണ്ടും അഭിപ്രായഭിന്നത രൂപപ്പെട്ടു. പാർട്ടി ചെയർമാനായ െക.എം. ജോർജ് മന്ത്രിയാകാൻ പാടിെല്ലന്ന് മാണിഗ്രൂപ്. അങ്ങനെ മാണിയും പാർലമെൻറ് അംഗമായിരുന്ന ആർ. ബാലകൃഷ്ണപിള്ളയും മന്ത്രിമാരായി.\nജോർജ് അപ്പോഴും ഒൗട്ട്. ആറുമാസത്തിനകം നിയമസഭയിലേക്കു മത്സരിക്കാതിരുന്ന പിള്ളക്ക് രാജിെവക്കേണ്ടി വന്നു. കെ.എം. ജോർജ് മന്ത്രിയായി. ഏറെ താമസിയാതെ ജോർജ് മരിച്ച ഒഴിവിൽ കെ. നാരായണക്കുറുപ്പാണ് മന്ത്രിയായത്. ബാലകൃഷ്ണപിള്ള പുതിയ ഗ്രൂപ്പുണ്ടാക്കി സി.പി.എം മുന്നണിയിലേക്ക് മാറി.\nമാണി-ജോസഫ് പോരിനു പിന്നിൽ\n1977ലെ തെരഞ്ഞെടുപ്പിൽ ഇടതുപക്ഷത്ത് നിന്ന പിള്ള ഗ്രൂപ് രണ്ടു സീറ്റിലൊതുങ്ങിയപ്പോൾ കോൺഗ്രസ് പക്ഷത്ത് മാണിഗ്രൂപ് 22ൽ മത്സരിച്ച് 20ലും ജയിച്ചു. പക്ഷേ, മാണിയുടെ െതരെഞ്ഞടുപ്പ് ഹൈകോടതി റദ്ദാക്കി. അങ്ങനെ പി.ജെ. ജോസഫ് മന്ത്രിയായി.\nസുപ്രീംേകാടതിയിൽ നിന്ന് മാണി അനുകൂല വിധി സമ്പാദിച്ചതോടെ ജോസഫ്, മാണിക്കായി മാറി. അപ്പോേഴക്കും മാണിയും ജോസഫും തമ്മിൽ അകലുന്നതിനുള്ള വിത്തുകൾ കോൺഗ്രസ് നേതാക്കളിൽനിന്നു തെന്ന പാർട്ടിയിൽ വീണുവെന്നത് അരമന രഹസ്യം.\nമുഖ്യമന്ത്രി പദത്തിനൊരു നോട്ടം\nരണ്ടു വർഷത്തിനകം കോൺഗ്രസിലും േകരള കോൺഗ്രസിലും ഏറെ മാറ്റങ്ങളായി. കോൺഗ്രസും കേരള കോൺഗ്രസും പിളർന്നു. അതിനിടെ കെ. കരുണാകരൻ, എ.കെ. ആൻറണി, പി.കെ. വാസുദേവൻ നായർ മന്ത്രിസഭകളിലും കേരളകോൺഗ്രസ് ഉണ്ടായിരുന്നു. സി.എച്ച്. മുഹമ്മദ് കോയ മന്ത്രിസഭ രാജിെവച്ചപ്പോൾ മാണിയെ മുഖ്യമന്ത്രിയാക്കാൻ നീക്കം നടന്നു. ആൻറണി ഗ്രൂപ്പും സി.പി.എമ്മും ലീഗും മാണി ഗ്രൂപ്പും ചേർന്ന് നടത്തിയ നീക്കത്തിൽ നിന്നു സി.പി.എം എന്തുകൊണ്ടോ പൊടുന്നനെ പിന്മാറി.\n1980 ആയതോടെ യു.ഡി.എഫ്, എൽ.ഡി.എഫ് മുന്നണികൾക്ക് മൂർത്ത രൂപം ലഭിച്ചു. മാണിഗ്രൂപ്എൽ.ഡി.എഫിലും ജോസഫ് ഗ്രൂപ് യു.ഡി.എഫിലും ഉറച്ചു. നായനാർ മന്ത്രിസഭയിൽ മാണി ധനമന്ത്രിയായി. ലോനപ്പൻ നമ്പാടനും ആദ്യമായി മന്ത്രിയായി. പിള്ള ഗ്രൂപ് മാതൃകക്ഷിയിൽ ലയിച്ചു.\nഎന്നാൽ, 1982 ആയപ്പോൾ ഇടതുമുന്നണിയിൽ നിന്ന് ആൻറണി കോൺഗ്രസും മാണി ഗ്രൂപ്പും യു.ഡി.എഫിലേക്ക് മാറി. ലോനപ്പൻ നമ്പാടൻ, ഇടതുമുന്നണിയിൽ( കേരള കോൺഗ്രസ് സോഷ്യലിസ്റ്റ്) നിന്നു. അങ്ങനെ 1980ൽ യു.ഡി.എഫിൽ കയറിയ മാണി മുന്നണിയിൽ പ്രമുഖ കക്ഷിയായി. 1985ൽ ജോസഫ് ഗ്രൂപ്പും മാണിഗ്രൂപ്പും തമ്മിൽ തിരുവനന്തപുരത്ത് വി.ജെ.ടി ഹാളിൽ നടന്ന ചടങ്ങിൽ ലയിച്ചു. എന്നാൽ, ലയനം നീണ്ടില്ല.\n1987ലെ തെരഞ്ഞെടുപ്പു സീറ്റു തർക്കത്തിൽ അകന്നു. തുടർന്ന് പിളർന്നു. ആ മാറ്റത്തിൽ ആർ. ബാലകൃഷ്ണപിള്ള ജോസഫിനൊപ്പം പോയി. ടി.എം. ജേക്കബിനെ മാണിക്ക് കിട്ടി. രണ്ടുപാർട്ടിയായിത്തന്നെ 1989വരെ മുന്നണിയിൽ തുടർന്നു. എന്നാൽ, പാർലമെൻറ് തെരെഞ്ഞടുപ്പിൽ മൂവാറ്റുപുഴ സീറ്റിനു വാശിപിടിച്ച ജോസഫിന് മുന്നണി വിടേണ്ടിവന്നു.\nഇടതുമുന്നണിയിലേക്ക് ജോസഫിനൊപ്പം പോകാതെ, പിളർന്ന ബാലകൃഷണപിള്ള വീണ്ടും പിള്ളഗ്രൂപ്പായി യു.ഡി.എഫിൽ തുടർന്നു. 1991ൽ കരുണാകരൻ മന്ത്രിസഭയിൽ മാണിയും ടി.എം. ജേക്കബും മന്ത്രിമാരായി. അന്ന് മന്ത്രിയായ ടി.എം. ജേക്കബിന് കരുണാകരെൻറ പിൻബലം ഉണ്ടായിരുന്നു. മാണിയും ജേക്കബും തമ്മിൽ സ്വാഭാവികമായും അസ്വസ്ഥതകൾ ഉടലെടുത്തു. '93ൽ ജേക്കബ് ഗ്രൂപ് പുതിയ പാർട്ടിയായി.\nഅതിനിെട, പിള്ളയുടെ കൊച്ചു ഗ്രൂപ്പിലും അസ്വസ്ഥതകൾ പടർന്നു. '95 ആയപ്പോഴേക്കും പിള്ളയുെട നിഴലായിരുന്ന ജോസഫ് എം. പുതുശേരി പിളർന്നു. താമസിയാതെ പുതുശേരി മാണിഗ്രൂപ്പിൽ വിലയം പ്രാപിച്ചു. 1996ൽ യു.ഡി.എഫിന് തോൽവിയുണ്ടായതിൽ ഇൗ വക തൊഴുത്തിൽ കുത്തുകളും കാരണമായി. തുടർന്നുവന്ന ഇടതു മന്ത്രിസഭയിൽ പി.ജെ. ജോസഫ് ഏകമന്ത്രിയായി.\nപി.സി. തോമസിെൻറ വരവും പോക്കും\nകേരള കോൺഗ്രസിെൻറ ജനനത്തിനു കാരണമായ പി.ടി. ചാക്കോയുടെ മകൻ പി.സി. തോമസ് പാർട്ടി യുവ നേതൃനിരയിൽ ശ്രദ്ധേയനായിരുന്നു. എന്നാൽ, മാണിയുമായി ഒത്തുപോകാനാകാതെ തോമസ്, 2001ൽ പാർട്ടി വിട്ടു. ഇന്ത്യൻ ഫെഡറൽ ഡെമോക്രാറ്റിക് പാർട്ടിയുണ്ടാക്കിയ തോമസ്, ജോസഫ് ഗ്രൂപ്പിൽ ലയിച്ചു. അതിനിടെ, കെ.എം. ജോർജിെൻറ മകനായ ഫ്രാൻസിസ് ജോർജും മാണിയോട് പിണങ്ങി ജോസഫ് ഗ്രൂപ്പിൽ എത്തി.\nഎന്നാൽ, പി.സി. തോമസിെൻറ പാർട്ടി 2003 ൽ എൻ.ഡി.എയിലേക്ക് ചേക്കേറി. തോമസ് കേന്ദ്രമന്ത്രിയുമായി. പാർട്ടിയിലെ പ്രശ്നക്കാരനെന്നു പേരെടുത്ത പി.സി. ജോർജിനെ ജോസഫ് ഗ്രൂപ്പിെൻറ ജനറൽ സെക്രട്ടറി സ്ഥാനത്തുനിന്നു 2003ൽ മാറ്റിയപ്പോൾ ജോർജും ടി.എസ്. ജോണും ഇൗപ്പൻ വർഗീസും ചേർന്നു രൂപവത്കരിച്ച പാർട്ടിയാണ് കേരള കോൺഗ്രസ് സെക്കുലർ.\nകേരള േകാൺഗ്രസ് രൂപവത്കരണത്തിൽ വലിയ പങ്കു വഹിച്ച എൻ.എസ്.എസ് പിന്നീട് പിന്നാക്കം പോയി. രൂപവത്കരണ വേളയിൽ എം.എൽ.എമാരായിരുന്ന ആർ. ബാലകൃഷ്ണപിള്ളയും കെ.ആർ. സരസ്വതിയമ്മയും പാർട്ടിയിൽ എൻ.എസ്.എസ് പ്രതിനിധികളായി തെന്നയാണ് അറിയപ്പെട്ടത്.\nകത്തോലിക്ക സഭയുടെ പിന്തുണ\nഎന്നാൽ, കത്തോലിക്കസഭ എക്കാലവും കേരള കോൺഗ്രസിന് ശക്തമായ പിന്തുണയാണ് നൽകിയത്. അതിനാൽതന്നെ 2010ൽ കേരള കോൺഗ്രസിെൻറ ഏകീകരണം വേണമെന്ന് സഭ ആഗ്രഹിച്ചപ്പോൾ മാണിക്കും ജോസഫിനും ലയിക്കാതിരിക്കാൻ ആവിെല്ലന്നായി.\nഅങ്ങനെ മാണിയും ജോസഫും വീണ്ടും ലയിച്ച് യു.ഡി.എഫിന് ശക്തികൂട്ടി. ആ നീക്കത്തിൽ പി.സി. ജോർജും പാർട്ടിക്കുള്ളിലായി. അതിനിടെ പി.സി. തോമസും വി. സുരേന്ദ്രൻ പിള്ളയും ഇടതുപക്ഷത്ത് സ്ഥാനം നേടിയെങ്കിലും പി.സി. തോമസ് പിെന്നയും എൻ.ഡി.എ സഖ്യം തേടി പോയി. ഇടതുപക്ഷത്ത് സഖറിയാതോമസ് ഗ്രൂപ് അപ്പോഴും കേരള കോൺഗ്രസിെൻറ പേരിൽ നിലകൊണ്ടു. ഉമ്മൻ ചാണ്ടി സർക്കാറിനെ അട്ടിമറിച്ച് മാണിയുടെ നേതൃത്വത്തിൽ ഒരു ബദൽ മന്ത്രിസഭക്ക് ഇടതുമുന്നണി ഒരുങ്ങുന്നതായ പ്രചാരണം അതിനിടെ ശക്തമായി. ആ പശ്ചാത്തലത്തിലാണ്, മാണി വിജിലൻസ് അന്വേഷണത്തിൽ കുടുങ്ങുന്നത്. അതോടെ കോൺഗ്രസ്^ മാണി അകൽച്ച വർധിച്ചു.\n2016 ലെ തെരഞ്ഞെടുപ്പായപ്പോൾ പിെന്നയും അസ്വസ്ഥതകളായി. ഫ്രാൻസിസ് ജോർജും കൂട്ടരും പാർട്ടിവിട്ട് ജനാധിപത്യ കേരള കോൺഗ്രസ് എന്ന പേരിൽ ഇടതുമുന്നണിയിൽ ചേർന്നു. ഇടതുമുന്നണി നാലു സീറ്റ് നൽകിെയങ്കിലും ജയിച്ചില്ല. യു.ഡി.എഫിൽ ജോസഫും മാണിയും അടക്കം ആറുപേർ ജയിച്ചു. എന്നാൽ, പ്രതിപക്ഷത്തായ യു.ഡി.എഫിൽ നിന്നു മാണി വിട്ടുനിന്നു. 2018 ജൂൺ വരെ സ്വതന്ത്രഗ്രൂപ്പായി നിയമസഭയിൽ ഇരുന്ന കേരള കോൺഗ്രസ്, മേയ് 22ന് മടങ്ങിയെത്തി. എന്നാൽ, 2019 ഏപ്രിൽ 9ന് പാർട്ടിയിലെ അതികായനായിരുന്ന കെ.എം. മാണി മരണമടഞ്ഞു. അവിെട നിന്നാണ് ഇതുവരെ നീണ്ട നേതൃതർക്കം ഉടലെടുത്തത്.\nഅപ്പോഴും മുന്നണിയിൽ ജോസഫ് ഗ്രൂപ്പിന് കോൺഗ്രസ് നേതൃത്വത്തിെൻറ പരോക്ഷ പിന്തുണയുണ്ടായിരുന്നു. മുതിർന്ന നേതാവായ ജോസഫിനെ അംഗീകരിക്കാൻ ജോസ് കെ. മാണി വിഭാഗം തയാറായിരുന്നില്ല. അതിനിെട, 2019 ജൂൺ 16ന് ജോസ് കെ. മാണിയെ അദ്ദേഹത്തിെൻറ വിഭാഗക്കാർ പാർട്ടി ചെയർമാനായി അവരോധിച്ചു.\nവർക്കിങ് ചെയർമാനായി മാണിയോടൊപ്പം ഉണ്ടായിരുന്ന പി.ജെ. ജോസഫ് ഇത് തള്ളിയതോടെ അക്ഷരാർഥത്തിൽ പിളർപ്പായി. ചിഹ്നതർക്കം കോടതിയിലാണ്. അതിനിടെ കോട്ടയം ജില്ല പഞ്ചായത്ത് പ്രസിഡൻറ് സ്ഥാനം ഒഴിയണമെന്ന യു.ഡി.എഫ് ആവശ്യത്തിന് ജോസ് െക. മാണി വിഭാഗം വിലകൽപിക്കാതിരുന്നതിനെ തുടർന്ന് മുന്നണിയിൽ നിന്നു സസ്പെൻഷനും വാങ്ങിയിരുന്നു.\nഅങ്ങനെ അനിശ്ചിതത്വത്തിൽ കഴിഞ്ഞ മാണിഗ്രൂപ്പിെൻറ നിലപാട് ബുധനാഴ്ചയോടെ വ്യക്തമായിരിക്കുന്നു. എന്നാൽ, ഇടതുമുന്നണിയിൽ പുതിയ പ്രശ്നവും ഉടലെടുത്തിരിക്കുന്നു. മാണി സി. കാപ്പനെ രംഗത്തിറക്കി, മാണിഗ്രൂപ്പിൽ നിന്നു പിടിച്ച പാലാ സീറ്റ് കാപ്പനിൽനിന്നു തിരിച്ച് മാണി ഗ്രൂപ്പിന് നൽകേണ്ട അവസ്ഥ. അതുണ്ടായാൽ കാപ്പൻ മുന്നണി മാറി യു.ഡി.എഫിൽ വന്ന് പാലായിൽ മത്സരിക്കുമോ? അതേ, കേരള കോൺഗ്രസ് ഇനിയും കഥ തുടരും.\nTAGS:Kerala Congress kerala politcs kerala congress m


Thrissur Pooram 2019 Vadakkunnathan Temple- തൃശൂർ പൂരം: ചെറുപൂരങ്ങളുടെ വരവ് പൂർത്തിയായി\nThrissur Pooram 2019: കണിമംഗലം ശാസ്താവാണ് വടക്കുംനാഥനെ ദർശിക്കാൻ ആദ്യം എത്തിയത്\nUpdated: May 14, 2019 10:18:54 am\nThrissur Pooram 2019: തൃശൂർ: തൃശൂർ പൂരാവേശ ലഹരിയിലാണ്. തൃശൂർ പൂരം കാണാനായി പതിനായിരങ്ങളാണ് വടക്കുംനാഥ ക്ഷേത്രത്തിലേക്ക് ഒഴുകിയെത്തിയത്. രാവിലെ തന്നെ ഘടകപൂരങ്ങൾ ക്ഷേത്രസന്നിധിയിലേക്ക് എത്തി തുടങ്ങി. കണിമംഗലം ശാസ്താവാണ് വടക്കുംനാഥനെ ദർശിക്കാൻ ആദ്യം എത്തിയത്. തെക്കേ ഗോപുരം വഴിയാണ് ശാസ്താവ് വടക്കുംനാഥ ക്ഷേത്രസന്നിധിയിലേക്ക് കടന്നത്. ശ്രീമൂലസ്ഥാനത്ത് ഏഴാനകളുടെ അകമ്പടിയോടെയായിരുന്നു കണിമംഗലം ശാസ്താവിന്റെ എഴുന്നളളത്ത്. ശാസ്താവ് എത്തിയതോടെ പൂരദിനത്തിലെ ആദ്യമേളം കൊട്ടിക്കയറി. വടക്കുംനാഥനെ കണ്ടു വണങ്ങിയശേഷം കണിമംഗലം ശാസ്താവ് തിരികെ പോയി.\nകണിമംഗലം ശാസ്താവിനു പിന്നാലെ കാരമുക്ക് ലാലൂർ ഭഗവതിയും പനമുക്കംപളളി ശാസ്താവും അയ്യന്തോൾ ഭഗവതിയും ചെമ്പുക്കാവ് ഭഗവതിയും നെയ്തലക്കാവിലമ്മയും വടക്കുംനാഥനെ തൊഴാൻ എത്തി. ഓരോ ഭഗവതിയും എത്തുമ്പോൾ ശ്രീമൂലസ്ഥാനത്ത് ഓരോ മേളം കൊട്ടിക്കയറി. തൃശൂർ പൂരത്തെ വേറിട്ടുനിർത്തുന്നതും ഇതാണ്.\nWeb Title: Thrissur pooram 2019 vadakkumnatha temple filled wih crowd


Syro Malabar Church reports shady land deals | മേജർ ആർച്ച് ബിഷപ്പിനെ തടഞ്ഞു വച്ചത് സ്വന്തം ആൾക്കാർ തന്നെയെന്ന് വിമത വിഭാഗം; തമ്മിൽ തല്ല് പൊലീസ് കേസിലേക്ക്; വൈദിക യോഗം വിളിച്ചില്ലെങ്കിൽ പുറത്തിറങ്ങാൻ സമ്മതിക്കില്ലെന്ന് വിമത വൈദികർ; സ്ഥലം ഇടപെടലിലെ ദുരൂഹതകൾ നീക്കാൻ ശ്രമിക്കാതെ മാർ ആലഞ്ചേരിയും; സീറോ മലബാർ സഭയിലെ ചക്കളത്തി പോരാട്ടം പൊട്ടിത്തെറിയുടെ വക്കിൽ; നാണം കെട്ട് തലയിൽ മുണ്ടിട്ട് വിശ്വാസികൾ - MarunadanMalayali.com\n1 usd = 71.56 inr 1 gbp = 90.36 inr 1 eur = 81.27 inr 1 aed = 19.48 inr 1 sar = 19.08 inr 1 kwd = 235.19 inr\nവേണുഗോപാലൻ നായർ മരണമടഞ്ഞ സംഭവം ആത്മഹത്യ തന്നെ; ശബരിമല പ്രശ്‌നത്തിൽ ബിജെപി സെക്രട്ടേറിയറ്റിന് മുന്നിൽ നടത്തുന്ന സമരവുമായി സംഭവത്തിന് ബന്ധമില്ല; സമരപ്പന്തലിലേക്ക് ഓടിയടുത്തത് മരണവെപ്രാളം മൂലം; കൃത്യം ചെയ്തത് ജീവിത നൈരാശ്യം മൂലമെന്ന് മരണമൊഴി; പ്രത്യേക രാഷ്ട്രീയബന്ധങ്ങളുമില്ല: വിശദീകരണവുമായി പൊലീസ്; മരണം സർക്കാരിന്റെ സർക്കാരിന്റെ ധാർഷ്ട്യം മൂലമെന്ന് ബിജെപി; വെള്ളിയാഴ്ച ഹർത്താലിനും ആഹ്വാനം\nറഫാൽ കെണിയാകുമോ എന്ന് നാളെ അറിയാം; കോടതിയുടെ മേൽനോട്ടത്തോടു കൂടിയ അന്വേഷണം വേണമെന്ന ഹർജികളിൽ സുപ്രീം കോടതി വിധി നാളെ; വിധി പ്രഖ്യാപിക്കുന്നത് ചീഫ് ജസ്റ്റിസ് രഞ്ജൻ ഗോഗോയുടെ നേതൃത്വത്തിലുള്ള മൂന്നംഗ ബെഞ്ച്; അറ്റോണി ജനറൽ കെകെ വേണുഗോപാൽ ഡീലിലെ വില സംബന്ധിച്ച വിവരങ്ങൾ സീൽ ചെയ്ത കവറിൽ കോടതിയിൽ സമർപ്പിച്ചു\nനടിയെ ആക്രമിച്ച കേസ്: ദൃശ്യങ്ങൾ ദിലീപിന് കൈമാറരുത്; തൊണ്ടിമുതൽ അവകാശപ്പെടാൻ പ്രതിക്ക് ആവില്ല; കൈമാറിയാൽ ഇരയുടെ ജീവിതത്തെ തന്നെ ബാധിക്കും; ദിലീപിന്റെ ഹർജിയെ എതിർത്ത് സർക്കാർ സുപ്രീം കോടതിയിൽ\nഅനുഭവപരിചയം മുതൽകൂട്ടായി കമൽനാഥ് മധ്യപ്രദേശ് മുഖ്യമന്ത്രി; ഇടഞ്ഞു നിൽക്കുന്ന സിന്ധ്യയെ ദേശീയ രാഷ്ട്രീയത്തിലേക്ക് കൊണ്ടുവരാൻ രാഹുൽ ഗാന്ധി; ഇരു നേതാക്കളുടെയും തർക്കം പരിഹരിച്ചത് സോണിയാ ഗാന്ധിയും പ്രിയങ്കാ ഗാന്ധിയും ഇടപ്പെട്ട്; ഛത്തീസ്‌ഗഡിൽ തീരുമാനം നാളെ; മുഖ്യമന്ത്രിയെ നാളെ തിരുമാനിക്കുമെന്ന് മല്ലികാർജ്ജുൻ ഖാർഗെ; സാധ്യത ഏറെയും ഭൂപേഷ് ഭാഗലിനെന്ന് സൂചന; രാജസ്ഥാനിൽ തീരുമാനമായില്ല; വഴങ്ങാതെ സച്ചിൻ പൈലറ്റ്\nമേജർ ആർച്ച് ബിഷപ്പിനെ തടഞ്ഞു വച്ചത് സ്വന്തം ആൾക്കാർ തന്നെയെന്ന് വിമത വിഭാഗം; തമ്മിൽ തല്ല് പൊലീസ് കേസിലേക്ക്; വൈദിക യോഗം വിളിച്ചില്ലെങ്കിൽ പുറത്തിറങ്ങാൻ സമ്മതിക്കില്ലെന്ന് വിമത വൈദികർ; സ്ഥലം ഇടപെടലിലെ ദുരൂഹതകൾ നീക്കാൻ ശ്രമിക്കാതെ മാർ ആലഞ്ചേരിയും; സീറോ മലബാർ സഭയിലെ ചക്കളത്തി പോരാട്ടം പൊട്ടിത്തെറിയുടെ വക്കിൽ; നാണം കെട്ട് തലയിൽ മുണ്ടിട്ട് വിശ്വാസികൾ\nJanuary 06, 2018 | 12:43 PM IST | Permalink\nകൊച്ചി: സിറോ മലബാർ സഭയിലെ വിവാദ ഭൂമി ഇടപാട് ചർച്ച ചെയ്യാൻ വിളിച്ചുചേർത്ത നിർണായക വൈദികസമിതി യോഗം നടന്നില്ല. യോഗത്തിൽ പങ്കെടുക്കാതിരിക്കാൻ തന്നെ ചിലർ ബലമായി തടഞ്ഞുവച്ചതായി കർദിനാൾ മാർ ആലഞ്ചേരി അറിയിച്ചു. എന്നാൽ ഇത് നാടകമാണെന്നാണ് വിമത വിഭാഗത്തിന്റെ നിലപാട്. വി.വി. അഗസ്റ്റിൻ, സാബു ജോസ്, കെന്നഡി കരിമ്പുംകാലായിൽ എന്നിവർ െവെദികസമിതി യോഗത്തിൽ കർദിനാൾ വരുന്നതിനെ തടസപ്പെടുത്തി മുറിയിൽ തടഞ്ഞുവച്ചുവത്രേ. തടഞ്ഞു വച്ചവരെല്ലാം ആലഞ്ചേരിയുടെ വിശ്വസ്തരാണ്. അതുകൊണ്ട് തന്നെ ഈ കഥ വിശ്വസിക്കാനാകില്ലെന്ന് അവർ പറയുന്നു.\nസമ്മേളനം നടത്തരുതെന്നും വിഷയം സംബന്ധിച്ച റിപ്പോർട്ട് ആദ്യം പാസ്റ്ററൽ കൗൺസിലിലാണു വയ്ക്കേണ്ടതെന്നുമായിരുന്നു തടഞ്ഞുവച്ചവരുടെ ആവശ്യം. തുടർന്നു സഹായ മെത്രാന്മാരായ മാർ സെബാസ്റ്റ്യൻ എടയന്ത്രത്തും മാർ ജോസ് പുത്തൻവീട്ടിലും വൈദികസമിതി നടത്തേണ്ടതിന്റെ ആവശ്യം കർദിനാളിനെ അറിയിച്ചു. എന്നാൽ, സഹായമെത്രാന്മാരുടെ അഭ്യർത്ഥന അവഗണിച്ചു സമിതി യോഗം മാറ്റിവയ്ക്കാൻ നിർദ്ദേശിച്ചുള്ള അറിയിപ്പ് കർദിനാൾ രേഖാമൂലം സഹായ മെത്രാന്മാർക്കു കൈമാറുകയായിരുന്നു. ''അൽമായരുടെ ഒരു സംഘം നമ്മുടെ സമ്മേളനത്തിലേക്കു വരുവാൻ എന്നെ ബലം പ്രയോഗിച്ച് തടസപ്പെടുത്തുന്നതിനാൽ ഇന്നത്തെ െവെദികസമ്മേളനം മാറ്റിവയ്ക്കാൻ ഞാൻ നിർബന്ധിതനായിരിക്കുന്നു'' എന്നായിരുന്നു കർദിനാളിന്റെ അറിയിപ്പ്. ഇതോടെ കർദിനാളിനെ ആരൊക്കെയോ ബലം പ്രയോഗിച്ച് തടഞ്ഞുവെന്നതിന് സ്ഥിരീകരണമാണ്. നിലവിലെ സാഹചര്യത്തിൽ ഈ വിഷയം പൊലീസിൽ പരാതിയായി നൽകാനാണ് മറു വിഭാഗത്തിന്റെ നീക്കം. ഇതിലൂടെ ആലഞ്ചേരിയെ സമ്മർദ്ദത്തിലാക്കാനാണ് നീക്കം.\nതെറ്റ് ചെയ്തവർ ശിക്ഷിക്കപ്പെടണം; മുബൈ ആർച്ച് ബിഷപ്പിനെ കണ്ട് പരാതി നൽകണം; പീഡനത്തിന് ഇരയായെങ്കിൽ അഡ്വക്കേറ്റിനോട് ആലോചിച്ച് കേസ് കൊടുക്കണം; അവിടെ തുടരാനാവുന്നില്ലെങ്കിൽ ഇവിടെത്തിയാൽ ഞങ്ങൾ സഹായിക്കാം; സഹായം തേടി വിളിച്ച കന്യാസ്ത്രീയോട് മാർ ആലഞ്ചേരി സംസാരിച്ചത് അനുഭാവപൂർവ്വം തന്നെ; ആലഞ്ചേരിയും പീഡനത്തിന് ഇരയായ കന്യാസ്ത്രീയും തമ്മിലുള്ള സംഭാഷണത്തിന്റെ ചാനലുകൾ മറച്ചു വച്ച പൂർണ്ണ രൂപം മറുനാടൻ പുറത്തു വിടുന്നു\nഇത് പാറയാണ്... ഉറച്ച പാറ; മഴപെയ്താലും കാറ്റൂതിയാലും വെള്ളം പൊങ്ങിയാലും ഒലിച്ചുപോകാത്ത കർത്താവിന്റെ സഭ; തലക്കു സ്ഥിരതയില്ലാത്ത ആരോ അർദ്ധരാത്രിയിൽ ഫേസ്‌ബുക്കിൽ തേച്ചിട്ടുപോയ അമേദ്യത്തിൽ നിന്നാണ് പ്രശ്‌നങ്ങളുടെ ആരംഭം; അങ്കമാലി രൂപത സ്ഥലക്കച്ചവടം നടത്തി എന്നതും അതിൽ ചില അബദ്ധങ്ങൾ സംഭവിച്ചു എന്നതും സത്യമാണ്; എന്നാൽ അത് കോടികളുടെ നഷ്ടത്തിലൊന്നും കലാശിച്ചിട്ടില്ല: സീറോ മലബാർ സഭയിൽ പ്രശ്‌നങ്ങളൊന്നും ഇല്ലെന്ന് വ്യക്തമാക്കി നോബിൾ തോമസ് എഴുതുന്നു\nഭൂമി വിൽപ്പനയിൽ മാർ ആലഞ്ചേരി കുറ്റക്കാരനല്ല; കർദിനാളെ പുകമറയിലാക്കിയത് സഭ ആസ്ഥാനത്തെ വിശ്വസ്തനായ വൈദികൻ; സഭ പ്രൊക്യുറേറ്റർ ഫാ ജോഷി പുതുവയുടെ നടപടികളിൽ സംശയം ഉന്നയിച്ച് സീറോ മലബാർ സഭയിലെ ഭൂമി വിവാദത്തിൽ അന്വേഷണ റിപ്പോർട്ട്\nകണക്കു ചോദിക്കുമ്പോൾ വൈദിക ജീവിതത്തെ ചോദ്യം ചെയ്യുന്നു; എന്നെ നാലു വർഷം പേടിപ്പിച്ചതു കൊണ്ടാണ് ഈ അവസ്ഥയിലേക്ക് നമ്മൾ വന്നത്; ചോദിച്ച ചോദ്യങ്ങൾക്ക് ആലഞ്ചേരി പിതാവ് ഇന്നുവരെ മറുപടി നൽകിയിട്ടില്ല; 100 ഏക്കർ സ്ഥലം കോട്ടപ്പടിയിൽ വാങ്ങാൻ പോകുമ്പോൾ പാടില്ല പിതാവേ.. എന്നു പറഞ്ഞു ഞാൻ കരഞ്ഞതാണ്: എറണാകുളം സഹായമെത്രാൻ മാർ ഇടയന്ത്രത്ത് വൈദികരെ എരികേറ്റുന്ന ഓഡിയോ മറുനാടൻ പുറത്തുവിടുന്നു\nവൈദിക സമിതി യോഗത്തിൽ ഭൂമി ഇടപാടിലെ ദുരൂഹതകൾ മാറ്റുകയെന്നതായിരുന്നു ആലഞ്ചേരിക്ക് മുന്നിലുള്ള പ്രധാന വെല്ലുവിളി. ഇതിന് അദ്ദേഹം തയ്യാറായില്ല. പാസ്റ്റർ കൗൺസിലിലേക്ക് തന്റെ ഇഷ്ടക്കാരെ കൊണ്ടു വന്ന് പുതിയ തലത്തിലേക്ക് ആലഞ്ചേരി കാര്യങ്ങളെത്തിക്കാനാണ് ശ്രമമെന്നാണ് ആക്ഷേപം. ഇതിനിടെ ഭൂമി തർക്കം സഭയ്ക്ക് ആകെ നാണക്കേടായി. കർദിനാൽ നികുതി വെട്ടിപ്പിന് കൂട്ടുനിന്നുവെന്ന് വ്യക്തമായി കഴിഞ്ഞു. കേന്ദ്ര ഏജൻസികൾ അന്വേഷണവും തുടങ്ങി. മാർപ്പാപ്പയെ ഇന്ത്യയിലേക്ക് ക്ഷണിക്കാത്തതിന്റെ പേരിൽ കേന്ദ്ര സർക്കാരിനെതിരെ കത്തോലിക്കാ സഭ കടന്നാക്രമണം നടത്തിയിരുന്നു. ഇതിനിടെയാണ് വിവാദം ഉയർന്നത്. നികുതി വെട്ടിപ്പിൽ കേന്ദ്ര ഏജൻസികളുടെ അന്വേഷണം സീറോ മലബാർ സഭയ്ക്ക് എതിരാകും. അങ്ങനെ വന്നാൽ കർദിനാളിനെതിരെ കേന്ദ്ര സർക്കാർ നിയമ നടപടിയും സ്വീകരിക്കും.\nഅടുത്ത കാലത്ത് അതിരൂപതയിൽ ഉടലെടുത്ത ഗൗരവതരമായ ചില പ്രശ്നങ്ങളെക്കുറിച്ചു െവെദികസമിതിയിൽ മാർ ആലഞ്ചേരിയുടെ അധ്യക്ഷതയിൽ തക്കതായ പരിഹാരം കണ്ടെത്താൻ കഴിയുമെന്നായിരുന്നു സമിതിയുടെ പ്രതീക്ഷ. അതു നടക്കാതെ പോയതിന്റെ ഖേദം െവെദികസമിതി രേഖപ്പെടുത്തിയിട്ടുണ്ട്. എറണാകുളം-അങ്കമാലി അതിരൂപതയിലെ ഏറ്റവും പ്രധാനപ്പെട്ട കാനോനിക സമിതിയാണ് വൈദികസമിതി. ഈ രൂപതയിലെ 458 െവെദികരുടെ പ്രതിനിധികളായി 57 പേരാണു സമിതിയിലുള്ളത്. യോഗത്തിൽ പങ്കെടുക്കാൻ അതിരൂപതയുടെ വിവിധ ഭാഗങ്ങളിൽനിന്നായി െവെദികരും അൽമായരും ഉൾപ്പെടെ അമ്പതോളം പ്രതിനിധികൾ എത്തിയിരുന്നു. രണ്ടരയ്ക്ക് ആരംഭിക്കുമെന്ന് അറിയിച്ച യോഗം ഇല്ലെന്ന് അറിയിപ്പുവന്നത് അഞ്ചു മണിയോടെയാണ്. വൈദിക യോഗം മാറ്റിവച്ചതോടെ സിറോ മലബാർ സഭയിൽ പ്രതിസന്ധി രൂക്ഷമായി. ഞായറാഴ്ച സഭയുടെ സമ്പൂർണ സിനഡ് ആരംഭിക്കാനിരിക്കെയാണ് ഈ പ്രതിസന്ധി. സിനിഡിൽ മാർ ആലഞ്ചേരി പങ്കെടുക്കുമോ എന്ന സംശയവും സജീവമാണ്.\nസിനഡ് തുടങ്ങും മുമ്പു പ്രശ്നം സങ്കീർണമാകുന്നെന്നാണു സൂചന. വിൽക്കാൻ ഏൽപ്പിച്ച ഭൂമി ഒരാൾക്കുതന്നെ വിൽക്കണമെന്നായിരുന്നു കരാർ. 36 പേർക്കായി കർദിനാൾ ആധാരം രജിസ്റ്റർ ചെയ്തുകൊടുത്തതിൽ ചില നിയമപ്രശ്നങ്ങളുമുണ്ട്. നികുതി വെട്ടിക്കാൻ വാങ്ങുന്നയാളുടെ താൽപ്പര്യാർത്ഥമാണു കർദിനാൾ സമ്മതിച്ചതെന്നാണ് ഒരു വിഭാഗം വൈദികർ പറയുന്നത്. ഒരാൾ തന്നെ വൻതുക നൽകുമ്പോൾ അതിന്റെ ഉറവിടം കാണിക്കേണ്ടതുണ്ട്. ആധാരത്തിൽ 30 കോടി രൂപ കാണിച്ചിട്ടുള്ള ഭൂമിക്കു വിപണി വില അതിന്റെ പത്തിരട്ടിയോളം വരും. ഭൂമി വാങ്ങിയ ആളെ സംരക്ഷിക്കാനാണ് കർദിനാൾ ശ്രമിച്ചതെന്നാണ് വിമർശനം. ഇത് അതിരൂപതയ്ക്കു കോടികളുടെ നഷ്ടമുണ്ടാക്കി. രജിസ്‌ട്രേഷൻ ഐ.ജിക്കു നൽകിയ പരാതിയുടെ അടിസ്ഥാനത്തിൽ, ഭൂമി ഇടപാടിലെ നികുതിവെട്ടിപ്പ് ആദായനികുതി വകുപ്പും രജിസ്ട്രേഷൻ വകുപ്പും വിൽപ്പന നികുതി വിഭാഗവും അന്വേഷിച്ചേക്കും. ഇത് കത്തോലിക്കാ സഭകളെ ആകെ വെട്ടിലാക്കാൻ പോന്നതാണ്. ഓരോ സഭയിലേയും വസ്തു ഇടപാടുകൾ കേന്ദ്ര ഏജൻസി അന്വേഷിക്കാനും സാധ്യതയുണ്ട്.\nവൈദിക സമിതി യോഗം മുടങ്ങിയതോടെ ഇനി ക്ഷമിക്കേണ്ടെന്ന് എറണാകുളം അങ്കമാലി അതിരൂപതയിലെ വിമത വൈദികർ തീരുമാനിക്കുകയും ചെയ്തു. ഇന്നോ നാളെയോ തന്നെ മാർപ്പാപ്പയ്ക്ക് രേഖാമൂലം പരാതി നൽകും. വൈദിക സമിതി യോഗം മുടങ്ങിയത് യാദൃശ്ചികമല്ലെന്ന് അവർ വിലയിരുത്തുന്നു. യോഗം മുടക്കാൻ ആസൂത്രിതമായ നീക്കം നടന്നു. കർദ്ദിനാളിനെ തടഞ്ഞുവച്ചത് ഗൂഢാലോചനയുടെ ഭാഗമാണ്. കർദ്ദിനാളിന്റെ സമ്മതത്തോടെയാണ് വൈദിക സമിതി യോഗം നിശ്ചയിച്ചത്. അദ്ദേഹം പങ്കെടുക്കുന്നത് തടയാൻ സഭയിൽ ഇന്നേവരെയില്ലാത്ത നാടകീയരംഗങ്ങൾ ചിലർ സൃഷ്ടിക്കുകയായിരുന്നു. സ്ഥലമിടപാട് അന്വേഷണിച്ച സമിതിയുടെ റിപ്പോർട്ട് മാരകമാണെന്ന് ബോദ്ധ്യമായ സാഹചര്യത്തിലാണ് യോഗം മുടക്കാൻ ശ്രമിച്ചതെന്ന് സംശയിക്കുന്നു. റിപ്പോർട്ട് തങ്ങൾക്ക് ലഭിച്ചിട്ടില്ല.ഇനി വിട്ടുവീഴ്ചയ്ക്കില്ല. വത്തിക്കാന്റെ ഇടപെടൽ അനിവാര്യമാണ്. തെറ്റ് ചെയ്തവർ എത്ര വലിയവരായാലും ശിക്ഷിക്കപ്പെടണമെന്നും വിമത വൈദികർ പറയുന്നു.\nആലഞ്ചേരിയെ അരമനയിൽ തടഞ്ഞുവച്ചവർക്കെതിരെ പൊലീസിൽ പരാതിയും നൽകി. കത്തോലിക്കാസഭാ നവീകരണ പ്രസ്ഥാനത്തിന്റെ നിയമോപദേശക ഇന്ദുലേഖ ജോസഫാണ് എറണാകുളം സെൻട്രൽ പൊലീസിൽ പരാതി നൽകിയത്. കർദ്ദിനാളിനെതിരായ ബലപ്രയോഗവും തടഞ്ഞുവയ്ക്കലും ലക്ഷക്കണക്കിന് വിശ്വാസികളെ വേദനിപ്പിച്ചതിനാൽ ക്രിമിനൽ നടപടി സ്വീകരിക്കണമെന്നാണ് പരാതിയിലെ ആവശ്യം.\nഅങ്കമാലി അതിരൂപതയുടെ സ്ഥലവില്പനയുമായി ബന്ധപ്പെട്ട വിവാദം ചർച്ച ചെയ്യാൻ വ്യാഴാഴ്ച നിശ്ചയിച്ച യോഗത്തിൽ പങ്കെടുക്കാതിരിക്കാനാണ് കെന്നഡി കരിമ്പിൻകാലയിൽ, വി.വി. അഗസ്റ്റിൻ, സാബു ജോസ് എന്നിവർ കർദ്ദിനാളിനെ തടഞ്ഞുവച്ചത്. കലഹം ഒഴിവാക്കാനാണ് പൊലീസ് ഇടപെടൽ വേണ്ടെന്ന് കർദ്ദിനാൾ പറഞ്ഞത്. ബിഷപ്പ് ഹൗസിൽ അതിക്രമിച്ചുകയറി കർദ്ദിനാളിനെ ഭീഷണിപ്പെടുത്തിയെന്ന് വ്യക്തമാണ്. മൂന്നുപേർക്കുമെതിരെ കേസെടുത്ത് നടപടി സ്വീകരിക്കണമെന്ന് പരാതിയിൽ പറയുന്നു. അതിനിടെ എറണാകുളം അങ്കമാലി അതിരൂപതയിലെ സ്ഥലമിടപാട് സർക്കാർ ഏജൻസി അന്വേഷിക്കണമെന്ന് കത്തോലിക്കാസഭാ നവീകരണ പ്രസ്ഥാനം ആവശ്യപ്പെട്ടു.\nവടക്കൻ - തെക്കൻ വിഭാഗമായി തിരിഞ്ഞുള്ള സഭാതർക്കം നാളുകളായി സീറോമലബാർ സഭയിൽ ഉണ്ട്. വടക്കൻ വിഭാഗത്തിന്റെ എതിർപ്പോടെയാണ് തെക്കൻ വിഭാഗത്തിൽ നിന്നുള്ള മാർ ആലഞ്ചേരി സഭാതലവനാകുന്നത്. ഇങ്ങനെ സഭാതലവനാകുന്ന ആളാണ് വടക്കൻ വിഭാഗത്തിന്റെ ആസ്ഥാനമായ എറണാകുളം - അങ്കമാലി രൂപതയുടെ മെത്രാനാകുന്നത്. അതുകൊണ്ട് തന്നെ ചങ്ങനാശ്ശേരിക്കാരനായ മാർ ആലഞ്ചേരിക്കെതിരെ വടക്കൻ വിഭാഗത്തിന്റെ ഒളിഞ്ഞും തെളിഞ്ഞുമുള്ള യുദ്ധങ്ങൾ തുടക്കം മുതലെ ഉണ്ടായിരുന്നു. ഈ യുദ്ധത്തിനാണ് ഇപ്പോൾ അഴിമതി ആരോപണങ്ങൾ പുതിയ തലം നൽകിയത്. തുടക്കത്തിൽ സഭയിലെ ബഹുഭൂരിഭാഗവും ആലഞ്ചേരി സാമ്പത്തിക ക്രമക്കേട് നടത്തിയെന്ന് വിശ്വസിക്കുന്നില്ല. എന്നാൽ വൈദിക സമിതി യോഗം പൊളിച്ചതോടെ ചില സംശയങ്ങൾ സജീവമാവുകയാണ്.\nനേരത്തെ സിറോ മലബാർ സഭയുടെ എറണാകുളം-അങ്കമാലി അതിരൂപതാ പ്രൊക്യുറേറ്റർ ഫാ. ജോഷി പുതുവയുടെ അധികാരങ്ങൾ സഭ പരിമിതപ്പെടുത്തിയിരുന്നു. രേഖകളിൽ ഒപ്പിടാനുള്ള അധികാരമുണ്ടാകില്ല. ഭൂമിയിടപാടിന് ചുക്കാൻ പിടിച്ചത് ഇദ്ദേഹമായിരുന്നു. ആലഞ്ചേരി ഒന്നും അറിഞ്ഞിരുന്നില്ലെന്നായിരുന്നു വിലയിരുത്തൽ. ഇതാണ് തെറ്റുന്നത്. ഈ അടുത്ത കാലത്ത് നടത്തിയ സ്ഥല വില്പനകളാണ് വിവാദങ്ങൾക്ക് ആളി കത്തിക്കുന്നത്. രൂപതയുടെ നഗരമദ്ധ്യത്തിലുള്ള5സ്ഥലങ്ങൾ സെന്റിന് 905000 ( ഒൻപത് ലക്ഷത്തി അയ്യായിരം രൂപ) യിൽ കുറയാതെ ലഭിക്കണം എന്ന നിബന്ധനയിൽ വിൽക്കുന്നതിനായി ഫിനാൻസ് ഓഫീസറായ വൈദീകനെ ചുമതലപ്പെടുത്തി. ഈ ഭൂമികളുടെ ആകെ വിസ്തീർണ്ണം3ഏക്കറാണ്. എന്നാൽ ഉദ്ദേശിച്ച തുക കിട്ടിയില്ല. ഇതോടെയാണ് വിവാദം തുടങ്ങുന്നത്. ആലഞ്ചേരിയെ എതിർക്കുന്നവരുടെ നേതൃത്വത്തിലാണ് ചരട് വലികൾ നടന്നത്.\nകാക്കനാട് നൈപുണ്യ സ്‌കൂൾ, എതിർവശം സീപോർട്ട് എയർപോർട്ട് റോഡരികിൽ 69 സെന്റ്, ഭാരതമാതാ കോളേജിന് എതിർവശത്ത് സീപോർട്ട് എയർപോർട്ട് റോഡരികിൽ 60 സെന്റ്, കരുണാലയം, തൃക്കാക്കരയോട് ചേർന്ന് കിടക്കുന്ന, അലക്‌സിയൻ ബ്രദേഴ്‌സ് ജീവകാരുണ്യ പ്രവർത്തനങ്ങൾക്കെന്ന ഒരൊറ്റ നിയോഗത്തിലേക്കായി നൽകിയ സ്ഥലം 1 ഏക്കർ, കാക്കനാട് നിലംപതിഞ്ഞ മുകളിൽ 20 സെന്റ്, മരടിലുള്ള 54 സെന്റ് എന്നിവയായിരുന്നു അവ. തേവര, കലൂർ സ്റ്റേഡിയം, കുണ്ടന്നൂർ, വരന്തരപ്പള്ളി എസ്റ്റേറ്റ് എന്നീ സ്ഥലങ്ങളും ത്വരിത ഗതിയിൽ വിൽക്കാനുള്ള ശ്രമങ്ങൾ നടന്നു എന്നും ആരോപണമുണ്ട്. ഈ സ്ഥലം വിൽപ്പനയാണ് ആലഞ്ചേരിയെ പ്രശ്‌നത്തിലാക്കുന്നത്.\nആകെ വരുന്ന3ഏക്കർ സ്ഥലം 905000 രൂപയിൽ കുറയാതെ വിൽക്കണം എന്ന ധാരണപ്രകാരം 27 കോടി 24 ലക്ഷം രൂപയാണ് രൂപതയ്ക്ക് കിട്ടേണ്ടത്. പ്രസ്തുത സ്ഥലങ്ങളിൽ കുണ്ടന്നൂരിൽ മരടിലുള്ള ഭൂമി ഒഴികെ4സ്ഥലങ്ങളുടെ വിൽപന നടന്നു. ഈ4സ്ഥലങ്ങളുടെ ആകെ വിസ്തീർണ്ണം2ഏക്കർ 46 സെന്റാണ് മാർ ആലഞ്ചേരി നൽകിയ അനുവാദ പ്രകാരം 22 കോടി 26 ലക്ഷത്തി മുപ്പതിനായിരം രൂപയാണ് അതിരൂപതയ്ക്ക് ലഭിക്കേണ്ടത്. ഈ പറയുന്ന4സ്ഥലങ്ങളുടേയും തീറാധാരങ്ങളിൽ മാർ ആലഞ്ചേരി ഒപ്പുവച്ചിട്ടും കേവലം9കോടി രൂപ മാത്രമാണ് അതിരൂപതയ്ക്ക് ലഭിച്ചിരിക്കുന്നത്. ഇതാണ് ആലഞ്ചേരിക്കെതിരെ മറുവിഭാഗം ചർച്ചയാക്കുന്നത്. ക്രയവിക്രയങ്ങളിലെ ദുരൂഹതയും, അധാർമ്മിക ഇടപെടലുകളും, കള്ളപ്പണ ഇടപാടുകളും, നികുതി വെട്ടിപ്പും ചർച്ചയാക്കുകയാണ് ആലഞ്ചേരി വിരുദ്ധർ.\nകടം തീർക്കാനാണ് സ്ഥലം വിറ്റത്. അത് കൂടുതൽ കടത്തിലേക്ക് എത്തിച്ചതാണ് വിമർശനങ്ങൾക്ക് കാരണമായത്. എറണാകുളം നഗരപരിസരത്ത് രണ്ടര ഏക്കറോളം സ്ഥലം വിറ്റതിൽ 28 കോടിയോളം രൂപ ലഭിക്കേണ്ടതായിരുന്നു. എന്നാൽ ഒമ്പതരക്കോടിയോളമേ കിട്ടിയുള്ളൂ. നോട്ട് നിരോധനം വന്നതിനാൽ കുറച്ചുകൂടി സാവകാശം വേണമെന്ന് വാങ്ങിയവർ ആവശ്യപ്പെട്ടു. ഇതിനു പകരമായി ദേവികുളത്തും പെരുമ്പാവൂർ കോട്ടപ്പടിയിലുമായി 42 ഏക്കർ നൽകി. ഇതു വാങ്ങാനായി 15 കോടി രൂപ കൂടി വീണ്ടും മുടക്കേണ്ടി വന്നു. അങ്ങനെ ആകെ 34.50 കോടിയോളം രൂപ അതിരൂപതയ്ക്ക് കിട്ടാനുണ്ട്. ഇതാണ് വിവാദമാകുന്നത്.\nകരിഓയിൽ പോലുള്ള എണ്ണയും നാറുന്ന ഇറച്ചിയും; കാലാവധി കഴിഞ്ഞ മസാലപ്പൊടികളും ചായക്കൂട്ടും: സൂക്ഷിച്ചിരുന്നത് ദിവസങ്ങൾ പഴക്കമുള്ള വിഭവങ്ങൾ; പത്തനംതിട്ടയിലെ ഹോട്ടലുകൾ റെയ്ഡ് ചെയ്ത നഗരസഭാധികൃതർ ഞെട്ടി; പുറംമോടിയിൽ ആളെ മയക്കി അകത്ത് നൽകുന്നത് വിഷഭക്ഷണം; തോംസൺ, കുരുമുളക്, കസിൻസ്, അന്നപൂർണ ഹോട്ടലുകൾക്ക് നോട്ടീസ്; നോട്ടീസ് കൈപ്പറ്റാൻ മടിച്ച് വൻകിടക്കാരും വിഷഭക്ഷണം വിളമ്പിയവർക്ക് ഒത്താശ ചെയ്ത് പ്രാദേശിക രാഷ്ട്രീയ നേതാക്കളും\nഖാദി ഗ്രാമവ്യവസായ ബോർഡിന്റെ പാലക്കാട് ഓഫീസിൽ സ്ത്രീ പീഡനം നടന്നതായി സ്ഥിരീകരണം; അന്വേഷണ ഉദ്യോഗസ്ഥൻ നൽകിയ റിപ്പോർട്ട് പൂഴ്‌ത്തിവെയ്ക്കാൻ ശ്രമം; ആരോപണവിധേയനായ ഗോഡൗൺ മാനേജരെ രക്ഷിക്കാൻ ശ്രമങ്ങൾ തകൃതി; പാലക്കാട് പ്രോജക്ട് ഓഫീസറെ സ്ഥലം മാറ്റാനും നീക്കം; സ്ത്രീ സമത്വത്തിനായി വനിതാ മതിൽ പണിയുമ്പോഴും വനിതകൾക്ക് നീതിയില്ല\nസെക്രട്ടേറിയറ്റിന് മുന്നിൽ ആത്മഹത്യ ശ്രമം നടത്തിയയാൾ മരിച്ചു; തീവ്രപരിചരണ വിഭാഗത്തിൽ ഡോക്ടർമാർ കിണഞ്ഞ് ശ്രമിച്ചിട്ടും വേണുഗോപാലൻ നായരെ രക്ഷിക്കാൻ കഴിഞ്ഞില്ല; ആത്മഹത്യക്ക് കാരണം ശബരിമല വിഷയം തന്നെ; യുവതി പ്രവേശന അനുമതിയിൽ മാനസികമായി തകർന്നിരുന്നുവെന്നും റിപ്പോർട്ട്; മരണകാരണം ശരീരത്തിലേറ്റ 90 ശതമാനം പൊള്ളൽ; ശബരിമല സമരം ചൂടാറിയതിന് ശേഷം നടന്ന ആത്മഹത്യയിൽ ഞെട്ടി കേരളം\nസ്‌കൂൾ നിശ്ചയിച്ച യൂണിഫോമിനൊപ്പം തട്ടവും മുഴുക്കൈ ഷർട്ടും ധരിക്കാൻ അനുമതി നൽകാനാവില്ല; മതപരമായ കാര്യങ്ങൾ ആപേക്ഷിക അവകാശത്തിന്റെ ഗണത്തിലാണ് വരുന്നത്; മതവിശ്വാസം പാലിക്കാനുള്ള വിദ്യാർത്ഥിയുടെ അവകാശത്തെക്കാൾ മുൻഗണന സ്‌കൂൾ നടത്തിപ്പിനുള്ള മാനേജ്മെന്റിന്റെ അവകാശത്തിന്; ശബരിമലയിൽ അടക്കമുള്ള സുപ്രീംകോടതി വിധികൾക്ക് പിന്നാലെ ഭരണഘടനാമൂല്യങ്ങൾ ഉറപ്പിച്ച് ഹൈക്കോടതിയും\nപതിനൊന്നാം ക്ലാസിൽ പഠിക്കവേ ഭീകരവാദിയാകാൻ പുറപ്പെട്ടു; കൂടെ ഒമ്പതാം ക്ലാസുകാരേയും കൂട്ടി; ജമ്മുകാശ്മീരിൽ ഏറ്റുമുട്ടലിൽ കൊല്ലപ്പെട്ട കുട്ടി ഭീകരർ വീട്ടുകാരറിയാതെ വീടുവിട്ടുപോയവർ; ഫുട്‌ബോളിലും തായ്‌കോണ്ടയിലും കബഡിയിലും തത്പരനായിരുന്ന സാഖ്വിബ് ബോളിവുഡ് ചിത്രം ഹൈദറിനും അഭിനയിച്ചു


'ആത്മഹത്യയല്ല, അവളെ കൊന്നു'; ഭർത്താവ് സജ്ജാദിനെതിരെ ഷഹനയുടെ കുടുംബം\nകോഴിക്കോട്: നടിയും മോഡലുമായ ഷഹനയുടെ മരണം കൊലപാതകമാണെന്ന് ബന്ധുക്കൾ. ഭർത്താവ് കക്കോടി ചെറുകുളം സ്വദേശി സജ്ജാദ് കഴിഞ്ഞ ഒരു വർഷമായി ഷഹനയെ ബന്ധുക്കളുമായി ബന്ധപ്പെടാൻ അനുവദിച്ചിരുന്നില്ലെന്നും കല്യാണം കഴിഞ്ഞ്2മാസത്തിനകം തന്നെ പ്രശ്‌നങ്ങൾ തുടങ്ങിയിരുന്നതായും ബന്ധുക്കൾപറഞ്ഞു. ഷഹന ആത്മഹത്യ ചെയ്യില്ലെന്നും സജ്ജാദ് മർദ്ദിച്ച് കൊന്നതാണെന്നും ഷഹനയുടെ ബന്ധുക്കളായ ചീമേനി ചെമ്പ്രകാനത്തെ ഷാനിഷറും ചട്ടഞ്ചാൽ ബെണ്ടിച്ചാലിലെ അബ്ദുറഹ്‌മാനും പറഞ്ഞു.\nഅതേസമയം ഷഹനയുടെ മരണത്തിൽ അറസ്റ്റിലായ ഭർത്താവ് സജ്ജാദിനെ ഇന്ന് കോടതിയിൽ ഹാജരാക്കും. സംഭവ സ്ഥലത്ത് ഇന്ന് തെളിവെടുപ്പും ശാസ്ത്രീയ പരിശോധനകളും നടന്നു. ആത്മഹത്യാ പ്രേരണക്കുറ്റം ചുമത്തിയാണ് സജ്ജാദിനെ പൊലീസ് അറസ്റ്റ് ചെയ്തിരിക്കുന്നത്. ഷഹനയുടെ പോസ്റ്റുമോർട്ടം റിപ്പോർട്ടിന്റെ പ്രാഥമിക വിവരം മാത്രമാണ് ഇപ്പോൾ പുറത്തുവന്നിട്ടുള്ളത്. ഇതിന്റെ അടിസ്ഥാനത്തിൽ നടിയുടേത് ആത്മഹത്യയാണെന്ന നിഗമനത്തിലാണ് പൊലീസ്. കേസിൽ ശാസ്ത്രീയമായ പരിശോധനകളാണ് ഇനി നടക്കേണ്ടത്. തന്നെ ഭർത്താവ് കൊലപ്പെടുത്തുമെന്ന വിവരം ഷഹന പലപ്പോഴും പങ്കുവെച്ചിരുന്നു.\nഷഹനയുടെ മരണം സംഭവിച്ച് തൊട്ടടുത്തുള്ള ആളുകൾ ഓടിക്കൂടിയപ്പോൾ ഭർത്താവ് സജ്ജാദ് മാത്രമാണ് അവിടെ ഉണ്ടായിരുന്നത്. സജാദിന്റെ മടിയിലാണ് ഷഹനയെ ആ സമയത്ത് കണ്ടിരുന്നത്. സജാദ് നാട്ടുകാരോട് പറഞ്ഞത് അവൾ വിളിച്ചിട്ട് മിണ്ടുന്നില്ല എന്നായിരുന്നു. സജ്ജാദ് പൊലീസിനു നൽകിയാതകട്ടെ ഷഹാന തൂങ്ങി മരിച്ചതാണെന്ന വിവരവും. എന്നാൽ സംഭവ സ്ഥലത്ത് നിന്നും ചെറിയ കഷ്ണം കയറാണ് കണ്ടെത്തിയത്. ഈ കയറ് തൂങ്ങിമരിക്കാൻ പര്യാപ്തമാണോ എന്ന കാര്യത്തിൽ സംശയമുണ്ട്. ഈ കാര്യത്തിൽ വ്യക്തത വരുത്താനായി ശാസ്ത്രീയമായ പരിശോധനകൾ ആവശ്യമാണെന്നാണ് പൊലീസിന്റെ വാദം.\nകഴിഞ്ഞ ദിവസം പൊലീസ് സംഘവും ഫോറൻസിക് സംഘവും സ്ഥലത്ത് പ്രാഥമിക പരിശോധന നടത്തിയിരുന്നു. പരിശോധനക്കിടയിൽ സ്ഥലത്ത് നിന്ന് കഞ്ചാവ് കണ്ടെടുത്തിട്ടുണ്ട്. സ്ഥിരമായി താൻ ലഹരി ഉപയോഗിക്കുന്നയാളായിരുന്നുവെന്ന് സജാദ് പോലീസിനോട് സമ്മതിക്കുകയും ചെയ്തു. ഷഹന അടുത്തിടെ ഒരു തമിഴ് ചിത്രത്തിൽ അഭിനയിച്ചിരുന്നു. ഇതിന്റെ പ്രതിഫല തുക ലഭിച്ചതുമായി ബന്ധപ്പെട്ട തർക്കങ്ങൾ ഇവർക്കിടയിലുണ്ടായിരുന്നു. സാമ്പത്തിക കാര്യങ്ങളെ ചൊല്ലി നിരന്തരം തർക്കമുണ്ടായിരുന്നുവെന്നും സജ്ജാദ് പൊലീസിനു മുമ്പാകെ വെളിപ്പെടുത്തിയിട്ടുണ്ട്. സജ്ജാദിനെ കഴിഞ്ഞ ദിവസം രാത്രിയിലാണ് ചേവായൂർ പോലീസ് അറസ്റ്റ് ചെയ്തത്.


fever | പനിമാറി വീട്ടിൽ തിരിച്ചെത്തുമ്പോൾ നന്ദു വിചാരിച്ച് കാണില്ല പ്രിയപ്പെട്ടവരേ നഷ്ടപ്പെടുമെന്ന്; ഒറ്റ നിമിഷത്തില് നഷ്ടമായത് എട്ടുപേരെ; ഇനി കൂട്ടായി 'അമ്മ സൗമ്യ മാത്രം; എല്ലാ വേദനകളും ഉള്ളില് ഒതുക്കി ഇന്ന് അവർ വിധിയോട് മല്ലടിക്കുന്നു - Malayalivartha.com Widgets Magazine\n21 AUGUST 2019 03:05 PM IST\nഇപ്പോള് കണ്ണീര് ബാക്കിയാവുന്നത് സൗമ്യയ്ക്കും മകന് നന്ദുവിനുമാണ്. പനി മാറി അവിടെനിന്ന് വീട്ടിലേക്ക് മടങ്ങാനിരിക്കെയാണ് ദുരന്തം ഉരുള്‍പൊട്ടലിന്റെ രൂപത്തില് എത്തിയത്. ഒറ്റ നിമിഷത്തില് ഒരുവീട്ടില് ഒന്നിച്ച് ഉണ്ടുറങ്ങി കഴിഞ്ഞിരുന്ന എട്ട് പേരെയാണ് നന്ദുവിന് നഷ്ടമായത്.\nനന്ദുവിന്റെ പിതാവ് വിജേഷ്, അനിയത്തി വിഷ്ണുപ്രിയ, വിജേഷിന്റെ സഹോദരന് സന്തോഷ്, അമ്മ കല്യാണി, കല്യാണിയുടെ അമ്മ ചക്കി, വിജേഷിന്റെ സഹോദരിമാരായ വിജയലക്ഷ്മി, സുനിത, ശ്രീലക്ഷ്മി എന്നിവരാണ് മണ്ണിനടിയില് ആയത്. മുത്തപ്പന്‍കുന്ന് മറിഞ്ഞുവീണ ആ രാത്രിയില് നിലമ്ബൂര് ആശുപത്രിയില് ചികിത്സയിലായിരുന്നതിനാലാണ് സൗമ്യയും നന്ദുവും മാത്രം ബാക്കിയായത്. ഏഴാം ക്ലാസുകാരനായ വിജയചന്ദ്രന് എന്ന നന്ദുവിന് പനി വന്ന് ആഗസ്റ്റ് അഞ്ചിനാണ് ആശുപത്രിയിലെത്തിയത്.\nപനി മാറി അവിടെനിന്ന് വീട്ടിലേക്ക് മടങ്ങാനിരിക്കെയാണ് ദുരന്തം ഉരുള്‍പൊട്ടലിന്റെ രൂപത്തില് എത്തിയത്. ആശുപത്രിയില് നിന്ന് ഇറങ്ങിയ നന്ദുവിനും അമ്മ സൗമ്യയ്ക്കും പോകാന് വീടില്ല, മണ്‍കൂന മാത്രം. ഒടുവിലാണ് അവര് ക്യാംപില് എത്തിയത്. ഇപ്പോള് നന്ദുവിന് കൂട്ടായി അമ്മ സൗമ്യയും സൗമ്യയ്ക്ക് കൂട്ടായി നന്ദുവും മാത്രമാണ് ഉള്ളത്. എല്ലാ വേദനകളും ഉള്ളില് അടക്കി ഇന്ന് അവര് വിധിയോട് പോരാടുകയാണ്.\nപ്രളയത്തിനേക്കാള് ഉപരി കവളപ്പാറയില് നാശം വിതച്ചത് മണ്ണിടിച്ചിലും ഉരുള് പൊട്ടലുമാണ്. കവളപ്പാറ എന്ന ദുരന്തമുഖത്ത് കണ്ണീര് കഥകള് അവസാനിക്കുന്നില്ല. ഇപ്പോഴും ക്യാംപുകളില് പലരുടെയും കണ്ണുകള് നിറഞ്ഞൊഴുകുകയാണ് ഒരു സുപ്രഭാതത്തില് നഷ്ടപ്പെട്ട തങ്ങളുടെ ഉറ്റവരെയും ഉടയവരെയും ഓര്‍ത്ത്. എല്ലാ വേദനകളും ഉള്ളില് അടക്കി ഇന്ന് അവര് വിധിയോട് പോരാടുകയാണ്.


Petrol Diesel Price| ഇന്ന് വില വർധനവില്ല; ആറുമാസത്തിനിടെ പെട്രോൾ, ഡീസൽ വില വർധിച്ചത് 55 തവണ| Petrol, diesel prices have risen 55 times in six months – News18 Malayalam\nഈ വർഷം ഇതുവരെ6മാസത്തിനിടയിൽ 55 തവണയാണ് പെട്രോൾ, ഡീസൽ വില വർധിപ്പിച്ചത്. വില കുറച്ചതാകട്ടെ വെറും4തവണയും.5സംസ്ഥാനങ്ങളിലെ നിയമസഭാ തെരഞ്ഞെടുപ്പ് വന്നപ്പോൾ2മാസത്തിലേറെ വില കൂട്ടിയിരുന്നില്ല.\nLast Updated : June 25, 2021, 08:53 IST\nതിരുവനന്തപുരം: ഇന്ന് ഇന്ധനവിലയിൽ മാറ്റമില്ല. കേരളത്തിൽ ഇന്നലെ പെട്രോൾ വില ലിറ്ററിന് 100 കടന്നിരുന്നു. പാറശ്ശാലയില് 100.04 പൈസയായിരുന്നു ഇന്നലെ. ഇടുക്കി പൂപ്പാറയിലും ആനപ്പാറയിലും ഇന്നലെ വില 100 കടന്നിരുന്നു. തിരുവനന്തപുരത്ത് വില 99.80 രൂപയാണ്. 132 ദിവസം കൊണ്ടാണ് 90 രൂപയിൽ നിന്നും 100 ലേക്ക് പെട്രോൾ വില എത്തുന്നത്. 22 ദിവസത്തിനിടെ 12 തവണയാണ് വില വർധിച്ചത്.\n100 രൂപ പമ്പിൽ കൊടുക്കുമ്പോൾ അതിൽ 44.39 രൂപയാണ് പെട്രോളിന്റെ ഉൽപന്നവില. ബാക്കി 55.61 രൂപയും കേന്ദ്ര, സംസ്ഥാന നികുതികളും സെസുമാണ്. ഈ വർഷം ഇതുവരെ6മാസത്തിനിടയിൽ 55 തവണയാണ് പെട്രോൾ, ഡീസൽ വില വർധിപ്പിച്ചത്. വില കുറച്ചതാകട്ടെ വെറും4തവണയും.5സംസ്ഥാനങ്ങളിലെ നിയമസഭാ തെരഞ്ഞെടുപ്പ് വന്നപ്പോൾ2മാസത്തിലേറെ വില കൂട്ടിയിരുന്നില്ല.\nകഴിഞ്ഞ6വർഷത്തിനുള്ളിൽ കേന്ദ്ര സർക്കാർ നികുതിയിൽ 300 ശതമാനമാണ് വർധനയുണ്ടായത്. 2014 ൽ 9.48 രൂപയായിരുന്ന കേന്ദ്രനികുതി ഇപ്പോൾ 32.90 ആണ്. ഡീസലിന് 3.56 രൂപയായിരുന്ന നികുതി 31.50 രൂപയായി. ഒരു ലീറ്റർ പെട്രോളിന് ആവശ്യമായ അസംസ്കൃത എണ്ണ വിവിധ രാജ്യങ്ങളിൽ നിന്ന് ഇന്ത്യ വാങ്ങുന്നത് ലിറ്ററിന് ശരാശരി 33.29 രൂപയ്ക്കാണ്. ഒരു ലീറ്റർ അസംസ്കൃത എണ്ണ സംസ്കരിച്ച് ഇന്ധനമാക്കാൻ ചെലവ് 7.46 രൂപ. പെട്രോൾ ഡീലർമാർക്കുള്ള കമ്മീഷൻ 3.45 രൂപ. ചരക്കു നീക്കത്തിന്റെ ചെലവ് ലീറ്ററിന് 19 പൈസ. കേന്ദ്രം എക്സൈസ് ഡ്യൂട്ടിയായി ഈടാക്കുന്നത് ലീറ്ററിന് 1.40 രൂപയാണ്. എക്സൈസ് ഡ്യൂട്ടിയുടെ 40% സംസ്ഥാനങ്ങൾക്കു വീതം വച്ചു നൽകേണ്ടതുണ്ട്. അതിനാൽ എക്സൈസ് ഡ്യൂട്ടിയിൽ കാര്യമായ വർധന കേന്ദ്രം വരുത്താറില്ല.\nഎക്സൈസ് ഡ്യൂട്ടിക്കു പകരം കേന്ദ്രം എപ്പോഴും വർധിപ്പിക്കാറുള്ളത് സ്പെഷൽ അഡീഷനൽ എക്സൈസ് ഡ്യൂട്ടിയാണ്. ഈ തുകയുടെ വിഹിതം സംസ്ഥാനങ്ങൾക്കു നൽകേണ്ടതില്ല. മുഴുവൻ കേന്ദ്രത്തിനാണ്. ഈ വകയിൽ ലിറ്ററിന് 11 രൂപയാണ് കേന്ദ്രത്തിന് ലഭിക്കുന്നത്. സെസുകൾക്കായി മാത്രം 20.50 രൂപ പിടിക്കുന്നു. കേന്ദ്രം പിരിക്കുന്നത്2തരം സെസുകളാണ്. റോഡ് ആൻഡ് ഇൻഫ്രാസ്ട്രക്ചർ സെസ് 18 രൂപയും അഗ്രികൾച്ചർ ആൻഡ് ഇൻഫ്രാസ്ട്രക്ചർ ഡവലപ്മെന്റ് സെസ് 2.50 രൂപയും.\nസംസ്ഥാനം ഈടാക്കുന്ന സെയിൽസ് ടാക്സ് 21.49 രൂപ. ഒരു രൂപ അഡീഷണൽ സെയിൽസ് ടാക്സ് ഇനത്തിലും 22 പൈസ സെസ് ഇനത്തിലും അധികമായി സംസ്ഥാനത്തിന് ലഭിക്കും. ഇതിന് പുറമെ കേന്ദ്ര എക്സൈസ് ഡ്യൂട്ടിയിൽനിന്ന് 56 പൈസ സംസ്ഥാനങ്ങൾക്ക് ലഭിക്കും. കേരളത്തിൽ ഒരു മാസം ആകെ വിറ്റഴിക്കുന്നത് 42 കോടി ലിറ്റര് ഇന്ധനമാണ്. ഇതിൽ 16 കോടി ലിറ്റർ പെട്രോളും 26 കോടി ലിറ്റർ ഡീസലും ഉൾപ്പെടുന്നു.\nപെട്രോളും ഡീസലും ജിഎസ്ടിയില് ഉള്‍പ്പെടുത്തണമെന്നാണ് ഇപ്പോള് പൊതുജനങ്ങള് ആവശ്യപ്പെടുന്നത്. ഈ ആവശ്യം അംഗീകരിച്ചാല് ജനങ്ങള്‍ക്ക് മേല് അടിച്ചേല്‍പ്പിക്കുന്ന നികുതി ഭാരം കുറയും. പെട്രോളും ഡീസലും ജിഎസ്ടി പരിധിയില് കൊണ്ടുവന്നാല് 40 രൂപയോളം വില കുറയുമെന്നാണ് കണക്കാക്കുന്നത്. എന്നാല്, ജി.എസ്.ടിയിലേക്ക് മാറ്റുന്നതിനെ കേന്ദ്ര സര്‍ക്കാരും കേരള സര്‍ക്കാരും ശക്തമായി എതിര്‍ക്കുകയാണ്. വരുമാനം കുറയുമെന്നതുകൊണ്ടാണ് ഈ എതിർപ്പ്.\nFirst published: June 25, 2021, 08:51 IST


പ്രവാസികള് എന്നും ജന്മനാടിനോട് കൂറുള്ളവരാകണം: യൂസഫലി\nലണ്ടന്: ജനിച്ച നാടിനോടും ജീവിക്കുന്ന നാടിനോടും കൂറുള്ളവരാകണം പ്രവാസികളെന്ന് ലുലു ഗ്രൂപ്പ് ചെയര്‍മാന് എം.എ. യുസഫലി. എല്ലാ രാജ്യത്തും കേരളത്തില്‍നിന്നുള്ള പ്രവാസികള് സമാധാനപ്രിയരായാണ് അറിയപ്പെടുന്നത്. വിദ്യാഭ്യാസവും സംസ്‌കാരവുമുള്ള നമ്മുടെ തലമുറ പുതിയ തലമുറയ്ക്ക് നമ്മുടെ നാടിനെക്കുറിച്ചുള്ള അറിവും സംസ്‌കാരവും പകര്‍ന്നു നല്‍കണമെന്ന് അദ്ദേഹം അഭ്യര്‍ഥിച്ചു. മലയാളി സമൂഹവുമായി സംവദിക്കാന് ബ്രിട്ടനിലെ ഇന്ത്യന് ഹൈക്കമ്മിഷന് വിളിച്ച വിവിധ മത- സാമൂഹിക- സാംസ്‌കാരിക- സംഘടനാ പ്രതിനിധികളുടെ യോഗത്തില് സംസാരിക്കുകയായിരുന്നു അദ്ദേഹം. പൊതു-സ്വകാര്യ പങ്കാളിത്ത മാതൃകയില് പൊതുജന പങ്കാളിത്തത്തോടെ കേന്ദ്ര-സംസ്ഥാന സര്‍ക്കാരുകള് നടപ്പാക്കുന്ന നിക്ഷേപ പദ്ധതികളില് പങ്കാളികളായി ജന്മനാടിന്റെ വികസനത്തിന് ഉതകുന്ന പ്രവര്‍ത്തനങ്ങളില് ഏര്‍പ്പെടണം. പ്രവാസികള്‍ക്ക് ജനിച്ച നാടിനായി ചെയ്യാന് കഴിയുന്ന ഏറ്റവും വലിയ സേവനം ഇതാണെന്നും നെടുമ്പാശേരി വിമാനത്താവള പദ്ധതി ഉദാഹരിച്ച് അദ്ദേഹം വിശദീകരിച്ചു.\nമലയാളി സമൂഹത്തിന്റെ കൂട്ടായ്മയില് പങ്കെടുക്കാനായി മാത്രം ദുബായില്‍നിന്നും ഇന്നലെ ലണ്ടനിലെത്തിയ ലുലു ഗ്രൂപ്പ് ചെയര്‍മാര് യൂസഫലിയെ ഹൈക്കമ്മിഷണര് അഭിനന്ദിച്ചു. ഇന്ത്യയുടെയും കേരളത്തിന്റെയും വികസനത്തിന് പ്രവാസികളായ മലയാളികള് നല്‍കുന്ന സേവനങ്ങള് പ്രശംസനീയമാണെന്നും ഇത്തരത്തില് നാടിനെ സ്‌നേഹിക്കാനും സേവിക്കാനും പുതിയ തലമുറയെക്കൂടി പഠിപ്പിക്കണമെന്നും അദ്ദേഹം അഭ്യര്‍ഥിച്ചു.\nവിവിധ പ്രവാസി സമൂഹങ്ങളുടെ ആവശ്യങ്ങളറിയാനും ആശങ്കകള് പങ്കുവയ്ക്കാനും കൃത്യമായ ഇടവേളകളില് ഇനിയും ഇത്തരം കൂട്ടായ്മകള് സംഘടിപ്പിക്കുമെന്ന് ഹൈക്കമ്മിഷണര് വൈ.കെ. സിന്‍ഹ ഉറപ്പുനല്‍കി. പൊതുജന സേവനങ്ങള്‍ക്കായി കൂടുതലും പുറംജോലി കരാറിനെയാണ് ഹൈക്കമ്മിഷന് ഇപ്പോള് ആശ്രയിക്കുന്നത്. ഇവരുടെ സേവനങ്ങള് ഏതുതരത്തില് മെച്ചപ്പെടുത്താമെന്ന് പ്രവാസി സമൂഹങ്ങള് നിര്‍ദേശം നല്‍കണമെന്ന് ഹൈക്കമ്മിഷണര് ആവശ്യപ്പെട്ടു.\nഹൈക്കമ്മിഷനിലെ കോ- ഓര്‍ഡിനേഷന് വിഭാഗത്തിന്റെ ആഭിമുഖ്യത്തിലായിരുന്നു ഇന്ത്യന് എംബസിയിലെ ഗാന്ധി ഹാളില് ഹൈക്കിഷണര് ഉള്‍പ്പെടെയുള്ള ഉന്നത ഉദ്യോഗസ്ഥരുമായി സംവദിക്കാന് മലയാളി സമൂഹത്തിന് അവസരമൊരുക്കിയത്. ഹൈക്കമ്മിഷനിലെ കോ-ഓര്‍ഡിനേഷന് മിനിസ്റ്റര് എ.എസ്. രാജന്റെ അധ്യക്ഷതയില് കൂടിയ യോഗത്തില് ബ്രിസ്റ്റൊള് ലബോറട്ടറീസ് ചെയര്‍മാന് ഡോ. രാമചന്ദ്രന്, ബ്രിട്ടണിലെ വിവിധ ബറോകളില മലയാളി കൌണ്‍സിലര്‍മാരായ ടോം ആദിത്യ, ഫിലിപ് ഏബ്രഹാം, മഞ്ജു ഷാഹുല് ഹമീദ്, ആര്. ബാലാജി, ആനന്ദ് ടി.വി. മാനേജിങ് ഡയറക്റ്റര് ശ്രീകുമാര്, അഡ്വ. പോള് ജോണ് എന്നിവരും യൂണിയന് ഓഫ് യു.കെ. മലയാളി അസോസിയേഷന്, മലയാളി അസോസിയേഷന് ഓഫ് യു.കെ. തുടങ്ങിയ സംഘടനാ പ്രതിനിധികളും പ്രസംഗിച്ചു.\nഅള്‍ഡ് വിച്ചിലെ ഇന്ത്യന് ഹൈക്കമ്മിഷന് ആസ്ഥാനത്ത് നടന്ന യോഗത്തില് വിവിധ മലയാളി അസോസിയേഷന് ഭാരവാഹികള്, സംഘടനാ പ്രതിനിധികള്, കമ്മ്യൂണിറ്റി ഗ്രൂപ്പുകള്, ഭക്തസംഘടനാ പ്രവര്‍ത്തകര്, സ്‌പോട്‌സ് ക്ലബ്ബ് ഭാരവാഹികള്, സാമൂഹ്യ പ്രവര്‍ത്തകര്, കൌണ്‍സിലര്‍മാര്, വ്യവസായ പ്രമുഖര്, വ്യാപാര- വാണിജ്യമേഖലയുടെ പ്രതിനിധികള്, മാധ്യമ പ്രവര്‍ത്തകര്, വിവിധ തൊഴില് രംഗങ്ങളില് ശ്രദ്ധേയമായ പ്രവര്‍ത്തനം കാഴ്ചവയ്ക്കുന്ന പ്രഫഷണലുകള് എന്നിവരെല്ലാം പങ്കെടുത്തു. ഇരുന്നൂറോളം പ്രതിനിധികള് പങ്കെടുത്തു.\nമലയാളി സമൂഹത്തിന്റെ ആഭിമുഖ്യത്തില് നല്‍കിയ ഉപഹാരം ഹൈക്കമ്മിഷണര്‍ക്കുവേണ്ടി കോ- ഓര്‍ഡിനേഷന് മിനിസ്റ്റര് എ. എസ് രാജന് ഹൈക്കമ്മിഷനിലെ മലയാളിയായ സീനിയര് അഡ്മിനിസ്‌ട്രേറ്റീവ് ഓഫിസര് ടി. ഹരിദാസില്‍നിന്നും ഏറ്റുവാങ്ങി.\nപൊതുയോഗത്തിനുശേഷം ഹൈക്കമ്മീഷന് ആസ്ഥാനത്തെ നെഹ്‌റു ഹാളില് കേരളാ ഗ്രൂപ്പ് ഓഫ് റസ്റ്റൊറന്‍സ് ഒരുക്കിയ സ്‌നേഹവിരുന്നോടെ സമ്മേളനം സമാപിച്ചു.


പുനസംഘടനയില് കടുത്ത അതൃപ്തിയുമായി വി.എം. സുധീരന്; കെ.പി.സി.സി പ്രസിഡന്റ് കെ. സുധാകരന് അനുനയവുമായി വീട്ടിലെത്തി – Utharadesam\nതിരുവനന്തപുരം: കോണ്‍ഗ്രസ് പുനസംഘടനയില് കടുത്ത അതൃപ്തിയുമായി വി.എം. സുധീരന്. അതൃപ്തി സമൂഹമാധ്യമങ്ങളിലൂടെ പരസ്യമാക്കുകയും ചെയ്തതോടെ അനുനയ നീക്കവുമായി കെ.പി.സി.സി പ്രസിഡന്റ് കെ. സുധാകരന് മുന് പ്രസിഡന്റിന്റെ വീട്ടിലെത്തി. പുനഃസംഘടനയെ കുറിച്ച് തന്നോട് ആരും ചര്‍ച്ച ചെയ്തില്ലെന്ന സുധീരന് പ്രതികരിച്ചു. അധ്യക്ഷ പട്ടികയില് സുധീരന് വിയോജിപ്പ് അറിയിച്ചു. അഭിപ്രായങ്ങള് കേട്ടില്ലെന്നും ചര്‍ച്ചയില് നിന്നുള്‍പ്പെടെ ഒഴിവാക്കിയെന്നും അദ്ദേഹം ആരോപിച്ചു. അതേസമയം എല്ലാ അഭിപ്രായങ്ങളും കേട്ടാകും പുനഃസംഘടനയെന്ന് സുധാകരന് പറഞ്ഞു.\nഡി.സി.സി പ്രസിഡന്റുമാരുടെ സാധ്യതാ പട്ടിക ഹൈക്കമാന്‍ഡിന് കൈമാറിയതായി മാധ്യമ റിപ്പോര്‍ട്ടുകളില് കണ്ടെന്നും പട്ടിക തയാറാക്കുന്ന ഒരു ഘട്ടത്തിലും ആരും തന്നോട് ആശയവിനിമയം നടത്തിയില്ലെന്നുമാണ് സുധീരന് ഫേസ്ബുക്കില് കുറിച്ചത്. രാഷ്ട്രീയകാര്യ സമിതി യോഗത്തിന് മുമ്പ് ചേര്‍ന്ന നേതൃയോഗത്തില് നിന്ന് താനുള്‍പ്പെടെ മുന് കെ.പി.സി.സി പ്രസിഡന്റുമാരില് പലരും ഒഴിവാക്കപ്പെടുകയും ചെയ്‌തെന്നും സുധീരന് കൂട്ടിച്ചേര്‍ത്തു.


മുഖസൗന്ദര്യത്തിന് പുതുവഴികള് — Vikaspedia\nമുഖത്തെ ചര്‍മ്മ രക്ഷണം\nചര്‍മ്മത്തിന് ഉത്തമമായ ഭക്ഷണം\nസൗന്ദര്യപൂര്‍ണമായ വദനവും ആകാരവടിവൊത്ത മുഖചേഷ്ടയും ആഗ്രഹിക്കാത്ത ആള്‍ക്കാര് ആരുംതന്നെ ഉണ്ടാവില്ല. വ്യക്തി മുദ്രക്കും ആകര്‍ഷണതക്കും മുഖസൗന്ദര്യം മുതല്‍കൂട്ട് തന്നെയാണ്. മുഖത്ത് സ്ഥിതി ചെയ്യുന്ന അവയവങ്ങളുടെ അനുപാതപൂര്‍ണമായ സംയോജനമാണ് സൗന്ദര്യ നിര്‍വചനത്തിനുള്ള പ്രധാന ഘടകം. ഇതിനെ 'ഫേഷ്യല് എസ്‌തെറ്റിക്‌സ്' എന്നണ് വിശേഷിപ്പിക്കപ്പെടുന്നത്. മുഖത്തെ ചര്‍മ്മകാന്തി മുതല് മുഖഘടന നിര്‍ണായിക്കുന്ന അവയവങ്ങളുടെ ആകാരഭംഗിവരെ മുഖസൗന്ദര്യത്തിന് അനിവാര്യമായ ഘടകങ്ങള് ആണ്\nവെളുത്ത്, പാടുകളില്ലാത്ത നിര്‍മ്മലമായ ചര്‍മ്മം മുഖസൗന്ദര്യത്തിന് തീര്‍ത്തും അഭികാമ്യമാണ്. മുഖത്തെ ചര്‍മ്മത്തിലുണ്ടാവുന്ന കറുത്ത പാടുകളും കരുവാളിപ്പും ചുളിവുകളും മുഖകാന്തിയെ പ്രതികൂലമായി ബാധിക്കുന്നു. പതിവായി സണ് സ്‌ക്രീന് ക്രീമുകള് മുഖത്ത് ആലേപനം ചെയ്താല് വെയിലേറ്റ് ഉണ്ടാവുന്ന കരുവാളിപ്പും, ചര്‍മ്മ വളര്‍ച്ചയും അകാലത്തിലുള്ള ചുളിവുകളും പ്രതിരോധിക്കാവുന്നതാണ്.\nത്വക്കിന്റെ ആരോഗ്യത്തിന് സന്തുലിതമായ ഭക്ഷണരീതി അത്യാവശ്യമാണ്. പഴവര്‍ഗ്ഗങ്ങള്, പരിപ്പുകള്, മലക്കറികള് തുടങ്ങിയ പോഷകമൂല്യമുള്ള ഭക്ഷണങ്ങള് ചര്‍മ്മത്തെ പരിസംരക്ഷിക്കുന്നതാണ്. പാലും, തൈരും മറ്റും ത്വക്കിന് മയം നല്‍കും. എന്നാല് മുഖത്ത് എണ്ണമയം കൂടിയവര്‍ക്ക് ഇത് അത്രനന്നല്ല. ദിവസവും കുറഞ്ഞത് പത്ത് ഗ്ലാസെങ്കിലും വെള്ളം കുടിക്കുന്നത് ചര്‍മ്മത്തിലെ ജലാംശം നിലനിറുത്താനും ചുളിവുകള് അകറ്റുന്നതിനും സഹായിക്കുന്നു.\nമുഖക്കുരുവിന്റെ പ്രശ്‌നമുള്ളവര് മധുരപലഹാരങ്ങള്, ചോക്ലേറ്റുകള്, എണ്ണയില് വറുത്ത പലഹാരങ്ങള്, പാല്, ഐസ്‌ക്രീം തുടങ്ങിയ കൊഴുപ്പുള്ള ആഹാരങ്ങള് വര്‍ജ്ജിക്കേണ്ടതാണ്.\nകൗമാരപ്രായക്കാരെയും യുവാക്കളെയും അലട്ടുന്ന പ്രശ്‌നമാണ്. മുഖക്കുരുക്കള് വന്ന് അവ പൊട്ടിയുണ്ടാകുന്ന അനാകര്‍ഷകമായ പാടുകള് പ്രധാനമായും കവിളുകളിലും, നെറ്റിത്തടത്തിലും അവശേഷിക്കുന്നു. ഇത്തരം പാടുകളെ അദൃശ്യമാക്കാന് 'ലേസര്' ചികിത്സവഴിയോ, ത്വക്ക് ഉരച്ച് കളയുന്ന 'ഡെര്‍മാബ്രേഷന്' വഴിയോ കഴിയുന്നു. കുഴിഞ്ഞ പാടുകളിലേക്ക് 'ഫില്ലേഴ്‌സ്' കുത്തിവെച്ചും പാടുകള് നികത്താവുന്നതാണ്\nപ്രായമേറുമ്പോള് മുഖത്തെ ചര്‍മ്മത്തിന് അയവ് ഉണ്ടാവുകയും ചുളിവുകള് വീഴുകയും ചെയ്യുന്നു. 'കെമിക്കല് പീലിംഗ്' , 'മൈക്രോഡെര്‍മാബ്രേഷന്' , ലേസര് , 'ഡെര്‍മല് റോളര്' തുടങ്ങിയ ഉത്തേജക ചികിത്സകള് വഴി മുഖകാന്തിയും ഓജസ്സും വീണ്ടെടുക്കാവുന്നതാണ്. 'ബോട്ടോക്‌സ്' 'ഫില്ലേഴ്‌സ്' തുടങ്ങിയ കുത്തിവെപ്പുകള് മുഖത്ത് കുത്തിവെച്ചും യൗവ്വനം വീണ്ടെടുക്കാന് കഴിയും. മേല്‍പറഞ്ഞ ലഘുവായ ചികിത്സാ രീതികള് വഴി ചുളിവുകള് മാറാതെ വരുമ്പോള് 'ഫേസ് ലിഫ്റ്റ്' ശസ്ത്രക്രിയകള് വഴി അയവുവന്ന അധിക ചര്‍മ്മം നീക്കം ചെയ്ത് മുഖത്തെ പേശികളെ മുറുക്കി മുഖത്തെ ദൃഢമാക്കാന് സാധിക്കും.\nമുഖഘടനക്ക് മാറ്റ് കൂട്ടുന്നതും, മുഖത്ത് ആദ്യം ശ്രദ്ധിക്കപ്പെടുന്നതുമായ അവയവമാണ് മൂക്ക്. മൂക്കിന്റെ സൗന്ദര്യവര്‍ധനക്കായി ചെയ്തു വരുന്ന ശസ്ത്രക്രിയയാണ് 'റൈനോപ്ലാസി' ഈ ശസ്ത്രക്രിയ വഴി മൂക്കിന്റെ രൂപം മാറ്റിയെടുക്കാനാകും. വലിപ്പമേറിയ മൂക്ക് ചെറുതാക്കാനും, പതിഞ്ഞമൂക്ക് ഉയര്‍ത്തി എഴുന്നതാക്കാനും, ഉരുണ്ടതും വളഞ്ഞതുമായ മൂക്കുകള് അനുരൂപ്യമാക്കാനും മൂക്കിന്റെ അഗ്രം കൂര്‍മ്മമാക്കാനും എല്ലാം തന്നെ 'റൈനോപ്ലാസി' ശസ്ത്രക്രിയ വഴി സാധിക്കും.\nകണ്ണുകളുടെ ചൈതന്യവും പ്രസരിപ്പും മുഖത്തെ ഓജസുറ്റതാക്കുന്നു. വീക്കം സംഭവിച്ച കണ്‍പോളകളും താഴ്ന്നിറങ്ങിയ പുരികകൊടികളും നയന സൗന്ദര്യത്തെ പ്രതികൂലമായി ബാധിക്കുന്നു. ഇത്തരം അപചയം സംഭവിച്ച കണ്‍പോളകളുടെ സൗന്ദര്യം വീണ്ടെടുക്കാന് ചെയ്യുന്ന ഓപ്പറേഷനാണ് 'ബീഫറോപ്ലാസ്റ്റി' ഈ ശസ്ത്രക്രിയ വഴി പോളകളുടെ വീക്കം മാറ്റാനും ചുളിഞ്ഞു മടങ്ങിയ കണ്‍പോളകളുടെ അധിക ചര്‍മ്മം കളയാനും കണ്ണിന് ചുറ്റുമുള്ള കറുപ്പ് മാറ്റാനും പോളകളെ ദൃഡപ്പെടുത്താനും സാധിക്കുന്നു. കീഴ്‌പ്പോട്ടേക്കിറങ്ങിയ പുരികങ്ങളെ മുകളിലേക്ക് ഉയര്‍ത്തി യുവത്വം വീണ്ടെടുക്കാന് 'ബ്രോലിഫ്റ്റ്' സര്‍ജറി വഴി സാധിക്കും.\nകവിളുകള് തുടുപ്പിക്കാന് 'പെര്‍ലേന്' കുത്തിവെപ്പുകള് ഉപയോഗിക്കുന്നു. ഒട്ടിയ കവിളുകളുടെ വലിപ്പ വര്‍ധനക്കായി സിലിക്കോണ് ഇംപ്ലാന്റുകളും ഉപയോഗിച്ചു വരുന്നു.\nഭംഗിയുള്ള ചുണ്ടുകള് മുഖത്തിന്റെ ആകര്‍ഷണത വര്‍ധിപ്പിക്കുന്നു. അധരങ്ങളുടെ ആകൃതിയും വലിപ്പവും മാറ്റാന് ഇന്ന് കോസ്‌മെറ്റിക്ക് ശസ്ത്രക്രിയകള് വഴി സാധ്യമാണ്. ഉന്തി നില്‍ക്കുന്ന മോണയും താടിയും എല്ലിന്റെ വൈകൃതങ്ങളും ശരിപ്പെടുത്താന് ഉള്ള ഫലവത്തായ ചികിത്സകളും ഇന്ന് ലഭ്യമാണ്.\nപ്രായാധിക്യം പലപ്പോഴും മുഖത്തിനെക്കാള് കഴുത്തിനെയാണ് ഏറെ ബാധിച്ചു കാണുന്നത്. പ്രായമേറുമ്പോള് കഴുത്തിലെ ചര്‍മ്മത്തിന് അയവുണ്ടായി, മടക്ക് വീണ് വികൃതമാവുമ്പോള് കണ്ഠത്തിന്റെ രൂപഭംഗിക്കായി വീണ്ടെടുക്കാന് ചെയ്യുന്ന ശസ്ത്രക്രിയയാണ് 'നെക്ക് ലിഫ്റ്റ്'ഭ കീഴ്താടിക്ക് താഴെയായി ലഘുവായ ശസ്ത്രക്രിയ വഴി ചുളിവ് വീണടഞ്ഞ അധിക ചര്‍മ്മത്തെ ഉന്മൂലനം ചെയ്ത് കഴുത്ത് ദൃഢമാക്കുന്ന ചികിത്സയാണിത്. രോഗങ്ങള് മൂലവും, പുരുഷ ലക്ഷണമായ കഷണ്ടി ബാധമൂലവും ശിരസ്സിലെ മുടികള് നഷ്ടപ്പെട്ടവര്‍ക്ക്, ശിരസ്സിന്റെ പിന്‍ഭാഗത്ത് നിന്ന് മുടി നാരുകള് വേര്‍തിരിച്ചെടുത്ത് ശിരസ്സിന്റെ മുന്‍ഭാഗത്തും ഉച്ചിയിലും മറ്റും വച്ചുപിടിപ്പിക്കുന്ന 'ഹെയര്‍ട്രാന്‍സ്പ്ലാന്റ്' ശസ്ത്രക്രിയ ഇന്ന് ഫലപ്രദമായി ചെയ്തു വരുന്നുണ്ട്.


വികസന സ്വപ്നങ്ങള്‍ക്ക് പുതുജീവന് നല്‍കി ബജറ്റ്\nകാസര്‍കോട് പാക്കേജിന് 90 കോടി, ബേക്കല് കോവളം ജലപാത ഈ വര്‍ഷം\nകാസര്‍കോട്: കാസര്‍കോടിന്റെ വികസന സ്വപ്നങ്ങള്‍ക്ക് പുതുജീവന് നല്‍കി കേരള ബജറ്റ് 2020-21. ബജറ്റ് പ്രഖ്യാപനങ്ങള് ജില്ലയിലെ വിനോദ സഞ്ചാരമേഖലയിലും ഗതാഗതമേഖലയിലും അടിസ്ഥാന സൗകര്യ വികസനത്തിലും പുത്തന് കുതിപ്പിന് മുല്‍ക്കൂട്ടാകും. സാമൂഹ്യക്ഷേമ മേഖലയിലും ഒട്ടേറെ പ്രതീക്ഷ നല്‍കുന്ന പ്രഖ്യാപനങ്ങളാണ് ബജറ്റിലുള്ളത്. കാസര്‍കോടിനെ പിന്നോക്കാവസ്ഥയില് നിന്ന് മോചിപ്പിക്കാന് സംസ്ഥാന സര്‍ക്കാര് അനുവദിച്ച കാസര്‍കോട് പാക്കേജിന് ബജറ്റില് 90 കോടി രൂപ നീക്കി വെച്ചു. ജില്ലയുടെ അടിസ്ഥാന സൗകര്യ വികസന മേഖലയില് കഴിഞ്ഞകാലങ്ങളില് നടന്ന ദ്രുതഗതിയിലുള്ള മാറ്റത്തിന് പിന്നില് കാസര്‍കോട് വികസന പാക്കേജിന്റെ സഹായമായിരുന്നു. പാക്കേജിന്റെ കരുത്ത് ഒന്നുകൂടി വര്‍ധിപ്പിക്കുന്നതായി മാറുകയാണ് 2020-21 ബജറ്റ്. ജില്ലയുടെ സമഗ്രമേഖലയിലും മുന്നേറാനുള്ള വിവിധ പദ്ധതികളാണ് ബജറ്റില് അവതരിപ്പിക്കപ്പെട്ടത്.\nഗ്രീന് ഫീല്‍ഡ് റെയില്‍പ്പാത\nകാസര്‍കോട് ജില്ലയില് നിന്നും തിരുവനന്തപുരത്തേക്ക് നാല് മണിക്കൂറിലെത്താവുന്ന ഗ്രീന് ഫീല്‍ഡ് റെയില്‍പ്പാത ഉടന് യാഥാര്‍ത്ഥ്യമാകും. സംസ്ഥാനത്ത് ഏറ്റവും അധികം മുതല് മുടക്ക് പ്രതീക്ഷിക്കുന്ന പദ്ധതിയാണിത്. ആകാശ സര്‍വ്വേ പൂര്‍ത്തിയായികഴിഞ്ഞു. അലൈന്‍മെന്റ് നിശ്ചയിച്ച് ഭൂമി ഏറ്റെടുക്കും. മൂന്ന് വര്‍ഷം കൊണ്ട് പൂര്‍ത്തിയാകുന്ന പദ്ധതിയുടെ ഭാഗവാക്കാകാന് പല രാജ്യാന്തര ഏജന്‍സികളും തയ്യാറായിട്ടുണ്ടെന്ന് ബജറ്റില് പറയുന്നു. റെയില് പാതയോടൊപ്പം പുതിയ സര്‍വ്വീലസ് റോഡും അഞ്ച് ടൗണ്‍ഷിപ്പുകളും നിലവില് വരും. നാല് മണിക്കൂര് സമയത്തിനുള്ളില് 1,457 രൂപയ്ക്ക് തിരുവനന്തപുരത്ത് നിന്ന് കാസര്‍കോട് എത്താനാകും. പദ്ധതി യാഥാര്‍ത്ഥ്യമായാല് 202425 വര്‍ഷത്തില് 67,740 ദിവസ യാത്രക്കാരും 2051ല് 1,47,120 ഉണ്ടാകുമെന്ന് പ്രതീക്ഷിക്കുന്ന റെയില്‍വേ പദ്ധതിയില് 10 സ്റ്റേഷനുളാണ് ഉണ്ടാവുക. കൂടാതെ 28 ഫീഡര് സ്റ്റേഷനുകളിലേക്ക് ഹ്രസ്വദൂര ട്രെയ്‌നുകളുമാണ്ടാകും. രാത്രി കാലങ്ങളില് ചരക്ക് കടത്തും വണ്ടികള് കൊണ്ടുപോകാനുള്ള റോറോ സംവിധാനവും ഈ റെയിലല് ഉണ്ടാകും. നിര്‍മ്മാണ ഘട്ടത്തില് 50000 പേര്‍ക്കും സ്ഥിരമായി 10000പേര്‍ക്കും തൊഴില് ലഭിക്കും. നല്ലൊരു ശതമാനവും റോഡ് ഗതാഗതത്തെ ആശ്രയിക്കുന്ന അവസ്ഥ മാറി. ജലപാതയും റെയില്‍വേ വികസനവും കൂടിച്ചേരുമ്പോള് ജില്ലയിലെ ഗതാഗത ഘടനയില് സൗഹൃദപരമായ മാറ്റമുണ്ടാകും.\nകോവളം ബേക്കല് ഉള്‍നാടന് ജലപാത ഈ വര്‍ഷം തുറക്കും\nകോവളം ബേക്കല് ഉള്‍നാടന് ജലപാത ഉടന് തുറന്ന് നല്‍കും. ദേശീയപാതയ്ക്ക് സമാനമായി ജലപാത യാഥാര്‍ത്ഥ്യമാകുന്നതോടെ ഗതാഗതമേഖലയില് വന് കുതിപ്പാകും. ബേക്കല് മുതല് കോവളം വരെ 585 കിലോമീറ്റര് ജലപാത യാഥാര്‍ത്ഥ്യമാകുന്നതോടെ വിനോദ സഞ്ചാരമേഖലയില് വന് കുതിച്ചുചാട്ടമാണ് പ്രതീക്ഷിക്കുന്നത്. ജില്ലാ ഭരണകൂടം ആസൂത്രണം ചെയ്ത ബേക്കല് കേന്ദ്രീകരിച്ചുള്ള ടൂറിസം വികസന പ്രവര്‍ത്തനങ്ങള്‍ക്ക് കരുത്തേകുന്ന പ്രഖ്യാപനങ്ങളാണ് ജല പാത തുറന്നു നല്‍കുന്നതോടെ യാഥാര്‍ത്ഥ്യമാവുക. മലബാര് മേഖലയിലെ ടൂറിസം പദ്ധതികള്‍ക്ക് പ്രത്യേക ഊന്നല് പദ്ധതിയിലുണ്ട്. ദേശീയ ജലപാതയുടെ ഉദ്ഘാടനത്തോടെ മലബാര് ക്രൂയിസിന്റെ ആകര്‍ഷകത്വം വര്‍ധിക്കും.\nതീരദേശ മേഖലയ്ക്കും പ്രതീക്ഷ\nതീരദേശ മേഖലയുടെ സമഗ്രവികസനം മുന്‍നിര്‍ത്തി കഴിഞ്ഞ ബജറ്റില് പ്രഖ്യാപിച്ച 5000 കോടിയുടെ തീരദേശ പാക്കേജ് അഞ്ച് വര്‍ഷം കൊണ്ട് നടപ്പാക്കും. നടപ്പു വര്‍ഷം ഈ മേഖലയില് ഹാര്‍ബര് എഞ്ചിനീയറിങ് അടക്കം 380 കോടിരൂപ വകയിരുത്തിയിട്ടുണ്ട്. സ്‌കൂളുകള്‍ക്ക് 64 കോടിരൂപ, ആശുപത്രികള്‍ക്ക് 201 കോടിരൂപ, കടല്‍ഭിത്തിക്കും പുലിമുട്ടിനും 57 കോടിരൂപ, ഹാര്‍ബറുകള്‍ക്ക് 209 കോടി രൂപ, മീന് മാര്‍ക്കറ്റുകള്‍ക്ക് 100 കോടിരൂപ, 150 കോടി രൂപ എന്നിവയാണ് പദ്ധതികള്. ലൈഫ് മിഷനില് ഫിഷറീസ് മേഖലയില് 280 കോടി രൂപയില് 7000 വീടുകള് നിര്‍മ്മിച്ചു നല്‍കും. വിശപ്പ് രഹിത കേരളം പദ്ധതിയില് 25 രൂപയ്ക്ക് ഉച്ച ഭക്ഷണം ലഭിക്കുന്ന 1000 കുടുംബ ശ്രീ ഭക്ഷണശാലകള് സംസ്ഥാനത്ത് നിലവില് വരും. പത്ത് ശതമാനം ഊണ് സ്‌പോണ്‍സര്‍മാര് വഴി കണ്ടെത്തിയായിരിക്കും ഭക്ഷണശാലകള് പ്രവര്‍ത്തിക്കുക. 5000 പുതിയ തൊഴില് അവസരങ്ങള് സംസ്ഥാനത്ത് സൃഷ്ടിക്കും. കോഴിക്കോട് മാതൃകയില് എല്ലാ ജില്ലകളിലും ഹോം ഷോപ്പുകള് വരും. തെരഞ്ഞെടുക്കപ്പെട്ട അംഗണവാടികളില് പ്രത്യേക വെല്ലുവിളികള് നേരിടുന്ന കുട്ടികള്‍ക്കായി സൗകര്യമൊരുക്കും. കുടുംബ ശ്രീ നേതൃത്വത്തില് ട്രാന്‍സ്ജന്ററുകള്‍ക്കായി പ്രത്യേക അയല്‍ക്കൂട്ടങ്ങള് ഒരുങ്ങും.\nBudget 2020 2021


ഇന്ത്യയുടെ ഐക്യം പുനഃസ്ഥാപിക്കാൻ ഷഹീൻ ബാഗുകൾ | islamonlive.in\nby കലീം ക്വാജ\nസി.എ.എ വിവേചനപരമാണെന്നും രാജ്യത്തെ ഭിന്നിപ്പിക്കുന്നുവെന്നും ഏകാഭിപ്രായം വെച്ചുപുലർത്തുന്നവരാണ് മുൻ-സുപ്രീംകോടതി ജഡ്ജിമാർ മുതൽ നൊബേൽ പുരസ്ക്കാരജേതാക്കളുൾപ്പെടെയുള്ള രാജ്യത്തെ വിദ്യാസമ്പന്നർ. പ്രതിപക്ഷ പാർട്ടികളിൽനിന്നുള്ള എതിർപ്പായിരുന്നു സി.എ.എ വിഷയത്തിൽ ബി.ജെ.പി സർക്കാർ പ്രതീക്ഷിച്ചതെന്നു വേണം കരുതാൻ. എന്നാൽ, അവരെ അൽഭുതപ്പെടുത്തിക്കൊണ്ടായിരുന്നു ന്യൂനപക്ഷ സമുദായക്കാരായ വിദ്യാർഥികൾ4ശതമാനം മാത്രം വരുന്ന കേന്ദ്രസർവകലാശാലകളിൽനിന്ന് തന്നെ പ്രതിഷേധം ആളിപ്പടർന്നത്.\nപക്ഷെ, അൽഭുതങ്ങളിനിയും സംഭവിക്കാനുണ്ടായിരുന്നു. ഓഖ്‌ലയിലെ ഇടത്തരക്കാരുടെ കേന്ദ്രമായ ഷഹീൻ ബാഗിലെ സ്ത്രീകൾ നേതൃത്വം നൽകുന്ന കുത്തിയിരിപ്പ് സമരമാണ് അതിൽ പ്രധാനപ്പെട്ടത്. ഇതിന്റെ നേതൃത്വം വഹിക്കുന്നത് മുഴുവൻ പ്രദേശവാസികൾ തന്നെയായ സ്ത്രീകളാണ്. രണ്ട് മാസത്തോളമായി ടാർപ്പോളിൻ ടെന്റിനുകീഴെ റോഡിൽ തന്നെ കഴിയുന്ന ഇവർക്ക് മല്ലിടേണ്ടിവരുന്നത് ഡൽഹിയിലെ 100വർഷത്തിനിടയിലെ കൊടുംതണുപ്പിനോടുകൂടിയാണ്. ഇതിന് വർഗീയനിറം നൽകാനുള്ള ചില രാഷ്ട്രീയക്കാരുടെ കൊണ്ടുപിടിച്ച ശ്രമങ്ങളെ വിഫലമാക്കുവാനും ഇവർക്ക് സാധിച്ചു.\nഎന്തിന്, സമരപ്പന്തലിൽ മതപ്രഭാഷണം നടത്താൻ ശ്രമിച്ച ഒരു മുസ്‌ലിം മതനേതാവിനെപ്പോലും അവർ തടയുകയാണ് ചെയ്തത്. സമാനമായിത്തന്നെ, ഇക്കഴിഞ്ഞ രണ്ടുമാസത്തിനിടയിലും സമരപന്തലിൽ കാലുകുത്താൻ ഒരു രാഷ്ട്രീയനേതാവിനെയും അവരനുവദിച്ചില്ല. മുസ്‌ലിം സാമുദായിക ചിഹ്നങ്ങളോ ഗാനങ്ങളോ അവരുപയോഗിക്കുന്നില്ല. മറിച്ച് ഇന്ത്യൻ പതാകയും സ്വാതന്ത്ര്യസമര നേതാക്കളായ ഗാന്ധിയുടെയും അംബേദ്‌കറുടെയും ചിത്രങ്ങളാണ് അവർ പ്രദർശിപ്പിക്കുന്നത്. ഒപ്പം ഭരണഘടനയുടെ ആമുഖം വായിക്കുകയും ദേശീയഗാനവും മറ്റു ദേശഭക്തിഗാനങ്ങളും ആലപിച്ചുകൊണ്ടിരിക്കുകയും ചെയ്യുന്നു.\nതങ്ങളുടെ കുടുംബങ്ങളെ നോക്കി വീടകങ്ങളിൽ കഴിഞ്ഞിരുന്ന ഷഹീൻ ബാഗിലെ ദാദിമാരുൾപ്പെടെയുള്ളവർ ഇതാദ്യമായാണ് ഒരു പ്രതിഷേധപരിപാടിയിൽ പങ്കെടുക്കുന്നത് തന്നെ. എന്നിട്ടുപോലും വളരെ നിർണായകമായ ഇത്തരമൊരു സംരംഭം കൊണ്ടുനടക്കുന്നതിൽ അവർ കാണിക്കുന്ന രാഷ്ട്രീയ പക്വതയും വൈദഗ്ധ്യവും എടുത്ത് പറയേണ്ടത് തന്നെയാണ്.താൽക്കാലിക പുസ്തകശാലകളും പെയിന്റിങ്ങ് പ്രദർശനങ്ങളും കവിയരങ്ങുകളുമൊക്കെ നടത്തി അവരതിനെ സജീവമാക്കി നിലനിർത്തുന്നു. എല്ലാതരം വിവാദങ്ങളെയും വകഞ്ഞുമാറ്റിയാണ് കശ്മീരി പണ്ഡിറ്റുകളുടെ ഒരു സംഘത്തെ അവരീ റാലിയിലേക്ക് ക്ഷണിച്ചതും ഐക്യദാർഢ്യമർപ്പിച്ചതും. കാർഷിക ലോണുകൾ മൂലം വലയുന്ന ഒരു കൂട്ടം സിഖ് കർഷകർക്കും അവർ തങ്ങളുടെ ഐക്യദാർഢ്യമർപിച്ചു.\nഡെൽഹി തെരഞ്ഞെടുപ്പിനിടെയും ഭീഷണിപ്പെടുത്തലുകളും വെടിവെപ്പുൾപെടെയുള്ള മറ്റക്രമ സംഭവങ്ങളെയും അവർ നേരിട്ടത് നിറഞ്ഞ ആത്മവിശ്വാസത്തോടുകൂടെത്തന്നെയായിരുന്നു. വിജയങ്ങൾ പുതിയ വിജയങ്ങളെ വളർത്തും. സി.എ.എക്കും എൻ.ആർ.സിക്കുമെതിരെ രാജ്യത്തുടനീളമുള്ള സ്ത്രീകളുടെ നേതൃത്വത്തിൽ തന്നെ ഷഹീൻ ബാഗുകൾ ഉയർന്ന് വരുന്നത് അതുകൊണ്ടാണ്. അനൈക്യമുണ്ടാക്കുന്ന മതതീവ്രവാദ പ്രവണതകളെ തടഞ്ഞുനിർത്തുന്നതിൽ നിർണായക പങ്കാണ് ഗാന്ധിയൻ മോഡൽ സമരമുറകൾക്കുള്ളതെന്ന് തെളിയിക്കുന്നവയാണ് ഓരോ ഷഹീൻ ബാഗും.\nവിവ. ദാനിഷ് മാട്ടുമ്മൽ


പ്രമുഖരുടെ ലോകം | niraksharan (നിരക്ഷരൻ)\nMar 23, 2020 @ 16:00 അഴിമതി, കേരളത്തിലെ റോഡുകൾ, നിയമം, നിയമലംഘനം, സാമൂഹികംManoj Ravindran\nമദ്യപിച്ച് വാഹനമോടിച്ച് ബഷീർ എന്ന മാദ്ധ്യമ പ്രവർത്തകന്റെ ജീവനെടുത്ത ഐ.എ.എസ്. ഉദ്യോഗസ്ഥൻ ശ്രീരാം വെങ്കിട്ടരാമൻ സസ്പെൻഷൻ കാലാവധി കഴിയും മുന്നേ സർവ്വീസിൽ തിരികെ കയറിയതിനെച്ചൊല്ലിയുള്ള ബഹളം നടക്കുകയാണല്ലോ.\nപ്രമുഖർ ഇത്തരം നിയമലംഘനങ്ങളും തോന്നിയവാസങ്ങളും ചെയ്ത് അപകടങ്ങൾ ഉണ്ടാക്കുമ്പോൾ, ഇത്തരത്തിലല്ലെങ്കിൽ മറ്റേത് തരത്തിലുള്ള നടപടിയാണ് പൊതുജനം എന്ന കഴുതകൾ പ്രതീക്ഷിക്കുന്നത്?\nഅപകടം സമയത്ത് ശ്രീരാം വെങ്കിട്ടരാമൻ മദ്യപിച്ചിരുന്നെങ്കിലും അപകടശേഷം രക്തപരിശോധന നടത്താൻ പോലും കേസ് ചാർജ് ചെയ്ത് മുന്നോട്ട് നീക്കിയ പൊലീസുകാർക്ക് കഴിഞ്ഞില്ല. അഥവാ അവരത് ചെയ്തില്ല. സാധാരണക്കാരനായ ഒരാളാണ് പ്രതിസ്ഥാനത്തെങ്കിൽ ഏതൊരു പൊലീസുകാരനും ആദ്യം സ്വീകരിക്കുന്ന നടപടിക്രമമാണ് അത്. ശ്രീരാമിന് രക്ഷപ്പെടാനുള്ള പഴുതുകൾ പൊലീസുകാർ തുടക്കത്തിലേ തന്നെ തുറന്നിട്ട് കൊടുത്തിരുന്നു.\nമൂന്നാഴ്ച്ച മുൻപ് തിരുവനന്തപുരത്തെ കഴക്കൂട്ടത്ത് ഉണ്ടായ ഒരു അപകടത്തിന്റെ ഉദാഹരണം കൂടി പറയാം. മദ്യപിച്ച് ലക്കുകെട്ട് വാഹനമോടിച്ച ഒരു കോൺഗ്രസ് നേതാവാണ് ആ അപകടമുണ്ടാക്കിയത്. നേതാവിന്റെ പിന്നാലെ വാഹനത്തിൽ വന്ന ആരോ എടുത്ത ആ സംഭവത്തിന്റെ വീഡിയോ ഓൺലൈനിൽ ഇപ്പോഴും കറങ്ങുന്നുണ്ട്. യാതൊരു നിയന്ത്രണവുമില്ലാതെ ആയിരുന്നു നേതാവിന്റെ വാഹനം പൊയ്ക്കൊണ്ടിരുന്നത്.\nഎന്റെ ഒരു സുഹൃത്തും കുടുംബവും നിർത്തിയിട്ടിരുന്ന അവരുടെ വാഹനത്തിൽ ചെന്നിടിച്ച് മറിഞ്ഞാണ് മദ്യലഹരിയിലായിരുന്ന നേതാവിന്റെ വാഹനം നിന്നത്. പിന്നീട് വാഹനം വെട്ടിപ്പൊളിച്ചാണ് നേതാവിനെ പുറത്തെടുത്തത്. എന്റെ സുഹൃത്തിന്റെ വാഹനത്തിന്റെ പിൻഭാഗം പൂർണ്ണമായും നശിച്ചു. ആർക്കും ജീവാപായം ഉണ്ടായില്ലെന്നത് ഭാഗ്യം.\nപക്ഷേ പൊലീസ്, കേസ് ചാർജ്ജ് ചെയ്യാതെ ഒതുക്കുകയാണ് ഉണ്ടായത്. അയാൾ മദ്യപിച്ചിരുന്നതായി രക്തപരിശോധന നടത്തി കേസ് മുന്നോട്ടു കൊണ്ടു പോകാൻ പൊലീസ് തയ്യാറായില്ല. കേസും കൂട്ടവുമായി നടന്നിട്ട് ഒരിടത്തും എത്തില്ല എന്ന് പറഞ്ഞ് 15,000രൂപ നേതാവിൽ നിന്നും വാങ്ങി എന്റെ സുഹൃത്തിന് കൊടുത്താണ് കേസ് ഒതുക്കിയത്. ബാക്കി നാശനഷ്ടങ്ങൾക്ക് ചിലവാക്കുന്നത് ഇൻഷുറൻസ് കമ്പനിയാണല്ലോ.\nപൊലീസ് വേണമെന്ന് വെച്ചിട്ട് ഇങ്ങനെയൊക്കെ ചെയ്യുന്നതാകണമെന്നില്ല. പ്രമുഖനായ ഒരാളുടെ പേരിൽ ഇത്തരമൊരു കേസ് ഉണ്ടായാൽ, കേസ് മുന്നോട്ടു നീക്കുന്ന ഓഫീസർക്ക് മുകളിൽ നിന്ന് ഒരുപാട് സമ്മർദ്ദം ഉണ്ടാക്കുക പതിവാണ്. അത് നന്നായി അറിയുന്ന ഉദ്യോഗസ്ഥർ കാലേക്കൂട്ടി ഈ മാർഗ്ഗം സ്വീകരിക്കുന്നതായും മനസ്സിലാക്കേണ്ടിയിരിക്കുന്നു. പക്ഷേ, കുറച്ചെങ്കിലും പ്രമുഖർക്കെതിരെ കൃത്യമായ നടപടിയുണ്ടായാൽ ഇത്തരം മോശം സംഭവങ്ങൾക്ക് ഒരു പരിധിവരെയെങ്കിലും കുറവുണ്ടാകുമെന്ന കാര്യം നിയമപാലകർ വിസ്മരിക്കുന്നു.\nഗുണപാഠം ഇതാണ്. ഈ രാജ്യത്ത് രണ്ട് നിയമവ്യവസ്ഥയാണ് ഉള്ളത്. ഭരണകൂടത്തിലും ഉദ്യോഗസ്ഥരിലും സ്വാധീനമുള്ള പ്രമുഖർക്ക് ഒരു നിയമം. സ്വാധീനമൊന്നും ഇല്ലാത്ത സാധാരണക്കാരന് മറ്റൊരു നിയമം.\nവാൽക്കഷണം:- പ്രമുഖർ അല്ലാത്തവർ കുറച്ചുദിവസം ഒച്ചയും ബഹളവും ഉണ്ടാക്കും; പിന്നെ കെട്ടടങ്ങും. നാട് വീണ്ടും പ്രമുഖരുടെ വഴിയിലൂടെ ചലിച്ചുകൊണ്ടേയിരിക്കും.\n← ലോക്ക്ഡൗൺ പെട്ടെന്നുണ്ടാകണം\t നിയമം ബാധകമല്ലാത്ത ആശ്രമക്കോട്ടകൾ →\nLast 24 hours: 4,229\nLast 30 days: 103,412


Emalayalee.com - ന്യൂയോര്‍ക്കില് ഗാന്ധിജയന്തി ആഘോഷിച്ചു; ശാന്തി ഫണ്ട് അഞ്ചു പേരെ ആദരിച്ചു\nAMERICA 12-Oct-2019 ജോയിച്ചന് പുതുക്കുളം\nന്യുയോര്‍ക്ക്: ശാന്തി ഫണ്ടിന്റെ നേതൃത്വത്തില് ന്യുയോര്‍ക്കില് ഗാന്ധിജിയുടെ 150ാം ജന്മവാര്‍ഷികാഘോഷങ്ങള് സംഘടിപ്പിച്ചു. ഒക്ടോബര് രണ്ടിന് സഫോക് കൗണ്ടി എക്‌സിക്യൂട്ടീവ് ബില്‍ഡിംഗിലാണു ചടങ്ങുകള് സംഘടിപ്പിച്ചത്. എന്‍വൈഎസ് അസംബ്ലി അംഗം ആന്‍ഡ്രൂ റയ, ഹണ്ടിംഗ്ടണ് ടൗണ് സൂപ്പര്‍വൈസര് ചാഡ് ലുപിനാച്ചി, കോണ്‍സല് ജനറല് ഓഫ് ഇന്ത്യ സന്ദീപ് ചക്രവര്‍ത്തി എന്നിവരുള്‍പ്പെടെ 150ല് അധികം വിശിഷ്ടാതിഥികള് പരിപാടിയില് പങ്കെടുത്തു. ന്യുയോര്‍ക്ക് ഇന്ത്യന്‍അമേരിക്കന് കമ്മ്യൂണിറ്റിയിലെ നിരവധി ഉന്നതരും ആഘോഷങ്ങളില് പങ്കെടുക്കാനെത്തി.\nചടങ്ങില് ഇന്ത്യന്, കൊറിയന് ഗായകര് ഗാന്ധിയുടെ പ്രിയപ്പെട്ട ഭജനുകള് ആലപിച്ചു. തത്സമയ ഓര്‍ക്കസ്ട്രയോടൊപ്പം ഒരു കൂട്ടം കൊറിയന് യുവാക്കളും കോറസില് പങ്കെടുത്തു.\nഫീനിക്‌സിലെ ഡോ. കിരിത് ഗോസാലിയ, കോല്‍ക്കത്തയില്‍നിന്നുള്ള രാജേഷ് ജെയിന്, ഫ്രീപോര്‍ട്ട് പബ്ലിക് സ്കൂള് സൂപ്രണ്ടന്റ് ഡോ. കിഷോര് കുഞ്ജം, സന്ദീപ് ചക്രവര്‍ത്തി, ദി സൗത്ത് ഏഷ്യന് ടൈംസ് പ്രസാധകന് കമലേഷ് സി. മേത്ത എന്നിവര് മഹാത്മാഗാന്ധിയുടെ ജീവിതവും സന്ദേശവും സംബന്ധിച്ചു പ്രഭാഷണം നടത്തി. ഗാന്ധിയന് തത്ത്വചിന്തയും ധാര്‍മികതയും നിലനിര്‍ത്തി സമൂഹത്തിനു നല്‍കിയ സംഭാവനകള് പരിഗണിച്ച് ഇവരെ മഹാത്മാഗാന്ധി പീസ് ആന്‍ഡ് നോണ് വയലന്‍സ് പുരസ്കാരം നല്‍കി ആദരിച്ചു.\nദി സൗത്ത് ഏഷ്യന് ടൈംസിന്റെ പ്രസാധകനായ കമലേഷ് മേത്തയെ അദ്ദേഹത്തിന്റെ വിവിധ പ്രസിദ്ധീകരണങ്ങള് പുലര്‍ത്തുന്ന ഉന്നത നൈതികത പരിഗണിച്ചാണു ശാന്തി ഫണ്ട് പുരസ്കാരം നല്‍കിയത്. റാണ (രാജസ്ഥാന് അസോസിയേഷന് ഓഫ് നോര്‍ത്ത് അമേരിക്ക) യുടെയും മറ്റ് നിരവധി കമ്മ്യൂണിറ്റി സംഘടനകളുടെയും സ്ഥാപകന് കൂടിയാണ് അദ്ദേഹം. 201516 കാലയളവില് റോട്ടറി ഇന്റര്‍നാഷണല് ഡിസ്ട്രിക്റ്റ് ഗവര്‍ണറായിരുന്നു. അഞ്ചു വര്‍ഷം നസാവു കൗണ്ടി ഓഫീസ് ഓഫ് ബിസിനസ് ആന്റ് ഇക്കണോമിക് ഡവലപ്‌മെന്റിന്റെ ഡയറക്ടറായും അദ്ദേഹം സേവനമനുഷ്ഠിച്ചു.\nലോംഗ് ഐലന്‍ഡിലെ സുനി ഓള്‍ഡ് വെസ്റ്റ്ബറിയുടെ വിശാലമായ കാമ്പസില് 50 ഏക്കര് സ്ഥലത്ത് വിസ്തൃതമായി പ്രവര്‍ത്തിക്കുന്ന അതുല്യ ഗാന്ധി പീസ് ഗാര്‍ഡന് ശാന്തി ഫണ്ട് സ്ഥാപിച്ചതാണ്. മഹാത്മാഗാന്ധിയുടെ 150ാം ജന്മവാര്‍ഷികത്തോടനുബന്ധിച്ച് 50 യുഎസ് സംസ്ഥാനങ്ങളില് നിന്ന് കൊണ്ടുവന്ന 150 മരങ്ങള് ഇവിടെ നട്ടു. സെപ്റ്റംബര് 24ന് പ്രധാനമന്ത്രി നരേന്ദ്ര മോദിയാണ് യുഎന്നില് നിന്ന് ഗാന്ധി പീസ് ഗാര്‍ഡന് ഉദ്ഘാടനം ചെയ്തത്. യുഎന് ജനറല് സെക്രട്ടറി, ബംഗ്ലാദേശ്, ദക്ഷിണ കൊറിയ പ്രധാനമന്ത്രിമാര്, മറ്റ് സംസ്ഥാന മേധാവികള് എന്നിവരുടെ സാന്നിധ്യത്തിലായിരുന്നു ഉദ്ഘാടനം.\nഫണ്ട് സ്ഥാപകന് സുരീന്ദര് രമേത്ര, ഡോ. രജനി കാന്ത് ഷാ, പ്രമുഖ ജ്വല്ലറി വ്യവസായി ഹരിദാസ് കോട്ടവാല, ജാക്ക് പൂള, പ്രമുഖ അറ്റോര്‍ണി ജസ്പ്രീത് മായല്, സ്വാമി പരം ആനന്ദ്, റോട്ടേറിയന്‍മാരായ ഡേവ് വ്യാസ് ശര്‍മ, സലീല് സവേരി, മുകേഷ് മോദി, ഗൗതം സംഘ്വി, രൂപം മണി, ശശി മാലിക് എന്നിവരുള്‍പ്പെടെ നിരവധി വിശിഷ്ടാതിഥികള് പരിപാടിയില് പങ്കെടുത്തു. സ്ഥാപകന് അരവിന്ദ് വോറയും ശാന്തി ഫണ്ട് പ്രസിഡന്റ് ബകുല് മാറ്റാലിയയുമായിരുന്നു പരിപാടികളുടെ സംഘാടനം.\nസുജിത്ത് എസ്. കൊന്നയ്ക്കല് അറിയിച്ചതാണിത്.